
UBUKWE BW'ABANYARWAN DA. 


IJAMBO RY'IBANZE : 


Kuva umuntu akiremwa, Imana yubatse urugo rw'abantu babili. 


«imana yaremye umuntu imwishushanyije. Imana irema umugabo n'umu- 
gore». Gen. 1.27. Imana ibaha umugisha maze irababwira iti: Nimukure 
mwororoke». Gen. 1. 28. 


Kuva icyo gihe, abantu bashaka abandi, barororoka, bakwira mu nsi hose. Uwo 
murage w'Imana, uwo mugisha w'Imana, wakwiliye mu bantu kw'isi hose. Amoko 
yose y'abantu, barashyingirana, barabana, abagabo n'abagore. Buli bwoko bw'aba- 
ntu, batuye kw'isi, bafite imihango yo kubaka, yo gushyingirana, bafite amategeko 
bahimbye yerekana Igihugu iki n'iki. 


Mu Rwanda rwacu, natwe dufite imihango myiza, abakurambere bacu bahi- 
mbye, bahanze ubwabo, barayubahiliza, kuva kera, 


Nicyo cyatumye, njya kubaza, iyo mihango yacu, iyo migilire y'abasekuruza 
bacu twese. 


Nabajije benshi, nasiganuje benshi mu Rwarda, kugira ngo menye Ubukwe 
bwacu mu Rwanda. 


Nasanze Abanyarwanda, abakurambere bacu, bo mu moko yose, bo mu turere 
twose tw'u Rwanda, bafite amategeko bihimbiye ubwabo, abanyamahanga 
batarabazanira iby'ubukwe bwabo. 


Ayo mategeko ngenga-bukwe, bayahuliyeho bose. Ingingo z'ingenzi barazisa- 
ngiye bose, ntibanyuranya, basa n'ababyawe n'umubyeyi umwe, wabasigiye 
uwo Murage. Bose basangiye programi imwe, ingingo ni zimwe hose. 


Iki gitabo gihiniyemo ingingo ngenga - bukwe abanyarwanda bose bahuliyeho. 


Izo ngingo пі izi : 


Kuranga umugeni cyangwa kurangira umuhungu. 
Gusaba umugeni cyangwa gusabira umuhungu. 
Inkwano batangaga hirya no hino mu Rwanda. 
Gutebutsa umugeni, 


— Kwitegura ubukwe. 

— Guherekeza umugeni. 

— Kwakira umugeni kwa sebukwe. 

— Кигопдога: Umwishywa, imbazi cyangwa igikangaga. 

— Kwakira umwishywa: Ababyeyi n'abageni. 

— |Imisango: Ubutumwa bahawe, barabusohoza, bagiye gutaha. 


Abantu bambwiye ibyanditse mul'iki gitabo, ibyavuzwe mul'iki gitabo, byavu- 
ye kuli enketi twashoboye gukora mu turere twose two mu Rwanda. Fwabajije 
muli perefegitura zose, dufata komine ebyili cyangwa eshatu. 


Abakoze enketi: Niyambaje abanyeshuli bo mw'Ishuli mboneza-mubono 
ryo ku Karubanda. Abo banyeshuli bazi uburyo bwo gukora enketi. Nanjye 
nabajije uturere tumwe. 


Abantu twabajije: Twabajije abantu bakuru bali hejuru y'imyaka 60 ujya kuli 
80 y'amavuka. Twabajije abantu 10 muli prefegitura, cyangwa barenze. 





Dore uturere na Komine twabajijemo: 


Cyangugu Gisuma Ruhengeri Musambira 
Kimbogo Е 
Видагата Byumba Giti 
Gishoma Buganza 
Kibungo Birenga Buyaga 
ia Ruhengeri Gatonde 
Kibuye Bwakira Kigombe 
Mabanza Ndorwa 
Gitesi 
Butare Ngoma 
Gisenyi Giciye Shyanda 
Gaseke Ndora 
Kanage-Rutsiro Mugusa 
Gikongoro Mubuga Gitarama Masango 
Nshili Musambira 
Kivu Runda 
Rwamiko Taba 
Karama 
Kinyamakara Kigali : Nabajije abantu bakeya 
Rukondo nsanga benshi bahuje n'abandi. 

Ubumwe bw'Abanyarwanda twabusanze rwose mu muco wacu. Hose mubo 
twabajije twasanze basangiye ingingo ngenga - bukwe. Ntabwo banyuranije mu 
mihango y'ingenzi. Bose basa nababyawe n'Umukurambere umwe, wabasigiye 
umurage. Bose basa nabanyuze mw'ishuli limwe rya Kanyarwanda. Uturuke mu 
karere aka n'aka, uzasanga bavuga rumwe, bahuliye kur'uwo muhango w'ubukwe 
bw'abanyarwanda. Mu milyango yose, mu moko yose, mu turere twose, bahuje 
uwo muhango twakwita Itegeko -Nshinga ry'abakurambere bacu. 


Nejerejwe no kugeza ku bavandimwe b'abanyarwanda umuhango ukomeye 
wayoboye Abanyarwanda, bubakira ingo abana babo, mu bihe birebire. Kandi 
twasanze bilimo ubwitonzi, ubwenge, ubujijuke n'icyubahiro, umubano, ubwumvi- 
kane hagati yimilyango y'abanyarwanda. Bose basangiye umuhango w'ubukwe; 
ali mu bakize cyangwa mu bakene, ali mu bwoko butuye mu Rwanda, ntabwo 
ali ugukabya, rwose ni ukuli. Hamwe banyuranije utuntu two mu karere kabo, 
aliko imihango nyayo y'ubukwe, hose bali bayisangiye, ndetse n'ubu ibikorwa bi- 
shingiye ku mihango ya karande y'abakurambere bacu. Muzasanga ubukwe bw'ubu 
bwaliganye rwose ubukwe bwa kera. Nguwo umusaruro w'abakurambere, пдимо 
umurage w'abanyarwanda. 


Ubu mu Rwanda harategurwa Itegeko ngenga - mulyango, lihuje n'igihe tuge- 
zemo, likulikira imibereho n'amatwara abanyarwanda tugezemo. Ibyo ni byiza, 
ni ngombwa, amategeko yagenewe abantu, agashaka agakiza kabo mu bihe bageze- 
mo. Amategeko ashaje, anyuranye n'imimerere y'abantu agomba guhindurwa. 





Nyamara nizeye ko mw itegurwa ry'Regeko ngenga - mulyango mu Rwanda, 
abashinzwe kulitegura batazirengagiza ingingo ngenga - bukwe, twavuze mul'iki 
gitabo. Turasaba Ко, [уе n'abandi nabajije, kuzitondera iryo tegeko, ingingo zikaza- 
suzumwa nta muvuduko, zikazito nderwa, zigasuzuma amategeko yagenga ingo гаси 
mu Rwanda, maze bakatubonera, bakadushingira itegeko mpuza - milyango lituno- 
geye, lihuje n'ibitekerezo n'ibyifuzo by'imbaga nyamwinshi, mu bihe tulimo 
n'ibihe bizaza. 


Ndashimira abamfashije gusuzuma iki gitabo n'abangiliye inama. Ndashimira 
cyane abasaza n'abakecuru bacu batubereye abalimu, badusohozaho umurage 
batunze ibihe birebire cyane, kugeza igihe cyacu. Ubwenge bwabo bwanditse mu 
mitwe no mu mico ya banyakubaho. Barakaramba, baragasaza neza, baragahorana 
Imana iteka Іуоѕе. 


Ndashimira cyane abana bo mw'Ishuli mboneza - mubano lyo ku Karubanda - 
Butare, batubereye intumwa zitadutengushye, bemeye kuvunika basarura kandi 
basoroma, bakuzuza iki giseke tubagejejeho, kizapfundurwa n'abasomyi. Imana 
ibahe umugisha, izabahe kurwubaka neza no gukorera u Rwanda rwababyaye. 


Ndashimira Ambassade ya Leta zuzwe Ubumwe z'Amerika zamfashije kwa- 
ndika iki gitabo. Ndabashimiye cyane. 


Ndashimira abahanga mu Mico, mu Mategeko, mu Mateka: 
— Antoni Ntashamaje, Président w'Urukiko rwa Leta. 
— Ferdinandi Kayoboke, Vice-Recteri wa UNR i Nyakinama. 


Bangiriye inama, banteye inkunga. Abo bose ndabashimiye, Imana 
ibahe итий һа n'amahoro iteka. 

UBUKWE MU RWANDA, HAMBERE. 

Intangiliro 

[уо umuhungu cyangwa umukobwa, babonaga Ко akuze, ababyeyi 
bajyaga inama yo kumushyingira. Nibo bagenzuraga uwo bazashyingi- 
ranwa. Barabihagurukiraga, bakabaza mu Nshuti, mu bamenyi babo, no 
mu bavandimwe, bali kure, bose bageragezaga kubona umugeni, cya- 
ngwa umuhungu utunganye. 

Mu Rwanda hose, mu moko yose, bahuliye ku ngingo zimwe. 


a. Kuranga cyangwa Kurangira : 


Abanyarwanda barashandika, balitegereza, bashaka umuhungu 
cyangwa umugeni ukwiranye n'umwana wabo. 


b. Gusaba umugeni : 
Hose bajyaga gusaba umugeni, hakagenda Se cyangwa undi muntu 
wo mu Muryango wabo, wizewe. 

— Вајуапа inzoga. 
Batangaga inkwano: Bamwe, batanga inka, abandi amasuka, abandi 
batangaga amatungo (ihene). 

c. Gutebutsa : 


Gutebutsa n'ukujya kubaza igihe, bazashyingirwa. Hakagenda abaje 
gusaba umugeni, kandi bajyana inzoga. 


d. Gushyingira : 
Hose baherekezaga umugeni mw'ijoro. Yagendaga mu kirago, 
kereka hamwe, nko mu Ndorwa. Ahenshi mu Rwanda, barongoza- 
ga umwishywa. Abandi bambikaga igikangaga, aliko hakeya. 


e. Kwakira umwishywa by'ababyeyi, byali hose mu Rwanda. 


— izo ngingo twasanze zihuliweho n'abakurambere bacu, ти turere 





twose mu moko yose ali mu Rwanda. 
Hose mu Rwanda, ababyeyi nibo bashakira abana babo, bakabu- 
bakira. 
Umwanya w'abana mw'ishaka lyabo, ntiwaliho, ababyeyi batora- 
nyaga neza, bifuzaga ko umwana wabo, aremya urugo. 

— Gushyingira, kubakira umwana, byali bishyigikiwe n'umuryango 
wose. 

Mu Rwanda, bashyingiraga, bashyingiranaga n'imiryango. 


Izo ngingo zose zihuliweho mu Rwanda, nizo twagerageje kubaza 
neza, tuzandika muli iki gitabo. 


Turagira ngo, umuco wacu w'ingenzi, U Rwanda rwubatseho, uza- 
menyekane mu bato bacu, uzahore mu Mateka yacu. 


Twagira ngo, umurage w'Abasogokuru bacu, wandikwe, kuko 
ibyanditse, ntibikunda kuzimira. 


Ikindi, abamenya-muco, abazi ibyacu bya kera, barataha ubutitsa. 
Gushyingirwa ni limwe mu Mabanga akomeye, u Rwanda rwacu rushi- 
ngiye ho kuko amajyambere yose, agenewe Urugo n'abarutuye bose. 
Ingo nziza, imiryango myiza: abagabo, abagore n'abana, nibo batuma 
igihugu kiba kiza, kigira amahoro, kigira ubumwe. Piyo wa ХП, yavuze 
ko <Umuryango niwo celile y'Imbaga muntu>. 


Ibyo twanditse, twabibajije hirya no hino mu Rwanda, kandi 
batubwiye ukuli. Ntabwo ali ibintu twihimbiye. 


Abo Bose baragahorana Imana mu Rwanda. 








UMWANYA W'ABABYEYI. 
1. Kugenzura ko umwana akuze : 


Hambere uko byagendaga, iyo ababyeyi babonaga ko umwana akuze, 
ahamye, yaba umuhungu cg umukobwa, bajyaga inama yo kumushyi- 
ngira. 


Inama imaze kuzuzwa n'ababyeyi bombi. Babimenyeshaga inshuti 
zabo. Umuryango umaze kwemeza ko umwana akwiye gushyingirwa, 
bashakaga abaranga. Umuranga yabona umukobwa utunganye, mwiza, 
ufite umutima, ufite iwabo, udafite inzigo пітісо mibi n'imiziro 
n'indwara mbi, akabimenyesha ababyeyi bumuhungu. 


Ababyeyi b'umukobwa nabo bamaze kumva iyo nkuru nziza, uko 
umuhungu ateye, aho avuka (atuye), uburere, ubwiza, imico ye, basa- 
nga nta kintu kibangamye, <nabo bakaraguza, ngo barebe ko umuko- 
bwa atazasamwa muli iyo nzu ye, kandi bakanaterekeras. Anketi imaze 
kurangira, basubiza iwabo w'umuhungu ko bemeye ko bazaza gusaba 
umukobwa wabo. 


2. Bagombaga kugenzura ibintu byinshi : 


~ Kumenya ko nta sano bafitanye. 

— Umuryango avukamo. 

— Imico, umutungo bafite. 
Ubwiza, umutima, uburere, umubano w'aho basaba cg aho umugeni 
azashyingirwa. 


3. Bihatiraga kumenya ko : 


— Umuhungu aboneye, adafite ubumuga, atali ikiremba. 

— Umukobwa ali mwiza, afite umutima, afite iwabo, atunganye adafi- 
te ibyamubuza kubyara, atali imhenebere cyangwa impa. 
Umuryango ufite imiziro, ubwicanyi, kutaremya urugo, ubukene, 
ubutindi, ibyo byose byatumaga abantu badashyingirana. 
Kutareshya byo mu miry ango. 

— Urwango mu miryango. 

~ Inzigo abalimo inzigo, baciye abantu. 

Ubuhemu mu miryango. 
— Uburozi, ubugira-nabi, urubwa, ubugugu. 
Ubunebwe, umwanda, kwiyandalika. 
Abafite izo nenge ntibahabwa umugeni, ntibashyingiranaga. 


* IMIMERERE. 


UMUKOBWA: Imhenebere, Impa, uburagi, igipfa-matwi, ubuhumyi, 
ubusembwa byatumaga umugeni abengwa. 


UMUHUNGU: Ikiremba, ufite indwara zanduza, zibuza umuhungu 
kubaka, kubyara, byatumaga umuhungu abengwa. 


Imhenebere, impa, uburemba: Ibyo byose babanza kubyiga kuba- 
shyingirwa. Babona nta mhamvu ibabuza gushyingirwa, bakemera gusa- 
bira umuhungu, no gusaba umukobwa wabo. 


Abahungu cyangwa umukobwa bashoboraga kubaza neza, ndetse 
barabengaga bitavuye Ки babyeyi babo. Inshuti zabo, cyangwa ubwabo 
barapererezaga baragenzuraga, bagaya uwo babasabira, bakamubenga. 


Uwabengaga yabimenyeshaga abandi : 


Umukobwa yabimenyeshaka : 
— Nyirasenge 
— Nyina wabo 
— Nyina 

Mukuru we 


Umuhungu yabimenyeshaga : 
= Inshuti ze 
— Inshuti z'umury ango. 


N.B.: — Ibyo byihishe byagenzurwaga n'abo babishinze. 
Abagore bashoboraga kugenzura abahungu. 
— Abakobwa bagenzurwa n'abagore, bakamenya ko umugeni 
atunganye. 


* IMPAMVU ZITURUTSE KW'ISANO, KU MARASO AMWE. 


— Ntawe usaba cyangwa ngo asabwe n'uwo bafitanye isano: Nyira- 
senge, Nyina wabo. 

— Kera абабуага barashyingiranaga, aliko barasuzuguran aga. 

— Umugore wapfakaye, kenshi yacyurwaga n'umugabo wabo, cyane 
kugira ngo arere abana ba mukuru we cyangwa ba murumuna we. 
Nabyo ntibyali byiza, bose babonaga ko ali amabura-kindi. 

— Abantu bo mu bwoko bumwe ntibashyingiranaga, kereka ngo aba- 
nyiginya, nabyo byalimo umugayo cyane. 

— Abantu batareshya ntibasabanaga ubusanzwe. Kereka umukobwa 
wagumiwe cyangwa umuhungu wananiwe n'urushako, nibo basho- 
bora gushyingirwa ngo babirure. 

— Bagenzuraga ko abageni n'abasore badafite indwara zanduza. 


# INDWARA ZINDI MBI NAZO ZIBUZA ABANTU GUSHYINGIRWA. 


- Igituntu — Ibinyoro (ibya nyuma) 

— Ibisazi — Mburugu, imitezi 

— Isundwe — Ubumuga (imbasa, uburagi, igipfa-matwi), 
ubuhumyi, inyonjo, umubili utaremye neza). 

— lIbibembe — Ubusambo 

* INGESO MBI 

- Ubusambo 

— Uburozi 


— Umwanda ukabije 
— Ubunebwe, ububwa 
Kwandagara mu ngeso mbi 
— Ubwicanyi 
Ubugugu 
— Gushaka abagore benshi по gushakwa na benshi 
Umubano muke, ikigolyi, igisare, ubushizi bw’isoni, kutubaha aba- 
kuru, kutumvira. 


* IMIRYANGO ISUMBANA CYANE. 


Ubukene, kutareshya, ubutindi. 
- Kubura inkwano; kereka batangiye ubuntu, cyangwa gutenda. 
— Kubura aho acyura umugore, kutubaka. 


Izo mpamvu zose bagombaga kuzitekereza bajya риѕа no gusa- 
bwa. Umugeni пі uw'umuryango, ntibahubuke bajya gusaba. Bago- 
mbaga kwitonda cyane, kuko umuryango utaremya urugo ni igitutsi 

mu banyarwanda. Abajyaga gusaba babanzaga kwitonda, kwitegereza, 
kugisha inama. 


* KURANGA. 


Kumenya umugeni cyangwa 
— Kumenya umuhungu usaba umugeni. 


Kera umuhungu n'umukobwa ntibabonanaga cyane, keretse abatu- 
ranyi. Ababyeyi bihatiraga gushyingira heza, gushyingira neza, kubaki- 
ra abana koko, bigatuma bashandika mu nshuti alibo bahamya, bago- 
mbaga kubaza neza, kwirebera ubwabo, gushungura, gusesengura, 
hanyuma bakazashyikiliza ubutumwa ababyeyi bombi. 


Umuryango w'umuhungu watoranyilizwaga n'abarangaga bawo, 
umuryango w'umukobwa, watoranyilizwaga n'abarangaga bawo. Abo 
bantu bakuru bazi kureba, kwitegereza, bashobora kurenza abasore 
bombi kubona neza. 


Ikindi ntawashingirwaga aho atazi, aho adafite umuntu we. Kuko 
umuranga cyangwa inshuti cyangwa uwawe, niho ababyeyi bashoboraga 
kwoherezayo umuhungu cyangwa umukobwa kwa kanaka kwa Nyira- 
kanaka, akamara iminsi, ibyumweru, akirebera uwo bamusabira cya- 
ngwa umusaba. Yashima akemera yamugaya agahakana. Yemeraga 
yuko yabonye, yashimaga ali uko yanyuzwe. 


Ibyo byose bamaze kubigenzura, niho bashoboraga gusabwa суа- 
ngwa gusaba. Imilyango yombi yalitondaga, ikabaza, ikagisha inama 
bakazemera gushyingirana bamaze gutekereza. 


Aho duhuliye mimico y'ahandi, cyane cyane iya kizungu na gi- 
kristu, abasore bashaka gushyingirwa, nibo birebera ubwabo, nibo 
bihitiramo uwo bazabana. 


Ntabwo dukwiye guseka no gusebya abakurambere bacu, nabo 
bahitagamo,barareberwaga, kuko byabagaho ko umuhungu abenga umu- 
kobwa batarasaba cyangwa bamaze gusaba. Ndetse n'umugeni yarabe- 
ngaga atarashaka. Ibyo byaliho koko nibo bashoboraga gushima uwo 
bazabana, bakabenga batarashakana, byerekanaga ko bagenzuraga na 
bo. Uretse ko batabivuganaga ku mugaragaro, bali bafite intumwa ziba- 
korera anketi nyazo. 

Bashoboraga kureba umusore wikiremba, bakamenya umukobwa 
udashobora kuzabyara, kuko bamenyaga ibimenyetso: Impenebere, 
impa, ikiremba. Bamenyaga umusore Wikiremba udashobora kwubaka. 
Umuranga yagombaga kumenya ibyo byose, akazasohoza ubutumwa 
neza. Noncho ababyeyi bakazabona kujya gusabira umuhungu no guta- 
nga umugeni. 


Ikindi ingo zo hambere zararamaga, ntibahubukaga, nko kuli iki 
gihe. Abakuru nabo bagombaga kumva ko abasore bagomba kugira 
uburenganzira, ubwigenge bwo gutoranya uwo bazabana, <Urugo rwu- 
bakwa na babili>. 


Icyakora guhubuka by'abasore n'inkumi ntibikwiye. Ndetse byaba 
byiza ababyeyi n'inshuti, bashoboye kubimenya batarasaba cyangwa 
bataremeranywa. 

GUSABA UMUGENI. 
INKWANO. 
Iyo umuhungu akuze, ashaka umugore, se ajya kumukwera kwa se 


wumukobwa akajyana inkwano. 
Inkwano ijyana n'inzoga nibyo byitwa «GUSABA UMUGENI>. 


Akamaro k'inkwano : 


Inkwano пі ikimenyetso kigaragaza ko usaba n'usabwa ali abana 
bafite iwabo, barezwe neza, bakaba bakulikije umuco wa kibyeyi. 
Kuko abo bana bombi batishyingiye by'amahabara, kandi ko 
bazajya gushyingirwa baherekejwe n'umuco wa kibyeyi, mu mico 
yemewe n'gihugu. 


Iyo ababyeyi babonaga ko nta mhamvu ibuza abana kwubaka, 
batumaga iwabo w'umukobwa ko bazaza gusaba. Usaba umugeni 
n'u ubyeyi cyane cyane uw'umugabo. Se w'umuhungu niwe ujya 
gusaba, haba hali impamvu, hakagenda se wabo. lyo bajyaga gusa- 
ba, babaga babanje kubimenyesha ababo bose. Umuryango wabo, 
abavandimwe, n'inshuti bose baza kubyizihiza. 


Bajyanagayo inzoga imwe cyangwa ebyili, ubusanzwe hagenda ama- 
rwa n'urwagwa. | 
Вајуапара inka уо gukwa abayifite. 

Bajyanaga amasuka umunani iyo badatunze inka. 

Bajyanaga isuka ya MBOGO, iyo ni ngombwa hose, yo gufata 
irembo. (Mu Gisaka no mu Kinyaga, bajyana inzoga z'inzagwa 
kuko nta masaka ahaba). 

Basigaga akabindi kajemo inzoga, kugeza igihe umugeni azagira iwa- | 
bo akajyanyemo inzoga. Ntacyo gakoreshwa, karabikwa ahantu | 
hiherereye. 


Se w'umuhungu yajyana ibyo byose; inzoga, isuka, inka cyangwa 
amasuka, cyangwa amatungo (ihene) agasaba umugeni. Iyo inkwa- 
no ishimwe bamuha umugeni. Iyo inkwano igawe bamuha umuge- 
ni, aliko bakamutegeka kuzazana indi. 

— Haba n'ubwo bimana umugeni, kubera imhamvu zivutse nyuma 
y'isaba. Icyo gihe iwabo w'umukobwa, basubiza abali barasabye 
ibyabo byose. 


N.B. :Mu Gisaka по mu Kinyaga bajyana inzagwa gusaba, kuko nta 
masaka ahaba, amasaka barayabeteza. 


Insubira z'inkwano ni izihe 2 


Insubira z'inkwano n ukurongoranya. Iyo wa muhungu amaze 
gushyingirwa, abana n'umugore we, Imana yabababalira bakabyara- 
na, n'inka yakowe nayo ikabyara, iyo nka iyo ibyaye kabili, ikabya- 
ra n'imbyaro ya gatatu, iyo nyana se wumukobwa ayirongoranya 
umukwe we. 


Se w'umuhungu iyo amaze kubona ko iyo mbyaro ya gatatu ihage- 
ze ajya inama n'umuhungu we n'umukazana we, bagashaka inzoga : 
Amarwa n'urwagwa, bakazikorera abantu. Se w'umuhungu we 
n'umukazana we bakabashorera, bakajyana kwe Se, Wumukobwa. 


— Ватага kwakirwa, bateretse inzoga, bagasubira mu misango y'ubu- 
kwe; uko basabanye, amahoro bagize muli uwo mubano, n'ibyago 
bagizemo. Hanyuma Se w'umuhungu agatangira avuga ati: <Nje 
kwaka indongoranyo>. 


— Abayisabwa baba ali abantu bashyira mu gaciro bati: <Indongora- 
nyo turayiguhaye». Kuva kera bayitanganaga n'ikimasa n'igi- 
sabo n'injishi yacyo. 


— Naho iyo ali abantu b'abanyamahane bavugaga ko indongoranyo 
itaraboneka, kandi inka ibyaye gatatu. Ubibwiwe atakwemera ku- 
bilindira akajya kumurega mu bategetsi, mu muryango n'uko akayi- 
muhera mu bategetsi. 


iyo itanzwe : 


Iyo indongoranyo itanzwe, na ya nka yakwowe igakomeza kworo- 
roka, kandi abayaka n'abayakwa bakaramba, umukobwa asubira iwabo 
kwaka inka ya Gashyimbo, byatinda akazasubirayo kwaka iy'iteto. 
Niko byagendaga kera mu migilire y'abashyingira n'abashyingirwa. 

lyo itatanzwe : 


Iyo indongoranyo itatanzwe, haba urubanza rw'uwakoye, n'uko 
akayihabwa n'amategeko, kandi ni ngombwa kuyibona. Kereka iyo 
izo yakoye zalimbutse, ntihabe hakili n'imwe, iyo ntayo arekeraho. 


N.B. : iyo umugeni atakowe, baremeye inkwano, umukobwa w uwo 
mugore, iyo akowe; inkwano y'umukobwa ikwa nyina. Ibyo 
byemewe n'umuco. 


2. GUSABA UMUGENI W'UBUNTU. 


Mu Rwanda inkwano ni ngombwa, aliko iyo hali imhamvu yemejwe 
n'imilyango yombi, batanga umugeni wubuntu. Icyakora babategeka 
guhaha, bakazazana inka igihe izabonekera. Igihe itabonetse, ntibivamo 
imhamvu yo gutandukana kw'abashakanye. Kandi abana babyaye nti- 
bitwa nkuri (abatakowe). 


Haba ndetse imilyango ishyingirana kandi itareshya. Kera umugara- 
gu yashyingirwaga na Shebuja, aliko kuko umukobwa yagumiwe; 
Shebuja yaramukizaga, akamwubakira, akamuha amatungo, kugira ngo 
azatunge umukobwa we neza. 


Haliho n'abakire bashakaga kwa Shebuja. Ibyo nabyo ntibyabaga 
bilimo uburenganzira buhagije, kuko uwo mugaragu yabaga aboshye, 
n'umukobwa agombye kubana n'umuntu adashaka. 


Ibyo byose mu Rwanda byaliho. Ubukwe ntibuhubukirwa, ubukwe 
s'ubw'umuhungu n'umukobwa gusa, kuko umugeni ataha mu mulya- 
ngo. Umuhungu ashakira kwungura umulyango n'abe bose. Byongera 
umubano, utanga amaboko mu milyango yombi ishyingiranye. 


Ntidukwiye guseka no gusebya abakurambere bacu; kwubaka byali 
ngombwa, kandi bose babyitagaho, kuko kuremya urugo byali umugi- 
sha ukomeye. 


* Batangira ubuntu. 


Umugeni w'ubuntu ni iyo umuhungu yabaga ageze mu gihe cyo 
kuzana umugore, aliko ababyeyi be ali abakene badafite inkwano none- 
ho se w'umuhungu agahaguruka akagenderera se w'umukobwa. Aka- 
mubwira ati: «Ndagusaba umugeni aliko w'ubuntu, kuko nta nka 





17 


mite, aliko umwana wanjye ni muto azayihakirwa, папјуе dufatanye 
nyihahe, iyo tuzabona mbere tuzayigukwera». Se w'umukobwa yaba 
ali umubyeyi w'umugire neza, udashaka gukomeza umukobwa we, 
akemera ayo masezerano y'umusaba umugeni. 


Gusaba umugeni byalimo ingingo ebyili : 


а) Ingingo ya mbere: Se w'umukobwa yabaga amutumye umunani 
w'amasuka, ngo agende ahahe inka aho azayibonera azayizane isa- 
nge uwo munani w'amasuka. 


b) Ingingo ya kabili: N'ubuntu butihekeje undi munani, bukagirwa 
n'isuka imwe yitwa «MBOGO» ikazana n'inzoga zisaba; iyo suka 
ikaba ivuga y'uko aho bazabonera inka bazayitanga. 


Iyo byamaraga kugenda bityo, uwasabwe yarashyingirwaga, bagasi- 
gara bizeye ayo masezerano basezeranye, kugeza igihe bazarangiliza. 
Biyemeza kuzatanga inka igihe bazayibonera. 


Iyo bashyingiwe ku buntu, inkwano ishobora gutangwa aliko igihe 
ibonekeye, 


* Batanga iki mu bukwe bw'ubuntu 


Mu bukwe bw'ubuntu batanga : 
— Inzopa 
— Isuka ya MBOGO. 


3. GUTENDA. 


Umuhungu iyo yarambagizaga umukobwa azarongora, aliko akaba 
ashaka uwo mugeni, kandi akaba umukene cyangwa se imfubyi, baka- 
mwemerera kuzamumuha, aliko bati: < Uzadukwerere», umuhungu ati: 
«Ndi umukene cyangwa se ndi imfubyi, nta nkwano nzabona, aliko 
ubwanjye ndabihaye, ngaya amaboko yanjye abe ayanyu, dufatanye ndi 
umwana wanyu. lyo bamwemereraga bakamushyingira, iyi milimo ya 
bakoreraga niyo yitwaga «GUTENDA». Icyo gihe yabaga atuye iwabo 
cyangwa kwa Sebukwe. 


Iyo babyaranaga, abo bana babyaranye ntibashoboraga kuba nkuri, 
kuko umunani atanze wamaboko ye wemewe, ko bazabana iteka kandi 
bagakomeza kubarwa mu mulyango wa se. 

Mu bana b'abahungu, iyo bakuze bagashaka kwubaka, barakwerwaga. 


Mu bakobwa, iyo babaga bakuze bagejeje igihe cyo kwubaka ingo 
nabo, kugira ngo umukobwa wa mbere asabwe, hali ikimenyetso cya- 
korwaga bitaga «ISANDO». (Isando ni igiti cy'umusavé cyabaga gifite 


amashami abili). Isando yasimburaga inkwano, yerekanaga ko bazakwa 
inka. 


Ny'ir'ugusaba umugeni, ali nawe wawundi wakoye amaboko ye, 
akajyana ya sando kwa Sebukwe ati: <Ndabona ngiye kwunguka, iyi 
sando ibabere ikimenyetso су uko nzayicunguza inka». Ubwo akaba 
abonye uburenganzira bwo gukosha umukobwa na barumuna be. 


Iyo amaze kubona inka akoshoje ba bakobwa, zikororoka, akuramo 


inka ajya gucunguza ya sando yatanze. Ubwo rero akaba akoye ubute- 
nde bukaba buvuye muli uwo mulyango. 

I. INKWANO MU RWANDA. 
Mu Rwanda hambere bakwaga iki ? 


Mu Rwanda hose iyo basabaga umugeni bagombaga no kugira icyo 
baha umulyango utanze umugeni: Batangaga inkwano. Iyo nkwano 
yabaga ali iyo kwerekana ko umugeni aturuka mu mulyango. Yali 
ishimwe lya Nyili umukobwa, kubera ko yabaga yarareze neza, umwana 
akaba agiye gushinga urwe. 


Iyo nkwano siko hose yabonekaga. Habagaho umugeni batangiraga 
ubuntu. Ibyo tuzabigarukaho. Gusa icyo twibandaho muli izi mpapuro 
ni iyo inkwano yabaga ibonetse, uko yatangwaga, n'akamaro kayo mu 
gusaba umugeni. 


Inkwano yatangwaga mu Rwanda. 


Iyo nyili ugushaka umugeni yabaga yabengutse umukobwa, yasan- 
ngaga Se w'umukobwa, yihekeje inzoga akamubwira ko yabengutswe 
umukobwa we, none akaba ashaka kumusabira umuhungu we. Nyili 
umukobwa nawe yaba ashimye umulyango uje kumusaba umugeni 
akamubemerera, aliko akamusaba inkwano. 


Ubwo nyili ugusaba umugeni yabaga yaliteguye, inkwano ayifite, 
bagahana igihe cyo kuzaza kumukwera. 


Aliko niba inkwano yaratangwaga mu Rwanda hose, ntabwo yata- 
ngwaga ku bulyo bumwe. 


Hali uturere twakwaga inka, utundi tugakwa andi amatungo yo mu 
rugo: Inka, ihene, .............. , byose byaterwaga n'uko umuntu atunze, 
n'uko akarere kabigennye. Usanga ahanini inkwano yali yibanze mu 
itangwa ly'inka. Dukulikije ibyo twagiye tubaza abantu bamwe mu tu- 
rere tw'u Rwanda, haliho aho bashyiraga ho umugereka kuli ya nka, 
ahandi naho bakayikwa yonyine iyo batabaga bakoye ibindi. 


Inkwano yali inka imwe, ku babaga bayifite. Ku babaga batayifite, 
batangaga ihene eshanu, esheshatu cyangwa se umunani. 

Ku byerekeye amasuka hatangwaga isuka imwe, yajyanaga n'inka. 
Iyo suka yitwaga iya CYOZI, cyangwa se bagatanga isuka imwe n'isa- 
ndo. Ku matungo hatangwaga intama imwe. 


Usibye ayo matungo yakobwaga, hashoboraga gutangwa n'ibindi 
ku babaga batashoboye kubona amatungo yo gukwa. 


Muli ako karere twavuze haruguru, iyo batangaga utubindi bagere- 
kagaho n'inka. Utubindi twatangwaga пі tubili tw'amarwa cyangwa se 
tw'urwagwa cyangwa se turenga. 


Dufashe mu Gisaka ho muli Kibungo. 


Dukulikije uko abo twabajije batubwiye, bakwaga inka imwe. Iyo 
inka itabaga ibonetse ntibyabuzaga gutanga umugeni gusa bagakwa ama- 
suka, kuva kuli imwe kugera ku icumi, kuko inka n'amasuka bijyana 
byombi. Iyo inkwano itabaga ali inka, cyangwa se amasuka, uwasabaga 
yatangaga amatungo. Cyane cyane aliko hatangwaga In tama. 


Iyo bitabaga ibyo, uwasabaga yashoboraga по gutanga: Umuheto 
n'imyambi; imyambaro ; imyaka, amashaza n'ibishyimbo. 


Abo twabajije bo muli Birenga nabo batubwiye nk'ibyo tumaze 
kuvuga haruguru. 


KIBUYE - BWAKIRA : 


Inkwano yali inka imwe. Aliko iyo yabaga yabuze bashoboraga 
sukwa amasuka kuva kuli ane kugera kuli atandatu. Iyo babitangaga 
byombi, batangaga isuka imwe n'inka imwe. Ibyo nibyo byatangwaga, 
mu gihe cyo gukwa. 


Muli MABANZA bakwaga kimwe no muli BWAKIRA, usibye ko ho 
bashoboraga no gukwa amatungo: Intama cyangwa se ihene. Ayo ma- 
tungo yashoboraga kuba atandatu cyangwa se umunani. Uwabaga lero 
atabonye inkwano yajyaga gutenda. 


BUSHIRU - GASEKE : 


Igihe cyo gukwa uwasabaga umugeni yatangaga inka ebyili, akagere- 
kaho ingwate cyangwa ikimasa. Aliko batangaga n'amasuka. Bashobo- 
raga gutanga amasuka kuva kuli ane kugera ku munani. Iyo nyili ugu- 





21 


saba yatangaga inka, isuka yabaga imwe, amasuka akava kuli imwe ku- 
gera ku munani. Naho ku byerekeye amatungo, hatangwaga ihene kuva 
ku munani kugeza ku icumi. Ubundi hashoboraga no gutangwa n'iki- 
bindi n'imyaka. Гуо hatagiraga ikiboneka muli ibyo twavuze, umusore 
yajyaga gutenda. 


MUBUGA - RUSENYI : 


Dukulikije ibyo twabwiwe n'abo twagiye tubaza muli ako karere 
naho bakwaga inka, usibye ko ho umubare washoboraga kuva kuli imwe 
kugera kuli eshatu. 


Hatangwaga kandi n'amasuka, gusa ntiyali ingereka, ahubwo yata- 
ngwaga yonyine, Umubare wayo washoboraga kuva kuli ane kugera 
ku munani. Usibye ibyo bimaze kuvugwa nta kindi cyatangwagaho 
inkwano. 


BUYENZI - NSHILI : 


Kimwe no mu tundi turere tw'u Rwanda, muli Nshili bak waga 
inka imwe. Iyo bakwaga amasuka, batangaga amasuka atandatu cya- 
ngwa se umubare uli hejuru y'ayo kugeza ku masuka munani. 


Iyo byabaga ali imvange, ni ukuvuga inka n'amasuka, hatangwaga 
inka imwe n'amasuka kuva kuli imwe kugera kuli ane. 


Umukene utaragiraga icyo atunze yatangaga uruhande rw'inka 
n'amasuka ane. 


Mu matungo batangaga intama yabaga ihagaraliye inka. Umubare 
wazo wagenwaga n'umutungo w'umuntu. Aliko lyali limwe cyangwa se 
abili. Ubundi kandi bashoboraga no gutanga ikibindi kinini, isando, 
umuheto byaba bitabonetse umugeni agatangirwa ubuntu cyangwa se 
umuhungu akajya gutenda. 


KIVU: 


Inkwano yali ikomeye cyane. Bacaga uwaje gusaba ibintu byinshi. 
Ni ukuvuga ko yagombaga kuba ali umutunzi, kuko inkwano, iyo yaba- 
ga ali inka bamusabye, yavaga ku nka imwe kugera ku nka ebyili. Ama- 
suka nayo kuko yali mu bishobora gukobwa, umubare wayo wavaga ku- 
li ane kugera ku munani. 

Iyo byabaga ali imvange, n'ukuvuga ali inka n'amasuka, hatangwaga 
inka imwe n'isuka imwe yagendaga imbere y'inka. Usibye lero inka 
nta lindi tungo bakwaga. Gusa bashoboraga gukwa n'ibindi bitali ama- 
tungo. Ibyo ni nk'umuheto, n'ibindi... 


Iyo ibyo byose byavuzwe haruguru bitashoboraga kuboneka cya- 
ngwa se iyo byabaga bitabonetse, umugeni yatangirwaga ubuntu, 
byaba bitabaye ibyo umusore akajya gutenda. 


KIRARO : 


Bo, dukulikije abo twagiye tubaza n'ibyo bagiye batubwira, mu 
gukwa bakwaga inka nkeya. Batangaga inka kuva kuli imwe kugera 
kugera kuli ebyili. 


Iyo habaga hatabonetse inka bashoboraga gutanga amasuka. lyo 
lero babaga batanze amasuka batangaga kuva kuli abili kugera ku muna- 
ni. Aho banyuranyilije n'abandi ni uko bo batashoboraga gutangira 
amasuka n'inka icyalimwe. Iyo habaga habonetse kimwe muli ibyo 
cyabaga gihagije. Nta n'ilindi tungo bakwaga. 


Bashoboraga lero no gukwa umuheto, kimwe n'isando. Ubundi 
ibyo byose bitabonetse, umusore yajyaga gutenda cyangwa se umugeni 
bakamutangira ubuntu. 


KINYAMAKARA : 


Naho ubulyo bwo gukwa bwali kimwe no muli KIRARO. Bashobo- 
raga gukwa inka imwe. Naho iyo batangaga amasuka batangaga atanu, 
cyangwa se umunani w'amashikazi. Usibye ibyo nta bindi batangaga. 
Iyo byabaga kandi bitabonetse umuhungu yajyaga gutenda, cyangwa se 
baba bamugiliye imbabazi, kubera aliko ubwumvikane bw'imilyango 
bakamushyingira ku buntu. 


BYUMBA - СІТІ : 


Bamaze kwemererwa umugeni babasabaga inkwano. Mu gukwa 
batangaga inka kimwe n'ahandi. Iyo nka yabaga ali imwe. Iyo bakwaga 
amasuka, yashoboraga kuba abili cyangwa s atatu. Iyo babitangaga 
byose hamwe, batangaga inka imwe n'isuka imwe. Bashoboraga kandi 
по gutanga amatungo. lItungo bakundaga gutanga cyane ni intama. 
Yabaga ali imwe nabwo kandi iyo uwabaga yarakoye yabaga yaratanze 
inka imwe gusa. Usibye ibyo tumaze kuvuga nta bindi bakwaga. 

RUHENGERI - GATONDE : 


Iyo igihe cyo gukwa cyabaga kigeze, nyili ugusaba umugeni yajya- 
naga inka imwe y'indundu, yaba atayibonye agatanga ingwate n'ikimasa 
cyiza. Ku byerekeye amasuka ntawatangaga isuka imwe. Amasuka ya- 
vaga kuli abili kugera ku munani. Iyo batangaga amasuka n'inka 
hamwe, bajyanaga inka imwe n'amasuka abili cyangwa se atatu. 


Ku byerekeye amatungo, bajyanaga ihene kuva ku ihene umunani, 
cyangwa se bakajyana ihene eshanu iyo babaga bazanye inka y'ingwate. 
Iyo umuntu atabaga afite icyo akwa, yajyaga gutenda kwa Sebukwe 
kugeza igihe aboneye inkwano. 

Н. GUSABA UMUGENI. 


Kera mu Rwanda nibo batoranyilizaga abana babo abo bazabana; ali 
umuhungu Se yamushakiraga umugeni, umukobwa nawe ntiyapfaga 
kwemera uwo abonye wese, iwabo batabimenye. Lero nta mubyeyi 
w'umugabo waganiraga n'umuhungu we ibyo kurongora. Yabimenye- 
shwaga ku bundi bulyo. 


Ubwo yabona ko ali umugabo ukwiye kubaka urwe akajya kumu- 
shakira umugeni. Aha twibuke ko gusaba umukobwa mu wundi mu- 
lyango kwali ugushaka amaboko umulyango ukaba mugali, ku bulyo 
bazajya batabarana mu gihe cy'ibyago. Niyo mpamvu lero иміуитуа- 
gamo ubugabo atajyaga gushaka ku nkeho, ahubwo yashakaga mu 
mulyango ukomeye. 


Twavuze ko mu Rwanda hafi ya hose byakorwaga kimwe. Mbere 
yuko se w'umuhungu atuma ku uzitwa ba mwana we, hagombaga kuba 
umuranga akaba ali we umenya iby'uwo mukobwa, akamenya ko ali 
<Nyiramilimo> mbese ko azashobora kubaka no gutunga umugabo we. 
Bamara kumwereza no kubaza abakuru, ubwo se wumuhungu agatuma 
kuli se wumukobwa ko azaza gusaba. 


Hagendaga nde ? 


Iyo bajyaga gusaba umugeni (alibwo bwa mbere bajyiyeyo), hajya- 
payo se wumuhungu kuko ali ме nyil'umulyango. Iyo yabaga atagifite 
akabaraga ko kugenda, yoherezaga umusimbura, akaba aliwe ujya 
kuvuga amagambo mu kigwi cye. Uwo musimbura yashoboraga kuba 
ali murumuna we cyangwa se mukuru we, alibo ba se wabo w'umuhu- 
ngu ushaka kurongora. Ibyo alibyo byose hajyagayo uwo mu mulyango 
wabo. Mu turere tumwe na tumwe tw'u Rwanda, iyo bajyaga gusaba 
umugeni, hali abaherekezaga umusaza ugiye gusaba. Abo ngabo aliko 
ntabwo babalirwaga mu babaga bagiye bikoreye. Dukulikije uko 
twagiye tubaza abantu bamwe bo mu mpande zose zu Rwanda, usanga 
hose bahuliza ku kintu kimwe : 


Mw'isaba ntawagendaga wenyine. Hagendaga nibuze abantu bagera 
kuli bane, bakagenda kandi babatuye. Impamvu zo kugenda bitwaje 
ifunguro ni uko mu kinyarwanda nta jambo <lyambaye ubusa», kandi 

ngo ijambo livugishijwe amatama gusa ntilyumvikana. Niyo mpamvu 
bagendaga bitwaje impamba bamara kwica akanyota bagasubira mu 
misango noneho yo gusaba umugeni. 


KINYAGA / GISUMA - NGOMA : 


Dukulikije ibyo abo twabajije batubwiye, muli ako karere. Se w'u- 
muhungu ugiye gusabirwa yazaga mbere. lyo yabaga atagishoboye, 
cyangwa se atakiliho, hagendaga se wabo w'umuhungu cyangwa se undi 
wo mu mulyango wabo. Tubirebeye hafi usanga haragombaga kugenda 
umuntu mukuru dukulikije wa mugani ngo: «Ibitagira mukuru birumba 
ali indaro». Hagombaga lero umuntu ufutukiwe, uzashobora kurangiza 
uwo mulimo babaga bamushinze. Hejuru y'uwo wagendaga ali umuse- 
ruka mbere, hagombaga no kugenda abandi. Muli abo twavuga nka 
mukuru w'umuhungu babaga bagiye gusabira, n'abandi bantu b'inshuti. 
Iruhande rwabo hagendaga n'abandi bantu Бабага bikoreye inzoga. 
(Uwajyanye inka ajyana n'umwikorezi umwe n'uyishoreye). Ibyo ba- 
jyana bigenda bisumbana umuntu akulikije uturere, n'umutungo we. 
Nk'aho mu Kinyaga, bajyanaga inzoga kuva kuli imwe kugeza kuli 
enye. Bakajyana kandi isuka imwe n'akabindi hanyuma bakazajyana 
n'inka. 


N.B. : lyo bajyaga gusaba umukobwa bali baramutwaye, batabivuze, 
(baramuteruye) bajyanaga ikimenyetso cyerekana ko umukobwa 
ali isugi cyangwa se ali umupfu. Bajyanaga kandi ifu y'uburo 
cyangwa se y'amasaka. 


Iyo bajyanaga gusaba bagendaga ali umubare ushyitse, kuva kuli batatu 
kugera ku munani. Aliko umubare wagombaga kuba uzwi neza. Abage- 
ndaga byaterwaga n'ibintu babaga bajyanye. 


BYUMBA -GITI: 


Muli ako gace, iyo bajyaga gusaba umugeni, naho hagendaga se 
w'umuhungu, umuranga n'umwikorezi. Iyo Se w'umuhungu atasho- 
boraga kuboneka ntihapfaga kujyayo ubonetse wese. Hagombaga 
kujyayo se wabo cyangwa se mukuru we. Muli ako karere hagombaga 
kugenda umuntu usheshe akanguhe, kandi akaba ali uwo muli uwo 
mulyango. 

Bajyanaga iki? 


Uwajyaga gusaba umukobwa, yajyanaga inzoga y'amarwa n'isuka. 
Twakwibaza impamvu bajyanaga inzoga y'amarwa gusa, aliko n'ubwo 
icyo kibazo kitatureba cyane, twagerageza kugishakira igisubizo. 


Twibuke ko mu Rwanda hose inzoga y'amarwa ali nkuru cyane. 
Cyane cyane muli ibyo byo gusaba ntawajyanaga inzoga y'urwagwa 
gusa. Yakoraga uko ashoboye kwose akabona n'inzoga y'amarwa. 
Byaterwaga n'iki lero ? Akenshi mu Rwanda bazi ko inzoga y'urwagwa 
yonyine ali inshike, ikaba lero ica umulyango. Bagombaga kuyihonge- 
rera inzoga y'amarwa. lyo batabonaga iy'urwagwa ntacyo byabaga 
bitwaye, hagendaga inzoga y'amarwa gusa. 


Iyo ni imwe mu mpamvu zatumaga muli ako karere ka Giti, bajyana 
inzoga y'amarwa gusa. 


Bagendaga ali bangahe ? 


Iyo bajyaga gusaba umugeni, abantu ntibagendaga ali benshi muli 
ako karere, nk'uko twabibonye mu Karere ka Kinyaga. Hagendaga 
umubare ucililitse, ulinganiye, hagendaga rero abantu babili cyangwa 
batatu. Urebye hagendaga abantu bakulikije ibintu babaga bajyanye. 


RUHENGERI - GATONDE : 


Muli ako karere, nko muli Byumba, mu gihe cyo gusaba hagendaga 
se w'umuhungu, umuranga hamwe n'umwikorezi (uwabaga atwaye 
inzoga). 


Yajyanaga inzoga, aliko ntabwo bavuga ubwoko bw'inzoga baku- 
ndaga kwibandaho cyane nko muli СІТІ. 


Gusa ho icyo bar' shije abandi bajya gusaba, ni uko bakomezaga 
gutura inzoga kugera ku myaka itatu bataruhutse. 


Abagendaga bagiye gusaba ntabwo bagendaga ali benshi nko mu 
turere tumwe tw'u Rwanda, nk'uko twabibonye haruguru. Bo lero 
bagendaga ali babili cyangwa se batatu. 

KIGOMBE : 


Muli ako karere, iyo bajyaga gusaba hagendaga se w'umuhungu, 
umuranga se wabo cyangwa se mukuru we. Mw'isaba muli ako karere 
ntacyo bagendaga bitwaje Niho honyine tubona ko bagendaga ntacyo 
bitwaje. Bagendaga ali babili cyangwa se batatu. 


BWANAMUKALI 
SHYANDA - MUGUSA : 


Dukulikije ibyo twagiye tubaza muli ako karere, hagendaga se 
w'umuhungu. Yaba atakiliho, hagendaga se wabo w'umuhungu cya- 
ngwa se mukuru we. Hagombaga no kugenda umuranga kuko ali we 
wajyaga kwerekana irembo. Hagendaga kandi n'abikorezi b'inzoga. 
Iyo babaga bagiye gusaba bajyanaga isuka yo gufata irembo, bakajyana 
n'inzoga ебу cyangwa eshatu. Отибаге w'abagendaga waterwaga 
n'umubare w'inzoga babaga bajyanye. lyo bajyanaga inzoga eshatu 
bagendaga ali batanu. 


SHYANDA : 


Naho mu gusaba hagendaga se w'umuhungu. lyo yabaga adashobo- 
ye kujyayo cyangwa se atakiliho, hagendaga se wabo w'umuhungu. Ha- 
gendaga kandi n'abikorezi. Hashoboraga kugenda kandi n'abandi baga- 
bo babili. Mu kujya gusaba bajyanaga inzoga y'amarwa п 1y urwagwa. 
Bakajyana kandi n'isuka ya <Cyozi> yagombaga gutangwa hose. 


Nk'uko twabibonye haruguru abantu bagendaga bashoboraga kuge- 
nda ali batatu cyangwe bane. 


NDORA : 


Iyo igihe cyo gusaba cyabaga kigeze, ni ukuvuga kwereza umuko- 
bwa no kubaza abakuru, ko umukobwa bagiye kuzana mu mulyango 
wabo ali <Nyiramahirwe>, Ко azazanira uwo mulyango agiyemo amaho- 
то, hajyagayo se w'umuhungu, se wabo w'umuhungu, hakagenda kandi 
n'umuranga, hanyuma hakagenda n'abikorezi babili. 


Iyo bagendaga Баріуе gusaba, bagendaga bitwaje isuka n'inzoga 
imwe cyangwa ebyili. Abashoboraga kugenda bose hamwe bageraga 
kuli batatu, bane se cyangwa batanu. 

GISAKA : 
RUKIRA : 


Nk'uko twagiye tubibona mu turere twose twagerageje kubaza, se 
w'umuhungu ntiyaburaga mu mihango yo gusaba umugeni. Muli ako 
karere ka RUKIRA naho se w'umuhungu ntiyahatangwaga, ni ukuvuga 
ko aliwe wabaga umuseruka-mbere mu babaga bagiye gusaba. Aliko iyo 
yabaga atabonetse hashoboraga kugenda Nyirasenge n'umuranga. Ha- 
gendaga kandi n'umwikorezi umwe cyangwa babili. Iyo bajyaga gusaba 
bajyanaga ubuki, murwagwa. Ababaga batunzi inka, cyane cyane 
abatunzi, bajyanaga amata. Akenshi rero bagendaga ali batatu. 


BIRENGA : 


Muli ako karere hagendaga se wumuhungu, yaba atabonetse hasho- 
boraga kujyayo se wabo cyangwa se mukuru we. Uwajyaga gusaba lero 
yajyanaga mu kabindi gateretse mu rutete. Abashoboraga kujyayo bage- 
raga kuli babili cyangwa se batatu. 


BWAKIRA : 


Iyo umuntu arebye, usanga hafi ya hose mu Rwanda, mu mihango 
yo gusaba haragendaga Se w'umuhungu. No muli BWAKIRA ni uko. 
Aho muli ako karere uwashoboraga gusabira umuhungu yali Se. Se 
yaba atabonetse, hakajyayo se wabo cyangwa se mukuru we. Uwajyaga 
gusabira umuhungu we rero yajyanaga inzoga n'isuka ya «MBOGO», 
aliko bamwe bajyanaga inzoga n'inkwano. 


Umubare w'abagendaga waterwaga n'ibintu babaga bajyanye. Ba- 
shoboraga kugenda ali nka bane cyangwa se batandatu. 


MABANZA : 


lyo bajyaga gusaba hagombaga kujyayo umuntu wo mu mulyango 
wabo. Nta muntu wo hanze wajyaga mu bintu byabo, cyane cyane iyo 
babaga bagiye gusaba. Ni ukuvuga ko hagendaga se w'umuhungu, 
yaba atabonetse hakagenda se wabo, nawe yaba atabonetse hakagenda 
Nyirarume, nawe atashobora kuboneka hakagenda mukuru w'uwo mu- 
hungu bashaka gusabira. 

Uwagendaga lero yabaga yitwaje isuka n'ikibindi cy'isugi (kitagira 
inenge), kilimo inzoga. 


Hashoboraga lero kugenda abantu babili cyangwa se batatu. 
GASEKE : 


Muli ako karere ka BUSHIRU - GASEKE, akenshi hagendaga, iyo 
babaga bagiye gusaba, se w'umuhungu. Aliko habaga n'iyo hagendaga 
n'umuranga. Uwabaga ugiye gusaba yajyanaga isuka akajyana n'inzoga 
imwe cyangwa ebyili. Abantu bashoboraga kugenda bose hamwe bali 
batatu cyangwa bane. Byose nk'uko twabibonye haruguru, byaterwa- 
ga n'ibintu babaga bajyanye. 


RWAMATAMU : 


Muli ako gace iyo bajyaga gusaba umugeni, hagendaga se w'umuhu- 
ngu, Se yaba atabonetse hakagenda se wabo. Iyo babaga badashoboye 
kuboneka bombi hashoboraga kujyayo inshuti yabo ikomeye. Uwabaga 
rero ajyiyeyo, yagendaga yitwaje inkwano, akajyana n'inzoga imwe 
cyangwa ebyili. Bashoboraga lero kugenda ali batatu cyangwa bane. 


BUYENGZI : 
NSHILI : 


lgihe cyo gusaba cyali igihe gikomeye ku bulyo umulyango waba- 
nzaga kubyiga, ukabishyira ku murongo. Iyo babaga bagiye gusaba nta- 
wapfaga kugenda, atabanjije kubyitondera. lyo lero imihango ya mbere 
yo gusaba yabaga imaze kurangira, se w'umuhungu yatumaga kuli se 
w'umukobwa ko azaza gusaba. Iyo igihe cyabaga kimaze kugera, hage- 
ndaga se wumuhungu, yaba atabonetse hakagenda se wabo, nawe yaba 
atabonetse hashoboraga no kugenda umuranga. 


Muli ako karere iyo bajyaga gusaba bajyanaga inkwano, n'inzoga 
imwe cyangwa ebyili. Abantu lero bashoboraga kugenda bose hamwe 
bageraga kuli bane cyangwa batandatu. 


KIVU : 


Umusore washakaga kurongora yasabirwaga na Se. Iyo uwo atabaga 
abonetse, hajyagayo undi wo mu mulyango, twavuga nka se wabo, 
nyirarume, n'abandi bashobora gusohoza ubutumwa nk'ubwo. 


= ir 

Uwabaga agiye lero gusaba yagendaga yitwaje inkwano, akajyana 
kandi n'inzoga imwe cyangwa ebyili. 


Abashoboraga kugenda bose hamwe bashyikaga batatu cyangwa bane. 
KIRARO : 


Mu isaba se wumuhungu yagombaka kuba ahali, iyo yabaga akiliho. 
Aliko muli ako karere yagendaga aherekejwe na bamwe bo mu mulya- 
ngo we. Mulibo twavuga nka se wabo w'umuhungu na nyirarume. 


Iyo yagendaga kandi agiye gusaba, uko umuco wabiteganyaga, yago- 
mbaga kugenda yitwaje inkwano. Ntabwo yagombaga kugenda ayisize. 


Aliko kandi yajyanaga n'inzoga ebyili cyangwa eshatu. Hashobora- 
ga kugenda abantu bageze kuli balindwi cyangwa umunani. 


KINYAMAKARA : 


Dukulikije abo twagiye tubaza, se w'umuhungu niwe wajyaga gusa- 
bira umwana we. Icyo gihe уајуапара na se wabo па nyirarume. 


Yashoboraga kujyana inzoga enye cyangwa esheshatu, akajyana 
n'amasuka, aliko bakayatanga uko babishoboye. Abagendaga bashobo- 
raga kugenda ali nka bane, batanu cyangwa se icyenda. 


— Tumaze kubona ukuntu gusaba umugeni mu Rwanda rwo hambere 
byagendaga turasanga bitali bivunanye. Kuko, iyo ukulikije uko ba- 
tangaga ibintu usanga umuntu yaratangaga ibyo yabaga afite. 


— Ikindi kandi turasanga ko umuhungu atigiragayo, nko muli kino 
gihe. Iyo bajyaga gusaba hagombaga kujyayo se wumuhungu usha- 
ka kurongora cyangwa se hakajyayo se wabo, cyangwa se undi wo 
muli uwo mulyango washoboraga kurangiza ubutumwa bwo gusaba 
umugeni. 


Ikindi kandi ni uko iyo bajyaga gusaba umugeni hatapfaga kugenda 
ubonetse wese usanga harajyagayo umubare wabantu wateganijwe. 
штора bagombaga kujyana nazo zagombaga kuba zifite umubare 
wazo. Usibye ko mu turere tumwe na tumwe tw'u Rwanda, aho 
bakomezaga gutura inzoga kugeza ku myaka nk’itatu. Naho ahandi 
mu Rwanda usanga ubulyo bwo gusaba, bwali bumwe. Inzoga za- 

gombaga kuba hagati y'ebyili n'icyenda. 
Rwanda umuhango wo gusaba umugeni hose 
bye ko akarere kashoboraga kugira ingereka 
nijwe mu Rwanda hose. 


Twavuga ko lero mu 
wasaga n'uhuye. Usi- 
hejuru y'ibyali bitega- 

Ill. GUTEBUTSA. 


Gutebutsa ni ukubaza no kuvuga igihe bazashyingilirwa. Вараһапа 
programu yo gushyingira. Imilyango yombi yerekana ibyifuzo byayo. 


Iyo bajyaga gutebutsa, bajyana inzoga imwe cyangwa ebyili. wabo 
w'umuhungu bohereza abagiye gusaba umugeni, keretse iyo habonetse 
imhamvu, ingorone zibuza abasabye, niho bohereza abandi mu kigwi 
cyabo, kandi bavuga imhamvu aba mbere baje gusaba batabonetse. 


Bashobora gutinza ubukwe kubera imyiteguro. Bashobora gushyi- 
ngira bitewe n'uko bameze iwabo. Bagomba kwitwerereza mu nshuti 
no mu bavandimwe. Bagomba gutora abakwe n'abasangwa. 


Gushyingirwa ntibihubukirwa, umuhungu agomba kwitegura, umu- 
kobwa nawe akitegura; asezera ku be no ku nshuti, kuli bakuru be na 
bene wabo. 


Bagomba gushaka umukwe mukuru, n'umugore uzashyingira umu- 
geni, uzamuherekeza (umushyingira). 


Limwe na limwe bashobora kubabwira kuzaza kubaza ikindi gihe, 
nanone bakazazana inzoga baje kubaza. Bishobora gutinda amezi 
ndetse n'umwaka ugashira undi ugataha cyangwa bikihuta. 


N.B.: Gutebutsa hamwe na hamwe batura amayoga menshi; hamwe 
bashinga igiti, bagashyiraho ingata bikoreje inzoga. Bamwe 
batura ababyei b'umukobwa, abandi batura Nyirasenge, musaza 
we, umubyeyi wamubandishije cyangwa umubyeyi wa Batisimu. 
Icyakora batura amayoga menshi. Hamwe na hamwe niho 
batura amayoga menshi. 


Imhamvu zicaga ubukwe. 


Habaho igihe ubukwe bupfa bitewe n'imhamvu zikomeye z'imha- 
nuka. Umuhungu ashobora kubenga umukobwa, umukobwa nawe 
ashobora kubenga umuhungu. Ubukwe bushobora kwicwa n'abanzi 
n'abandi bagiranabi. 

Ubukwe bushobora gupfa bitewe n'imhamvu ziturutse ku muhungu 
cyangwa ku mukobwa: Indwara, amahane, imiziro, ingeso mbi zivutse 
cyangwa zigaragaye nyuma yo gusaba. 


Ubukwe bushobora kwicwa n'imico mibi idashobokeye urugo bazu- 
baka, iyo bimenywe nyuma. Icyo gihe barakoranura; basubiza ibintu 
byabo. Bashobora gusaba ahandi cyangwa bagashyingira ahandi. 


Nanone bikorwa n'imilyango yombi, ntibikorwa rwihishwa. Batu- 
mira abasabye, bagateranya imilyango, maze bakavuga ko ubukwe bwi- 
shwe n'imhamvu iyi n'iyi ivutse. 


Kwimana umugeni nta mhamvu ntibisanzwe, umukobwa ubenze ba- 
mutera urubwa, Umuhungu ubenze nawe bamuvuga nabi, nicyo gitu- 
ma bagomba kubyitondera cyane ntibahubuke. Imhamyu y'ingenzi 
n'uko ubukwe buhuza imilyango, nk'uko bushobora gutanya imilyango. 


kandi imilyango yombi yashyigikiraga abashakanye. Abaturanyi bafa- 
shaga abato bamaze kurushinga. 


Kenshi abana bubakaga mu rugo cyangwa mu gikali cy'ababyeyi 
babo. Bakamenya ubukene bw'abana, bakamenya ubupfu bw'abana 
n'ubuhemu bwabo. Muli icyo gihe barabahanaga, babagiraga inama 
muli byinshi. 


Abana babonaga urugero n'imico myiza y'ababyeyi. Icyakora gu- 
tsilitana umubili byatumaga bubahukana. Bamenyaga ingeso n'imico 
myiza y'ababyeyi, Bashoboraga gucyulirana kuko bali bazi ibyabo. 


Abakazana na ba nyirabukwe, limwe na limwe ntibumvikanaga. 
Ababyeyi b'abagabo kenshi ngo bakundaga gukazanura. Abahungu 
kenshi biyambazaga ba nyina muli byinshi, ndetse bagabulirwaga na 
ba nyina, ibyo bigateranya umugabo n'umugore. 


Halimo ibyiza byinshi, nyamara hakabaho n'ingorane zashoboraga 
Susenya urugo. Icyakora ingo zo hambere zubakwaga n'uburere bw'a- 
bana hamwe n'imico myiza y'ababyeyi, n'urugero rwiza rw'abubatse 
bandi. 

Gusenya byali amahano, byalimo igicumuro n'umugayo mwinshi 
mu milyango no mu bantu. Urugo ni rwo shingiro ly'imilyango, nirwo 
igihugu cyacu cyali cyubatseho. 


Gutebutsa ni iki? 


lyo umulyango wasabaga umugeni, wabaga umaze kumwemererwa, 
bakaba kandi barabonye n'inkwano yo gutanga, icyo gihe icyabaga gisi- 
gaye kwali ukujya kubaza nyilumukobwa igihe azabashyingilira. Uwo 
muhango niwo bita «СОТЕВОТЅА». Wali umuhango wo gusaba uru- 
hushya rwo kuzarongora. Kuko nyili umukobwa niwe wategekaga se 
w'umuhungu. Ubwo lero se wumuhungu yagombaga kumusanga baka- 
vugana igihe, ba mwana we akamuha igihe cyo kuzamushyingira. 


Icyo gihe se w'umuhungu yaba atagishimye, mbese yaba yumva ko 
kili kure kandi imyiteguro yose yarayirangije, bakajya impaka kugeza 
ko bumvikana. Ntabwo lero se wumuhungu yavaga aho atamenye neza 
igihe, mbese atumvise neza icyali cyamujyanye. 


Uwo muhango lero wakorwaga nyuma yo gukwa. Uwabaga atali 
yajyana inka yo gukwa kandi yarabisezeranye (ko azakwa), ntabwo 
yiyumyaga ngo arajya gutebutsa. 


Byagendaga bite ? 


Twagiye tubaza abantu bamwe na bamwe bo mu turere tumwe 
tw'u Rwanda batubwira uko babigenzaga iyo babaga bagiye gutebutsa. 
Tulibanda ku byo bajyanaga. 


Iyo urebye usanga mu Rwanda hafi yo hose balibandaga ku nzoga 
iyo aliyo yose, yaba amarwa, yaba urwagwa..... Kuki bibandaga ku 
nzoga? Kuva kera na kare mu Rwanda inzoga ifashé uruhare runini 
mu mihango nk'iyi yo gusaba, mu manza, no mu mibanire y'abantu 
n'abandi. Ni nayo mpamvu uwabaga agiye gusura undi yamutumagaho 
akamumenyesha ko azaza kumusura. Ubwo undi nawe akitegura 
kwakira umushyitsi uko bikwiye kugira ngo atazagenda amugaya, ngo 
yagiye gusura imbwa. Nawe yazajya kumwishyura bikaba kwakundi, 
kuko akebo kajya iwa Mugarura. 


Inzoga lero yali gahuza mulyango, yasasanuraga isano, uwayimana- 
ga yabaga ali gica, cyaciye ibintu, yabaga ali umugome. Abantu bakili- 
nda kujya iwe. Abana bacikaga muli uwo mulyango kuko bamwitaga 
igisambo. 

Usibye inzoga bajyanaga hali n'ibindi bintu bajyanaga n'izo nzoga. 
Hali abagerekagaho amasuka, abandi bakajyana amapfukire n'ibindi....., 


KINYAGA 
GISUMA - NGOMA : 
Iyo bajyaga gutebutsa bajyanaga isuka imwe cyangwa ebyili. Baka- 


jyana kandi n'inzoga kuva kuli imwe kugera kuli eshanu. Bagombaga 
kandi no kujyana umukobwa uzagomba kuzazana n'umugeni. 


BYUMBA /GITI: 

Muli ako karere ho bajyanaga inzoga imwe y'amarwa cyangwa se 
intulire. 
RUHENGERI / GATONDE : 

Umulyango wasabaga watangaga uko wifite, byose byaterwaga n'u- 
bukire bw'uwo mulyango. Batangaga inzoga umunani (8) cyangwa 


(10) zumulyango. Aliko kandi ho bajyanaga n'amapfukire (ibintu, 
imyaka). 


KIGOMBE : 


Muli ako karere bibandaga ku nzoga. Bajyanaga inzoga nyinshi iyo 
babaga bagiye gutebutsa. Izagombaga kugerwaho zali makumyabili 
(20). Aliko kandi ntabwo bajyanaga inzoga gusa. Bagombaga no kuge- 
rekaho amapfukire (ibintu, imyaka). 


BWANAMUKALI 
SHYANDA - MUGUSA : 

Mu majyepfo y'igihugu byali bitandukanye no mu majyaruguru y'u 
Rwanda. Bagendapa bihekeje ingurane, aliyo nkwano, bakajyana 
n’inzoga, tutashoboye kumenya umubare, bakajyana n'amasuka. Ayo 
aliko, bagendaga bayatanga insorongo kugeza igihe azashyikira ku mu- 


bare wabaga warapenwe. 


Uwo mubare akenshi ntabwo warenzaga amasuka umunani (8). 

Iyo umugeni yabaga yaratangiwe ubuntu, nta kindi bagerekaga ku 
nzoga babaga bajyanye. Ni ukuvuga ko bajyanaga inzoga gusa. 


SHYANDA : 


Usibye ibyo tumaze kuvuga haruguru nta kindi bagerekagaho. Ni 
ukuvuga ko muli ako karere bajyanaga inzoga n'inkwano. 


SHYANDA - NDORA : 


Aha ho umubare w'inzoga bajyanaga urazwi. Abo twagiye tubaza 
muli ako karere batubwiye ko iyo bajyaga gutebutsa bajyanaga inzoga 
imwe cyangwa ebyili. Bagombaga kandi no kurangiza umunani (umu- 
nani w'amasuka). 


GISAKA 
RUKIRA : 

Muli ako karere k'iburasirazuba bw'u Rwanda naho bajyanaga inzo- 
ga. Umubare wazo washoboraga kuva kuli ebyili, enye se kugeza kuli 
esheshatu. Ibyo alibyo byose bashoboraga kujyana inzoga z'ibiharwe. 
Byaterwaga n'uko zimwe bazijyanaga kwa se w'umukobwa, izindi zika- 
jya kwa Nyirasenge w'umukobwa. Muli izo nzoga lero bajyanaga hago- 
mbaga kugendamo n'inzoga y'ubuki. 

BIRENGA : 

Umubare w'inzoga zagendaga iyo babaga bagiye gutebutsa wate- | 
rwaga n'ubukire bwa nyil'ugusaba umugeni. Bashoboraga rero kujyana 
inzoga ebyili, eshatu, cyangwa nyinshi. 

KANAGE 
BWAKIRA : 

Bajyanaga inzoga ebyili cyangwa eshatu. 

MABANZA : 


Iyo bajyaga gutebutsa bajyanga inzoga imwe. Aliko yagendaga ali 
imwe igihe inkwano yabaga yaratanzwe. 

Iyo itabaga yaratanzwe, uwajyaga gutebutsa yajyanaga inzoga umu- 
nani cyangwa icumi. 


GASEKE : 

Ho bajyanaga inzoga umunani z0 gutebutsa. 
MUBUGA : 

Ubwo ho iyo babaga bagiye gutebutsa babaga batali bakwa. Niyo 
mpamvu mu byagendaga hagombaga no kugenda inkwano. Hejuru 
y'inkwano bagombaga lero no kujyana inzoga. Inzoga zashoboraga 
kugenda ntabwo zarengaga eshatu. Bajyanaga lero inzoga ebyili cya- 
ngwa se eshatu. 

BUYENZI 
NSHILI : 

Iyo bajyaga gutebutsa bajyanaga inzoga. Bashoboraga kujyana 
inzoga imwe, ebyili, eshatu cyangwa enye. lyo babaga barabagayiye 
inka, bagombaga kujyana iyindi. 

KIRARO : 


Nta kindi bajyanaga atali inzoga. Nabwo kandi umubare wazo wali 
mukeya ugereranije no mu tundi turere, nko mu majyaruguru y'igihugu. 
Bashoboraga lero kujyana ebyili cyangwa eshatu. 


KINYAMAKARA : 
Naho nta kindi bajyanaga kitali inzoga. Umubare muli ako karere 


washoboraga kwiyongera bitewe n'ubwumvikane bwa Nyili umukobwa 
n'usaba umugeni. Bajyanaga inzoga ebyili, eshatu, cyangwa se enye. 

IV. UMWITEGURO W'UBUKWE BWEGEREJE GUTAHA. 


UMUHUNGU/ Umuhungu araye ali bushyingirwe : 


Bamutegaga amasunzu, bakamwogosha ubwanwa, bakamuca inzara. 
Bamwambikaga neza impu z'imikane cyangwa indengera z'abagabo. Ba- 
mwambikaga ibitare n'inigi nshya. Umusore yalikenuraga hose, akabo- 
nera, abandi bahungu bakamwigisha uko azifata mu bukwe, uko azaba- 
na n'umugore we, uko azarongora: Gucira imbazi, kwambika umwi- 
shywa, gukirana. 


Abahungu bamuherekezaga hose bakamumara ubwoba, bakamutera 
ijabo n'ubutwali ngo atazabaka ishema agahemuza umulyango. 


Abahungu bayoboraga ubukwe : 


Bateganyaga abantu bajijutse, baboneye bo kuyobora no kugira 
inama umukwe, ntibamuveho. Bamulindaga kwandagara, kwifata nabi, 
gusinda no gukubagana. 


Bamwigishaga uko azaramukanya, uko azifata mu bukwe, uko azi- 
cara, uko azavuga bamubajije, uko azivuga amaze kurongora. Mbese 
yali afite abantu bo kumujijura mu muco, mu myifatire, mu mvugo 
no mu bitekerezo. Abo bali abalimu koko muli byose. 


UMUKOBWA (Umugeni): Umukobwa araye ali bushingirwe : 


Bamwogoshaga amasunzu, baramukenuraga hose. Umuherekeza 
cyangwa umushyingira, niwe wahindukaga umwigisha we. Ababyeyi 
bamutoreraga cyangwa batoraga umwigisha uzi ubwenge, wubatse 
ndetse ubyaye. Batoraga mukuru we cyangwa umwegereye mu mulya- 
ngo wabo. 


Yamwigishaga uko azifata igihe cyo kurongorwa, uko azifata ava 
mu rugo, uko azagenda mu kirago, uko azalira, uko azahozwa. Uko azi- 
fata nahura n'umugabo we, uko azaba yambaye, uko azakirana. 


Yamwigishaga uko azatinya, yamwigishaga kutazagira inda nini 
mu bilyo. Ndetse umugeni ntiyalyaga cyane, ahubwo yanywaga amata 

cyangwa ibindi byoroshye. Ntiyanywaga inzoga, igihe cyo gutinya ya- 
baga umushana, Yagombaga kwisiga no kwiyuhagira kenshi., 


Gutora abakwe bo guherekeza umugeni : 


Batoraga abakwe benshi bo kumuherekeza; umukwe mukuru akaba 
umugabo, batoraga abagabo benshi n'abahungu b'abasore. Bagategura 
umwe muli basaza be, uzajya guca hagati. Batoraga abakobwa benshi 
bo kumuherekeza. 


Bateguraga uruhu rushya azagenda yambaye, hamwe mwubutega bu- 
geze ku magana ndetse bwashoboraga kugera no ku bihumbi byinshi. 
Ubwo butega bwabaga ali: ubugoyi, ubunyaga cyangwa ubujogano. 


Batoranyaga umukobwa cyangwa umuja bazasigarana. Bamwe nde- 
tse bahabwaga abagaragu na ba se, bakegukira kuli uwo mugore. 
N.B.: Uwo wamuherekezaga niwe wamuteguliraga itabi ryo kwiyina mu 
kibuno. 


Bateguraga ibiseke azatahana, amavuta yoseheje hamwe nandi 
akuze yo guteka. Bagategura ibiremo byo kwihanaguza, mtamyi zo 
kuboha, igisabo cyo kugenda imbere y'inka, 


Bateguraga umubavu wo kuzajya yosa inkanda, bakamwigisha uko 
bayinyukanyuka, uko bayishishima. 


Bamwigisha guteka, kwarura, guteka ibirunge, gusasa, gutegura 
mu nzu no kumenya kwakira abantu. 


Bamwigisha ubulyo bagomba kugira icyubahiro cy'abakuru, gutsi- 
nda ba sebukwe na nyirabukwe, Abakuru bo mu mulyango w'umugabo 
we, umugore arabatsinda, ntavuga amazina yabo. Bamwigishaga n'indi 
migenzo y'abagore bose uko bifata, uko bagenza. 


4) Umukwe mukuru :Ni umugabo uhagaraliye umulyango 
Niwe uyobora abakwe, niwe usohoza abakwe 
Niwe ufata ijambo mu bukwe 
Niwe ntumwa ihagaraliye urugo n'umulyango 
w'umugeni. 


b) Umushyingira: Ni umugore watoranyijiwe ngo aherekeze 
umugeni. 

Yashoboraga kuba: — Mukuru we 
— Nyirasenge 
— Nyina wabo 
— Uwamubandishije. 


Uwo mushyingira ayobora, yigisha umugeni imilimo yose. 


с) 


d) 


Abasore benshi n'abagabo baherekeza umugeni, baratoranywa: nti- 
boherezaga umuntu ubonetse wese, kuko bamwe bashoboraga 
guhemuka mu bukwe. 


Abakobwa benshi baherekezaga umugeni. 


Abo bose baherekezaga umugeni, bamwe bahekaga umugeni, abandi 
baligenzaga. 

Ubukwe bwatahaga nijoro. 

Umugeni yatahiraga mu rugo rwa Se w'umuhungu, kandi yagendaga 
mu kirago. 


IBINTU UMUGENI YATAHANGA AJYA GUSHYINGIRWA. 


Yatahanga : 

Igisabo cyo gucunda, cyagendaga imbere y'inka. 

Urusyo n'ingasire 

Ubutega azambara: amagana vyangwa ibihumbi, bikulikije umutu- 
про w'iwabo. 

Abakire bambaraga ubugoyi n'ubunyaga 

Abakene bambaraga ubujogano buboshye mw'ishinge n'intamyi. 
Ibiseke bilimo amavuta, imikondo, icwende. 

Inkono ivuga 

Ikigagara: Urutete rwo kwosa inkanda 

Ibiremo byo kwihanaguza 

Inkanda z'imikane 20 kulyamamo no kwiyorasa. 


Henshi batahanaga ibintu bukulikije umuco wabo wo mu karere 


kabo. Ibyo byose byagendaga mu biseke cyangwa mu nkangara. Mu 
tundi turere aho badatunze inka bajyanaga impu z'andi matungo. 


B. 


GUCYURA UBUKWE. 


Babanzaga kwatura umugeni, bakamubandisha. Aliko hali abataha | 


ga ali inzigo, bakazabandishwa bamaze gushyingirwa. 

Iyo umugeni n'umukwe babaga barabanzwe, barasubiyeho, icyo 
gihe babanzaga guterekera abazimu ngo batazasamwa mu ngo zabo. 


Abashyingirwaga ali inzigo bo, babandishwaga nyuma y'ubukwe, 
umwe akabandishwa n'iwabo n'undi bikaba uko. 


Ibyo byose iyo byamaraga gutungana, ubukwe bwaratahaga bagata- 
ha n'ijoro. Umugeni agaherekezwa n'abakwe benshi, bayobowe mumu- 
kwe mukuru hamwe n'umushyingira. 


Baramuherekezaga, bajya kugera iwabo w'umugabo bakamushyira 
mu kirago. Umugeni yabaga aki ijwe n'abandi bakobwa babili bareshya 
nawe, umwe ibulyo undi ibumosọ Nibo bafataga ikirago. 


С. KWAKIRA UMUGENI. 


Iyo abakwe Багегара bugufi y'aho bajya gushyingira, barisuganyaga, 
bakitunganya, bagakulikirana. Abagabo bamwe bajyaga imbere, abandi 
inyuma y'abakwe bose, Abakobwa bajyaga hagati bakikije umugeni. 

V. GUHEREKEZA UMUG ENI. 


Igihe cyo guherekeza umugeni, imyiteguro y'ubukwe yabaga yarara- 
ngiye. Ni ukuvuga: gusaba, gukwa no gutebutsa. Habaga hasigaye ko 
umugeni ava kwa 5е, akajya kwa Se wumugabo we. Uwo muhango wa- 
rubahilizwaga cyane. Nta mukobwa washoboraga kwijyana nkaho ata- 
gira umulyango, cyangwa se uwaciwe mu mulyango. Bagombaga kumu- 
ha abantu bamuherekeza, byo kwerekana ko avuye mu mulyango. | 







Twibuke lero ko kera ubukwe bwatahaga nijoro. Abakwe babaga 
kandi bavanze. Hagendaga abakobwa, abasore n'abagabo. Або | 
bagabo babaga ali abo kulinda abakwe kugira ngo hataza kugira ikiba- 
huganyiliza mu nzira bagenda cyangwa se bagaruka. | 


Abasore benshi baherekezaga umugeni, aliko abo basore bagombaga 
kubanza gutoranywa. Ntibapfaga kwoherezayo ubonetse wese, kuko 
bamwe bashoboraga guhemukira mu bukwe. 


Hagendaga kandi wWabagabo. Abo bose bagendaga, bamwe babaga 
bahetse umugeni abandi bakagenda bamushagaye” Icyo gihe kandi 
umugeni yatahiraga mu Tugo rwa se wumuhungu, kandi yagendaga mu 
kirago. 


Twagiye tubaza mu turere tumwe na tumwe tw'u Rwanda batubwi- 
ra uko byagendaga hambere n'abajyanaga mumugeni. 


KINYAGA : 
GISUMA-NGOMA : 


Muli ako gace, uko twagiye tubaza abantu bakuru bo muli ako kare- 
re, batubwiye ko umugeni yaherekezwaga na se wabo, Nyirarume, Ва- 
ramukazi be, abahungu umunani, umushyingira (uwabandishije), ali nyi- 
rasenge cyangwa nyina wabo, bagenzi be b'abakobwa nk'icumi cyangwa 
barenze, abagabo umunani bo kubalinda kuko bagendaga піјото: 


Hamwe na hamwe umushyingira yagombaga kuba uwo mu mulya- 
ngo, akaba akili muto kandi ahetse numwana. 

BYUMBA : 


GITI : 


Ahongaho batubwira ko umugeni yaherekezwaga na Nyirasenge, 
Nyina wabo cyangwa mukuru we, se wabo, musaza we uzajya риса ha- 
gati, n'abandi bakobwa. 


RUHENGERI : 
GATONDE : 


Muli ako gace abo twabajije, batubwiye ko umugeni yaherekezwaga 
na Nyirasenge, ba Nyirarume, Nyina wabo, Baramukazi be, Musaza we, 
Se wabo usimbura Se, abandi bakobwa b'inshuti z'umulyango’ 


KIGOMBE : 


Muli Kigombe abo twabajije batubwiye ko umugeni yahereke- 
zwaga na Nyirasenge, Nyina wabo, muka Nyirarume, basaza be, ba Se 
wabo, abo mu mulyango we n'inshuti. 


BWANAMUKALI : 
SHYANDA - MUGUSA : 


Mu iherekeza ly'umugeni hagombaga kugenda abantu bo mu mulya- 
ngo we. Akenshi hagendaga ba Nyina wabo, cyangwa se ba Nyirasenge. 
Abongabo lero bagendaga ali abashyingira. Abo twabajije muli Mugusa 
batubwiye ko umugeni yagendaga aherekejwe n'umushyingira (uwo 
mushyingira yashoboraga kuba ali Nyirasenge, cyangwa myina wabo 
cyangwa se undi), Nyirarume, se wabo, abagabo, abasore n'abakobwa 
batowe kuzaherekeza umugeni. 


NDORA : 
Aho muli Ndora umugeni yaherekezwaga na Nyirasenge, cyangwa 


Mukuru we w'umugore cyangwa se Nyina wabo, umuranga, abagabo 
n'abakobwa batoweho abakwe. 





SHYANDA : 


Muli ako. karere ka Shyanda, umugeni yaherekezwaga n'umushyi- 
ngira, musaza we uzajya риса hagati, Nyirarume, abagabo, abasore 
n'abakobwa na bene wabo wa Nyina na Se. 


GISAKA : 
RUKIRA : 


Twamaze kubona haruguru ko umugeni yagendaga aherekejwe па 
bamwe mubo mu mulyango we. Se kuko atajyagayo yagombaga 
kwohereza undi umubereye mu kigwi. No muli Rukira byagendaga bi- 
tyo. Muli ako karere umugeni yaherekezwaga na Nyirasenge, Musaza 
we cyangwa se Mukuru we. lyo babaga ali benshi batoranyagamo 
umwe akaba ali we uherekeza umugeni. 


BIRENGA : 


Umugeni, muli ako karere, yaherekezwaga па Nyirasenge akamara- 
yo iminsi ibili cyangwa itatu. Yaherekezwaga kandi na Musaza we, 
abandi bakobwa bamugezaga ku mulyango bakagaruka. Abandi bamu- 
herekezaga ni abatumirwa. Byaterwaga n'uko babonetse. 


BWAKIRA : 


Iyo byose byabaga bimaze gutungana, igihe cyo gucyuza ubukwe 
kigeze, ni ukuvuga bararangije gutanga inzoga n'inkwano, umukobwa 
yahagurukaga iwabo agasanga umugabo we. lyo yabaga lero agiye 
yaherekezwaga na Nyirasenge, bakuru be, ba Nyirarume, Basaza be, 
Babyara be, n'abakobwa bakuze batowe. 


MABANZA : 


Muli ako karere naho umugeni ntiyagendaga wenyine. Yagendaga ahe- 
rekejwe na Nyirasenge, Nyina wabo cyangwa se Mukuru we. 

VI. GAHAGURUTSA UMUGENI. 
KINYAGA : 
GISUMA - NGOMA : 


Iyo umunsi w'ubukwe wabaga wegereje, umukobwa batangiraga 
kumwigisha ibyo kubaka urugo rwe. Bamwigisha kubaka no kwitonda, 
ubwo bene wabo tudasize myina bakamuhana. 


Ubwo kandi babaga, iwabo w'umuhungu n'umulyango w'umukobwa, 
barumvikanye ku munsi bazashyingiliraho. Umunsi waba wegereje, 
hasigaye nk'iminsi ibili cyangwa itatu, boherezaga ujya kubivuga: ake- 
nshi hajyagayo umuranga. 


Umukobwa kandi ku munsi w'ubukwe yangaga kuva mu nzu, aka- 
hava bagombye kugira icyo bamuha. Undi muhango wakorwaga mbere 
y'uko umugeni ava iwabo n'inzoga yajyaga iwabo w'umukobwa iturutse 
kwa Sebukwe. lyo itabonekaga umukobwa ntiyavaga iwabo. Se na 
Nyina babaga babikomeyemo. 


Hali n'indi mihango yakorwaga aliko byose byaterwaga n'uturere 
tw'igihugu ° Kuko buli karere kali gafite umuco wako akandi uwako. 


Mu Kinyaga lero uko byagendaga twabigejejweho n'abantu twagiye 
tubaza. Mu guhagurutsa umugeni hali imyiteguro babanzaga gukora. 
Akenshi bibandaga ku kubandwa. Umugeni ugiye atarabanzwe, bavuga 
ko yamererwaga nabi aho yabaga agiye, ngo kandi ntiyaramyaga amazu, 
cyangwa ngo yungure umulyango yabaga asanze, ubwo akaba abaye iki- 
golyi. 


Twagiye lero tubaza abantu bamwe na bamwe bo muli GISUMA 
batubwiye ko mbere y'uko umugeni ahagaruka iwabo babanzaga kujya- 
yo umuranga akavuga umunsi bazagarukiraho. Aho ni kwa Sebukwe 
w'umukobwa umuranga yajyaga, kuko umuranga mu mihango yo gusa- 
ba no gusabirana yabaga umuhuza, yabaga uwo byose byagombaga ku- 
nyuraho; ali ibigenwa kwe Se wumuhungu, ali ibigenwa kwa Se w'umu- 
kobwa, byagombaga kunyura ku muranga akabigeza ku wundi mulya- 
ngo. Umukobwa wabo bamutozaga ibyo kwubaha no kwitonda; yaha- 

nwaga na Nyina, Nyirasenge ndetse na Nyirakuru. Ibyo byose Буа} 
ukugirango umwana wabo atazasebya aho avuye, mbese ali ukugirango 
agende abe umwana koko yubake urugo rwe, mbese akaba разапгапуа- 
milyango, ntasenye uwo asanze, kandi ngo uwo asize ugire amahoro, 


Mbere y'uko umugeni agenda, abo mu mulyango we barateranaga. 
Babaga balimo Nyirasenge, Nyina wabo cyangwa Se wabo. Ku mugoro- 
ba barateranaga, mbere y'uko umugeni agenda, bakamwambika. Iyo 
bamaraga kumwambika, Musaza we yahamusohoraga ku ngufù Kera 
abakobwa bangaga gusohoka, bakagomba kubahongerera kugira ngo 
bave mu nzu. Nyina cyangwa Nyirasenge, cyangwa Nyina wabo, baka- 
gomba kumuha umulinga akabona gusohoka. Mul'uko gusohoka baba- 
ga bamwambitse ibitare, cyangwa se imilinga. Hagombaga kandi no ku- 
ba ikirago yagombaga kugendamo. 





Dore uko abo twabajije batubwiye: «Umukobwa bamushyiraga mu 
kirago, abandi bakobwa bakagenda bamusigasiye». Akenshi aliko bara- 
murekaga akigenza, yajya kugerayo akaba aliho bamushyiramo. Twi- 
buke kandi ko ab'abakire batabashyiraga mu kirago ahubwo babashyi- 
raga mu ngobyi bakabaheka. 


Mbere y'uko kandi agenda, babanzaga no kubandwa, umukobwa | 
bakamutera icyuhagiro hejuru y'icyirago. Yajya kuva kandi mu rugo 
impundu zikavuga. Ubwo kandi habaga umugore wabaga ufashe isuka 
akayirekura ali uko bamubwiye ko bagiye Bafataga igisabo n'amata 
mu nkongoro, abakwe bakagenda. Iyo habaga ali hafi, bararekaga ba- 
kagenda bumaze kugoroba’ Aliko iyo habaga ali kure, bagombaga guha- 
guruka ku gica-munsi, kugira ngo baze kugerayo nijoro. 


BYUMBA : 
GITI : 


Muli Giti bakoraga imihango mu gihe cyo guhagurutsa umugeni, ijya | 
kunyurana n'iyo mu Kinyaga. Ntabwo babandishaga umugeni ugiye | 
kuva iwabo, aliko kandi ntitwavuga ko imihango yo kumuhana itabaga. 
Kuko umukobwa uwo ali we wese bagombaga kumugira inama zizamu- 
fasha gutunganya umulimo yabaga agiye gushingwa; wo kubaka urugo. 
Usibye izo nama bamuhaga, hali indi mihango bakoraga itandukanye no 
mu tundi turere. Dore uko byagendaga iyo babaga bagiye guhagurutsa 
umugeni : 

<Mbere yo guhaguruka batekaga ikiremve, hanyuma bakakimugabu- 
lira. Aliko mbere yo kugenda, Sebukwe w'umukobwa yoherezaga 
ikibindi cy'inzoga, kikajya kwa bamwana we. Ukikoreye ntabwo 
yagombaga gusomaho, yaragendaga akagitereka gusa, hanyuma aki- 
tahira». 


Hali n'imihango umukobwa yakoraga mbere yo kugenda. Umuko- 
pwa yafataga injishi akajisha inka, agafata ku mabere akayikubita ku 
mahembe. Iyo kandi yajyaga kuva mu nzu, basaza be barazaga bakamu- 
terura, yagera hanze bagahita bamukubita mu kirago. Icyo gihe aliko 
yabaga ali kumwe n'abandi bakobwa babili. 


RUHENGERI : 
GATONDE : 


Muli ako karere nta mukobwa wasohokaga mu nzu batali bamura- 
guliza, bagirango barebe ko inzira azanyuramo ali nziza. Ubwo byaba 
mahire bati umukobwa nagende nta cyago aza guhura nacyo. 


Iyo rero yajyaga guhaguruka, Nyirabukwe w'umukobwa yazanaga 
inzoga mu kibindi n'agaseke kalimo ibishyimbo. Ubwo kandi yabaga 
yitwaje n'imilinga, imihama, inigi z'imitamilizo. Umukobwa aga- 
habwa umulinga murunigi, nawe agaha Nyirabukwe inyegamo. 


KIGOMBE : 


Naho urebye usanga uko byagendaga ali kimwe no muli kaliya 
karere ka Gatonde? Naho Nyirabukwe yajyanaga inzoga mu kabindi, 
umukobwa nawe akamuha ikirago. 


BWANAMUKALI : 
MUGUSA : 

Igikunda kuboneka cyane iyo umukobwa yabaga agiye kujya 
gushyingirwa, nuko umukobwa yangaga kuva mu nzu. Bakagomba 
lero kumuhongerera ngo ave mu nzu agende. 

Muli Mugusa naho byali uko. Iyo igihe cyo kumushyingira cyabaga 


kigeze, yabanzaga kwanga gusohoka mu nzu. Ва Nyirasenge n'abandi 
bantu bakuze bakamwinginga ndetse Se akamukangara cyane, akago- 

mba kumuha isuka y'umujyojyo cyangwa itungo, akabona gusohoka. 
Iyo yasohokaga ntabwo yagendaga ahagarara, bagombaga kumushyira 
mu kirago, akaba alicyo agendamo. 


SHYANDA : 


Aho muli Shyanda, umukobwa iyo yabaga agiye kuva mu nzu 
y'iwabo babanzaga kumusezeraho. Iwabo w'umukobwa babanzaga 
kumutekera agatsima gato, cyangwa inyamunyo bakamuha amata, 
agasangira na bagenzi be bali bumuherekeze. Aliko kandi Se na Nyina 
bagombaga kumuha ikili bumuhagurutse. Aliko kandi Se na Nyina 
bagombaga kumuha ikimuhagurutsa. Bamuhaga lero icyo babaga 
bafite. Limwe na limwe bamuhaga umulinga cyangwa baba batawu- 
bonye bakamuha igishoboye kuboneka. Yagendaga kandi mu kirago 
afite n'uruhu azambara ageze kwa Sebukwe. 


SHYANDA - NDORA : 


Umugeni ntiyavaga mu nzu ya Se, hatagize ikiva kwa Sebukwe. 
Niyo mpamvu nabo babyitagaho bakohereza ikintu cyo kumuvana mu 
rugo. Muli ako karere umugeni yahagarukaga babanje kuzana igitunda- 
raro kivuye kwa Nyirabukwe. Iyo kandi yageragayo, bagombaga kumu- 
ha iy'irembo. Ubwo kandi yabaga yazanye numwana wumukobwa 
cyangwa se wumuhungu wo kumutinyura. Yajyanaga kandi n'ibitare 
n'imilinga, yaba ali umutunzi bakamuha n'ibimasa bibili. 


Iyo yagendaga hagombaga kuba abakwe bo kumuherekeza, yajya 
kugera aho bamushyingira, bakamushyira mu kirago, hamwe n'undi 
mukobwa. 


GISAKA : 
RUKIRA: 


Mbere y'uko umukobwa ava kwa Se, iwabo wumuhungu bohereza- 
ga intumwa ku munsi w'ubukwe, ikajyana inzoga iwabo wumukobwa. 
Basaza b'umukobwa bali bafite uruhare runini mu guhagurutsa umuge- 
ni. Nibo bagendaga bakamuhagurutsa mu kirambi aho yabaga yicaye. 
Ubwo Se akavuga ati: «Nguwo umugeni mwansabye, nababera umwana 
muzamutunge, nababera umupfu muzamunyoherereza». 


Umukobwa agahaguruka akajya ku rugo rw'iwabo akavuna ho 

agati, про ashenye urugo rw iwabo, agiye kubaka urwe. Ubwo agahita 
ajya mu kirago akanyiganyiga ajya iwumuhungu. 


BIRENGA : 


Aho muli Birenga kwa Se wumuhungu nibo bajyaga kwishakira 
umugeni, ntabwo Se wumukobwa aliwe washakaga abakwe bazahere- 
keza umukobwe we. Dore uko byagendaga, dukulikije uko twagiye tu- 
baza abantu bamwe na bamwe bo muli ako karere: 


«Кзуа Se wumuhungu batoraga abakwe batanu cyangwa batandatu 
bazi kwivuga, bakajyana n'igiseke kilimo umwambaro bazambika 
umugeni, bakajyana n'inzoga eshatu cyangwa enye, bakajya iwabo 
wumukobwa. Ubwo ngubwo Se na Nyina b'umukobwa bakaba ba- 
kikije umukobwa wabo, maze Sebukwe akaza aherekejwe n'abo ba- 
gabo, akamuterura akamujyana. Ubwo bene gusaba, bakivuga ngo 
baragabiwe. Aliko ibyo alibyo byose ntabwo umukobwa yagendaga 
ahagaragara. Ba Nyirasenge bamushyiraga mu kirago>. 


BWAKIRA : 


Mbere yuko umukobwa agenda, iwabo babanzaga kumuha ikintu; 
cyashoboraga kuba itungo, isuka, cyangwa se ikindi kintu bashoboraga 
kubona. Muli Bwakira ho bamuhaga itungo. Dore uko byagendaga : 


<lyo babaga bagiye gushyingira umukobwa, dukulikije ibyo twagiye 
twumvana abo twagiye tubaza, Se wumukobwa yamuhaga igitu- 
ngwa, Nyirasenge akamwabika, ndetse akagerekaho mubutega n'imi- 
linga, hanyuma bakamushyira mu kirago, bakajya kumushyingira>. 


MABANZA : 


Naho babanzaga kumugabira. Bamuhaga inka ndetse n'igisabo. 
Iyo lero umunsi wo gushyingirwa wabaga wageze, umukobwa yirazaga 
i Nyanza akanga kuva mu nzu, bakagomba kumuhongerera inkoni ku- 
girango asohoke. Dore uko uwo twabajije abivuga : 


<Ku munsi wo gushyingirwa, musaza wumukobwa ndetse na Nyi- 
rasenge baramubwiraga ngo nasohoke agende akanga. Ubwo baka- 
mukubita agasohoka alira, yagera hanze abandi bakaba bamuteze 
bagahita bamushyira mu kirago. Hanyuma ya nka yagabiwe hamwe 
n'igisabo yahawe bigahita bifata iya mbere. Ni ukuvuga ko byamu- 
jyaga imbere. 





50 


GASEKE : 


Umunsi wubukwe, iyo wabaga wegereje, hasigaye nk'umunsi umwe 
cyangwa se ibili, iwabo w'umuhungu, boherezaga inzoga ya Nyina 
w'umukobwa, isuka n'umwishywa, bakohereza kandi n'imitwaro ibili 
y'inkwi. 


Iyo Барегара iwabo wumukobwa, bashyiraga umuko mu marembo, 
umukobwa akawufata akawuhereza se. Ubwo bagahita bamuterura, 
bakamuterera ku bitugu bagahita bamujyana. Baramuhekaga. 


MUBUGA : 


Iyo bajyaga kumuherekeza hali ibyo bagombaga kujyana. Umugeni 
iyo yajyaga kuva iwabo bamuhaga ubutega n'uruhu rwe akabyambara. 
Aliko kandi bamuhaga n'ibindi; muli byo twavuga: igisabo, umudaho, 
ibiseke, umwuko, urukebano, inkono ivuga n'ibindi.... 


Iyo yajyaga kuva mu nzu yabanzaga kwanga kuyivamo. Ubwo bene 
urugo bakamwinginga aliko bikaba iby'ubusa. Iyo yangaga, bagombaga 
kumukubita, akabona gusohoka. lyo yageraga mu mulyango, bakamu- 
koza ku rutete, hanyuma bakamuha amata y'inka y'isugi yamara kuya- 
nywa, hakaza abasore b'ingufu bakamukurura bakamujyana. 


BUYENZI : 


NSHILI : 


Iyo umunsi wo kujya gushyingirwa wabaga wegereje, ababyeyi b'u- 
mukobwa baramuhanaga, bakamugira inama azakulikiza kugira ngo azu- 
bake neza. Ibyo babikoraga mbere nk'iminsi itatu ubukwe bugataha. 
Aliko mbere y'uko umukobwa ava iwabo, hali undi muhango, ababyeyi 
bamukoreragaho. 


Iyo rero umukobwa yajyaga kugenda, iwabo barabanzaga bakamu- 
bandirwa kugirango agende azubake. Guhana no guhanura byabaga 
byarakozwe mbere. Ibyo byamara kurangira, umukobwa agasohoka, 
bakamujyana' Aliko mbere уо kumujyana, barabanzaga bakavuza 
impundu, bakamwambika. Nyirasenge na Se wabo bamuhaga imyamba- 
r0; bamuhaga imilinga, ibitare ndetse n'ubutega. 


Abatunzi bamuhaga igisabo n'urukebano rw'isugi, akabijyana. 

Aliko iyo umukwe yabaga yaratahiye, bamwambikaga uruhu. 


KIVU : 


Muli ako karere, umukobwa yavaga iwabo, bagombye kumugiliraho 
imihango. Babanzaga guterekera, Se na Nyina bakamukubita icyuhagi- 
ro bagira Бай: «Genda kurongorwa niko bigenda»; 


Aliko mbere yo gusohoka, yabanzaga kwanga kuva mu nzu. Bara- 
mwingingaga ngo agende, ndetse bamwe, bakamukubita. Ubwo baka- 
mujyana ku ngufu, bakamuha abakwe bo kumuherekeza, yajya kugera 
iyo ajya bakamushyira mu kirago akagenda, anyiganyiga. 


KIRARO : 


Mbere yuko umugeni ahaguruka iwabo, ba Nyirasenge na ba Nyina 
wabo, bamwambikaga uruhu rw'indengera. Kuva mu nzu lero bikaba 


ingoyi. 


Iyo bamubwiraga gusohoka umukobwa yarwanaga afata inkingi ya 
Mbonabihita n'iya Kanangazi, bakajya bamukubita yanga kugenda. 
Se akagomba kumuha igitungwa kugira ngo akunde agende. 


KINYAMAKARA : 


Mbere y'uko umukobwa ahaguruka iwabo, babanzaga gukora imiha- 
ngo yo kugira ngo agende neza. Ubwo Se na Nyina barabandwaga. 
Bagahaguruka nawe bakamuhagurutsa ku nteko, bakamwuhagira, 
hanyuma bakamwambika ubutega. 


Ubwo umukobwa aliko ntabwo yakundaga kuva mu rugo rwa Se. 
Niyo mpamvu Se yamukangaraga, akamubwira nabi kugira ngo akunde 
agende. Se yamukangaraga agira ati «Genda umvire mu rugo». Ubwo 
kandi babaga batoye abakwe bo kumuherekeza, bamushyira umuhungu 
babaga baramusabiye. Abo bakwe rero bakamuherekeza bakamujyana 
aho ashyingirwa. Ababyeyi піаһо bilirwaga bajya, gusa, baramuhereke- 
zaga bakamugeza ku irembo. Hanyuma bakamusezeraho, bagasubira 
iwabo, umukobwa nawe akajya iw'umugabo we. 


GITARAMA : — Kabagali 
— Маида 
— Marangara 

Abasangwa : 


— Boherezaga abantu bo kuneka ko abakwe bageze bugufi. Umusa- 
ngwa ubigenewe, akabegera, akaramutsa umukwe mukuru, akamu- 
yobora amubwira kwinjiza abakwe n'umugeni. 


Abakwe bageze mw'irembo : 


Iyo umugeni yageraga mu bikingi by'amarembo, yakirwaga na 
Sebukwe na Nyirabukwe. Umugabo yafataga icyuhagiro. Umugore 
agafata umwuko. Mw'rembo bahatabaga ingasire y'IKINANIRA. 
Umugeni ageze mw'irembo, yashyiragaho ibirenge byombi, akayi- 
hagararaho, bakamutera icyuhagiro. Bakamwokera; bamukoza umwu- 
ko ku ruhanga, mu gituza, ku ntugu zombi. Umugore abandwa Lyango- 
mbe. Umugabo abandwa Binego. Umugeni akinjira mu rugo. 


Kwinjizwa mu nzu: 


Umugeni yinjizwaga kwa SEBUKWE, akajya mu mbere hamwe 
n'abakobwa bose. 
— Abakwe Бакуа inkoni zabo, bakicazwa bakulikije uko basumbana. 
— Bicazwa ukwabo: Uruhande rwabo bihaliye. 
— Bakabazimanira inzoga y'amarwa n'urwagwa, bakababaza amakuru 
yabo. 
— Вагаќагата kugeza igihe umuhungu ahamagarwa na Se про aro- 
ngore. 














Kwakira umugeni 

VII. KWAKIRA UMUGENI. 


Iyo babaga bamaze kurangiza imihango yo guhagurutsa umugeni, 
nta kindi cyabaga gisigaye atali ugucyuza ubukwe. Ubwo imyiteguro 
iwabo w'umuhungu yabaga yararangiye. Iwabo w'umukobwa naho 
nta yindi myiteguro babaga bagikora, atali ukwohereza umukobwa ku 
bamusabyeho umugeni’ Bagombaga kandi по gutora abakwe bamuhere- 
keza, bakamujyana bakamugezayo amahoro. 


Iyo bageraga rero iyo babaga bagiye, kwa Se wumuhungu bago- 
mbaga kwakira umushyitsi ubagendereye, kandi ugomba kuba umuka- 
zana wabo. We rero kubera ko babaga barabimubwiye yageraga mu ma- 
rembo akanangira agategereza ko bene urugo baza kuhamukura. 


Aliko kandi ntabwo bapfaga kuhamukura, bagombaga no kugira 
icyo bamuha. Yego kenshi na kenshi byabaga ali ukurangiza umuha- 
ngo, aliko kandi byali itegeko kubikora. Aho bitaberaga mu irembo, 
byaberaga mu irebe Iy'umulyango. Ibyo ali byo byose umugeni ntiyi- 
njiraga mu nzu yo kwa Sebukwe nta kintu arabona, ntacyo Sebukwe 
cyangwa Nyirabukwe amuhaye. 


Ibyo batangaga nabyo byali binyuranye. Byaterwaga n'uturere uko 
tugiye tunyuranya ubukungu ni nako twagendaga dusumbanya no kwa- 
kira umugeni. Hali aho batangaga inka, cyangwa se bagatanga ilindi 
tungo. Ubundi kandi Nyirabukwe w'umukobwa ntabwo yaroreraga gu- 
tanga igisabo, umwuko se...., ababaga ali abakene, batangaga isuka. 


Tumaze kubona ibyo, turebe uko buli karere, kagendaga kabigenza 
mu kwakira umugeni. 


KINYAGA : 
GISUMA - NGOMA : 


Dukulikije uko abo twagiye tubaza bagiye batubwira, dore uko abo 
muli ako karere babigenzaga. Umugeni iyo yageraga mu bikingi by'a- 
marembo yarahagararaga noneho abamuzanye bakaka inka y'irembo. 
Ubwo bakazana umwana bakavuga bati: «Dore inka y'irembo», umu- 
geni yayanga, bakongera bakazana undi kugeza igihe avugiye ati: 

«Ndayishimye». Nyirabukwe nawe yazanaga umwuko akawumukoza- 
ho ngo ni ukumwuhagira, Sebukwe na Nyirabukwe bakavuza impundu, 
bagacana umuliro, noneho Nyirabukwe akamujyana mu nzu n'abandi 
bakobwa, abandi bakwe bo binjiraga nyuma. Umugeni iyo yageraga 
kwa Sebukwe yakirwaga na Nyirabukwe na Sebukwe, Nyirasenge wu- 
muhungu na baramukazi be, Iyo umugeni yamaraga kugera mu nzu, 
pahitaga bamujyana mu mbere, bakamwicaza, bakamuganiliza. Sebu- 
kwe yakubitaga abamushyingiye je yuhagiro, kugira про atsinde abazimu. 


BYUMBA : 
GITI : 


Ubundi umugeni yagombaga kuza ahetswe. Гуо lero abahetsi bage- 
raga mu marembo barahagararaga. Hanyuma umugeni akavuna agati 
ku гиро. Aliko yakavunaga ku gikingi cy'irembo cyo haruguru, ubwo 
agati yavunye kuli icyo gikingi cy'irembo, akagashyira Sebukwe na 
Nyirabukwe. Sebukwe rero yamusanganizaga umuheto n'irago, Nyira- 
bukwe akamusanganiza igisabo. Ndetse abo bombi nabo bagombaga 
kumwakira. Iyo umwe muli abo yabaga abuze, yakirwaga n'umwe, ali 
Sebukwe cyangwa Nyirabukwe. Sebukwe na Nyirabukwe bicaraga ba- 
bangikanye ku ntebe, mu irebe ly'umulyango, umugeni akaza akicara 
ku bibero bya Sebukwe na Nyirabukwe. Icyo gihe yahagurukaga ali 
uko bagize icyo bamuha. Bamuhaga inka cyangwa se ilindi tungo. 
Ab'abakene bo bamuhaga isuka. 


RUHENGERI : 
GATONDE : 


Mu gihe cyo gucyuza ubukwe, umugeni baramuherekezaga, iyo ya- 
geraga mu bikingi by'amarembe (kwa Sebukwe), yarahagararaga kugeza 
igihe umusore we ahamusangiye. Nyirabukwe, akamuzanira igisabo 
n'umwuko, akabimuhereza nawe akamuhereza umuvumu n'umulinzi. 
Umusore we iyo yamusangaga mu bikingi by'amarembo yamuherezaga 
umurundi; hanyuma agakubita ku ino ly'umukobwa akavuga ati: 
«Nguyu umurundi uzagucira inka». Mu kwakira lcro umugeni yakirwa- 
ga n'umusore na Nyirabukwe na baramukazi be. 


Iyo umukobwa n'abamuherekeje babaga bamaze kugera mu rugo, 
ababaga baje kumwakira, bamwe bakiraga igisabo umugeni yabaga aza- 
nye, bakanywa ibikoma bazanye, hanyuma umugeni bakamujyana mu 
mbere n'igisabo, bakakibika. 

KIGOMBE : 


Umusore yazaga gusanganira umukobwa mu bikingi by’ amarembo, 
yahagera agatambika ukuguru muli ibyo bikingi by'amarembo, akavuga 
ati '<Nguhaye umurundis. Ntabwo kandi yabalirwaga mu bakiraga 
umugeni, kuko abakiraga umugeni bali Nyirabukwe na Sebukwe. Muli 
uko kwakira kandi bazanaga igisabo bakagitereka mu mbuga. 


BWANAMUKALI : 
Mugusa: Mu Buhanga : 


Iyo abakwe bageraga ku irembo, barekaga umugeni akaba aliwe 
_ uhagarara mu bikingi by'amarembo; kugeza igihe bamuhaye inka y'ire- 
mbo, ubwo abana babili, umuhungu n'umukobwa bagasanganira umu- 
geni. 


Iyo yageraga kwa Sebukwe, umugeni yakirwaga n'abasangwa, 
babaga bateguwe. Aliko umusore yilindaga kujya kwakira umugeni. 


Ubwo bahitaga bamujyana mu nzu, yagerayo, mu bakobwa babaga 
bamuherekeje hakavamo abamujyana ku buhli. 


SHYANDA - BWANAMUKALI : 


Mu kwakira umugeni byatangiliraga mu bikingi by'amarembo. Iyo 
yahageraga lero yarahagararaga, agategereza ko baza kumwakira. Ubwo 
kwa Sebukwe bakamuha utwana tubili tw'incuke; umukobwa n'umuhu- 
ngu, ali ukuvuga ngo azabyare abahungu n'abakobwa. Nyirabukwe ya- 
baga afite umwuko akamwokora, Sebukwe akamukubita icyuhagiro, 
akabona kujya mu nzu. Mu marembo aho, yakirwaga na Sebukwe na 
Nyirabukwe. 


Iyo babaga bamaze kumwakira bamujyanaga mu mbere, bamusaga- 
siye buhoro mu kirago. Bamukubitaga ibibabi by'imivumu umubili 
wose, ngo baramukiza abazimu avanye iwabo, barangiza bakabita 
inyuma ye. 


SHYANDA - NDORA : 


Abakwe iyo bamaraga kugera ku irembo, bene urugo bazaga kwaki- 
ra umugeni. Yasanganirwaga na Sebukwe na Nyirabukwe n'umugabo 

we. Ntabwo lero yashoboraga kuva aho mu bikingi by'amarembo ba- 
tamuhaye iy'irembo (Utwana duto umukobwa n'umuhungu). Abo- 
ngabo, havuyemo umuhungu wabo nibo bakiraga umugeni (Sebukwe na 
Nyirabukwe). Yakirwaga kandi n'umugore n'abakobwa Nyirabukwe 
yabaga yitoreye, cyangwa akakirwa na baramukazi be. 


Iyo bamaraga kumwakira, bahitaga bamujyana mu nzu hamwe n’a- 
bamuherekeje. Abagabo bajyaga kwa Sebukwe w'umukobwa, abako- 
bwa bakajya mu nzu y'umugeni, bamara kwicara bagatangira bakanywa, 
bakabyina, byagera mu gitondo, abashyitsi bagaherekezwa bagataha. 


СІЅАКА : 
RUKIRA : 


Mu kwakira umugeni aho muli Rukira, umusore niwe wajyaga kwa- 
kira umukobwa we. Ubwo yabaga aherekejwe n'abandi basore, inshuti 
ze, nka babili cyangwa batatu. Abo bagasanganira umugeni, bagenda 
bivuga bishimye ko bamubonye aje mu mulyango wabo, umusore nawe 
akivuga про aramutsindiye. Iruhande rw'abo basore babaga bagiye 
kwakira umugeni, hali na Sebukwe na Nyirabukwe bagombaga kujya 
kwakira umugeni. 


Iyo umugeni yabaga akigera aho, Nyirabukwe yihutiraga kumukiki- 
ra, naho Sebukwe agakikira umuhungu we, byarangira bakavuza impu- 
ndu. 


BIRENGA : 


Iyo umugeni yageraga mu bikingi by'amarembo yarahagararaga. 
Ubwo Sebukwe na Nyirabukwe bakaza bakamufata akaboko, Nyira- 
bukwe agatera impundu bakamujyana mu nzu ibyo birangiye. 


Mu kumwakira, umugeni yicaraga ku bibero bya Nyirabukwe, 
umusore nawe agakikirwa na Se. Umukobwa ntiyahagurukaga ntacyo 
bamuhaye. Nyirabukwe yagombaga kumuhongerera kugira ngo umu- 
kazana we akunde agende. 


Muli iyo mihango kandi, ni Nyirasenge wamugabuliraga, ndetse aka- 
namutamika yanze kulya, ni nawe wamwuhagiraga akanamwigisha uko 
azafata urugo rwe, n'uko azajya yubaha abakuru. 

KANAGE : 
BWAKIRA : 


Umugeni iyo yageraga mu bikingi by'amarembo agahagarara, none- 
ho bati: «Uhawe inka iyi n'iyi, ngaho kunda ukomeze uze». Hali 
nubwo bamuhaga intama nuko agakunda akaza mu rugo. 


Umugeni iyo yageraga kwa Sebukwe, yakirwaga na Nyirabukwe. 
Iyo umugeni yageraga mu nzu, уісагара ku bibero bya Nyirabukwe, 
akamwambika imilinga ku maboko, kugira ngo akunde ahahaguruke, 
noneho akajyana mu mbere na muramukazi we bakaganira. Imihango 
yo kwakira umugeni yakorwaga na Nyirabukwe. 


MABANZA : 


Mu bikingi by'amarembo: Umugeni babaga bamuteze ingasire 
n'umwuko, yahagera akabirenga hanyuma agasanga Nyirabukwe yite- 
guye kumwakira. Yakirwaga lero na Sebukwe na Nyirabukwe. Sebu- 
kwe yakiraga inka n'igisabo umugeni yabaga azanye. Hanyuma umuge- 
ni akicara ku bibero bya Nyirabukwe, Sebukwe akamuzimanira inka, 
akabona guhaguruka akajya mu nzu, yashoboraga no kumuzimanira 
igisabo cyangwa umwambaro. 


BUSHIRU : 
GASEHE : 


Bazanaga umwana w'umuhungu bakamuhekesha umugeni, bakamu- 
hereza umwuko n'igisabo kili mu njishi, umusore agatega umurundi. 
Imihango yo kwakira umugeni yakorwaga na Sebukwe na Nyirabukwe 
n'umusore. Iyo bamaraga kumwakira, umugeni baheragako bamujyana 
mu nzu. Yagerayo akicara ku bibero bya Nyirabukwe na Sebukwe. 
Yahavaga ali uko bamuhaye inka, urunigi, imilinga cyangwa ibindi ba- 
baga bafite. 


BUYENZI : 
NSHILI : 


Iyo abakwe babaga bakili mw irembo, abasangwa bavuzaga impu- 
ndu. Umukwe mukuru yararamutsaga aliko ntakomeze kugenda. Baba- 

паара Lyangombe na Binego, попеһо umugeni bakamuha inka y'ire- 
mbo, iya mbere akayanga, akakira iya kabili. Umugeni lero yakirwaga 
na Sebukwe na Nyirabukwe. Iyo bamaraga kumwakira bahitaga bamu- 
jyana mu nzu, akahahaguruka aluko bamuhaye umulinga cyangwa 


ubutega. 
KIVU : 


Iyo bageraga mu marembo barahagararaga. Hanyuma Sebukwe 
w'umugeni agafata icumu n'agacuma bya Binego, agahagarara mu giki- 
ngi cy'irembo cyo haruguru, naho Nyirabukwe akabandwa Lyangombe. 
Sebukwe na Nyirabukwe bakamushyiraho umwuko bakamutera icyu- 
hagiro, bakabikorera n'abamuherekeje bose. 


Babahaga umwana w'umuhungu nuwumukobwa ngo ni inka 
y'irembo, n'uko Sebukwe agatega isunzu Iy'imandwa. Tumaze kubona 
ko umugeni yakirwaga na Sebukwe nai wirabukwe, iyo bamaraga ku- 
mwakira, umugeni bahitaga bamujyana mu mbere. Aliko mbere yo 
kumujyana iyo mu nzu, umugeni baramufataga bakamukikira, Sebu- 
kwe yaba yishoboye akamuha inka. 


Bazanaga inzoga mu ntango n'ibicuma by'inzagwa bakanywa, bage- 
za hagati uwahawe ijambo mu bazanye umugeni akalivuga. 


KIRARO : 


Iyo abakwe bageraga mu bikingi by'amarembo, umugeni yarahaha- 
gararaga Sebukwe na Nyirabukwe bagashyira ifu mu kebo, bakazana 
mumwuko, Sebukwe akabandwa Binego, Nyirabukwe akabandwa 
Lyangombe. Umwuko bakawukoza umugeni ku gahanga, bakamutera 
ibyuhagiro. Sebukwe yamuhaga inka cyangwa igitungwa cyangwa 
umwana w'umukobwa ujya mu kigwi cy'inka. 


Umugeni iyo yageraga kwa Sebukwe, ni Sebukwe na Nyirabukwe 
na baramukazi be bamwakiraga. 


Iyo bamaraga kumwakira, bavuzaga impundu, bakamujyana mu 
mbere, bakamuha icyo alya n'akayoga kitwaga urukarabiro (kabaga ali 


gakeya). 


Bamuhaga n'inka y'ibibero. 

KINYAMAKARA : 


Sebukwe na Nyirabukwe barabandwaga, umugeni agasanganirwa 
kandi akuhagirwa n'imandwa z'iwabo (zabo). 


Iyo umugeni yabaga yarakowe inka, yageraga mu marembo aga- 
terurwa, akavuna agati akabona kwinjira. 


Twabonye kandi ko yakirwaga n'imandwa za Sebukwe na Nyira- 
bukwe. Bamuhaga itungo baba batalibonye bakamuha umwana wumu- 
kobwa. Bararaga banywa bageza mu museke, bakabuganiza amata mu 
gisabo bagatangira gucunda. 

МЇН. IMIHANGO YINGENZI МО BUKWE 
MU RWANDA, HAMBERE. 


KURONGORA : 


Abakwe bamaze kugeza umugeni kwa Sebukwe : 

Abashyitsi barakirwa, bahabwa штора. Bamaze kunywa inzoga, 
Se w'umuhungu yahamagaraga umuhungu we, ati: <Ngwino uro- 
проге». Umuhungu agahaguruka, bakamuyobora aho umugeni yica- 
ranye n'abandi bakobwa n'umushyingira. Agezeyo bamwerekaga 
umugeni we, umushyingira yamufataga ukuboko, akamukoza ku 
mutwe w'umugeni we. 


Umuhango ukomeye : 


Hamwe mu Rwanda, mu turere tumwe, ndetse twinshi, Mushiki 
we yabaga atwaye umwishywa n'imbazi, agahereza musaza we umwi- 
shywa n'imbazi. Umuhungu awushyira mu mutwe w'umugeni, akamu- 
cira imbazi yabunze mu matama akavuga ati: <Ndakurongoye ndi 
mwene..... Kanaka. 4 
— Mushiki we cyangwa М№уігаѕепре akavuza impundu. 

— АБароге n'abakobwa bose bakavuza impundu. 

Abagabo bakivuga. 


Birangiye umusore aba amaze kuba umugabo. Ahabwa intebe ye. 
Bamuhaga inzoga mu gacuma, akanywa wenyine. 


Ahandi mu Rwanda, bamwe barongoza igikangaga n'urwanga rw'ama- 
saka : 


— Bamwe про barongoza igikangaga, kuko batali bizeye umugeni, 
abandi ngo bagirango bazinge umugeni. 


N.B.: Urebye mu Rwanda hose, bavuga umwishywa n'Imbazi, nibyo 
umuhungu yakoreshaga igihe cyo kurongora. 


Bamwe babanzaga kurongoza umwishywa, abandi babanzaga 
imbazi, aliko abo nibo bakeya mu Rwanda. Ikintu cy'ingenzi nuko 
hose bambikaga umwishywa cyangwa igikangaga mu mutwe, bacira 

Kwambika umwishywa 

imbazi. Ubwo nibwo buryo mu Rwanda, barongozaga umugeni 
Kandi hose mu Rwanda: Umusore yamaraga kurongora akivuga, 
bakavuza impundu. 


— Mu Gisaka, bambikaga umwishywa hashize iminsi. Ahandi ngo iyo 
umugeni yatahaga yarabandishijwe, ntibamwambikaga umwishywa 
kuko yabaga yarawambitswe. 


— Hose mu Rwanda, umugeni yatahaga mw'ijoro, akagenda mu kirago, 
Hose umusore yarongoraga mw'joro, umugeni yatashye kwa 
Sebukwe. 

Aho bishobotse, umusore yaherekezwaga na Mushiki we, amutwaje 
umwishywa cyangwa iikangaga. Atabonetse, Nyirasenge niwe 
wamuherekezaga. 


Iyo mihango y'ingenzi bakoreshaga mu Rwanda hambere : 


Umugeni wabaga yakoreweho iyo mihango, yumvaga ko yaro- 
ngowe, umusore yabaga amufiteho uruhare, kandi n'ababyeyi be ntiba- 
shobore kumwima umusore wamurongoye. 


Uwo muhango niwo wasimbuwe па <NDAMWEMEYE>. 

Ndetse n'umugeni bibye, atiteguye, bakamwambika umwishywa, 
cyangwa igikangaga, yumva ko arongowe, bakamuha umugabo we, 
yashaka akavayo, bitamunogeye, kandi atakowe. Iyo yashimaga 
umugabo we, bazaga nyuma kumukwa, akubaka. 


Igituma nashatse kwandika ibi, nagirango, abato benshi bemenye 
umuco w'abakurambere Баси. | 


— Nubwo byinshi byahindutse, ubu nasanze ingingo nyinshi zishingi- 
ye kubya kera. Bimwe byarahindutse: Ababyeyi nibo batoranyi- 
lizaga abashaka gusezerana. 


Ubu abasore bihitiramo, bakabimenyesha ababyeyi babo. 


Amazimano: 


Iyo bazimaniraga abakwe, bateruraga ikibindi cy'amarwa, bagafata 
imiheha y'abakwe n'abasangwa ingana. 

Habanzaga gusoma Sebukwe n'umukwe mukuru, hanyuma bagaha- 


magara babili bo mu bakwe na babili bo mu basangwa. Bose bagasoma 
kuli iyo nzoga. 


D. 


KURONGORA : 


Uwo muhango niwo ukomeye, wasozaga ibindi byose byavuzwe 


muli iki gitabo. 


ЕЕ 


— 


r= 


Se w'umuhungu ahamagara umwana we ati: «Kanaka ngwino». 
Baba bateguye umwishywa; akatsi kazinze nk 'urugoli. 

Bategura imbazi: Utubuto tw'imbazi baraduhonda, bakavanga 
n'amata y'inka y'isugi. 

Umwishywa n'imbazi bitwarwa na mushiki we 

Bateganya inzoga y'Umwishywa ili mu gacuma. 


Se w'umuhungu amufata ukuboko, bakagenda basanga umugeni 


aho yicaranye n'abakobwa n'umushyingira. Umushyingira yigizayo 
abakobwa bose, umugeni agasigara ahicaye. 


Umusore amushyiraho ikiganza, mushiki we amuhereza imbazi mu 
nkongoro (Abadafite amata, batoba urwanga rw'amasaka y'amako- 
ma). 

Umusore akabunda mu matama imbazi, agacira mu mutwe w'umu- 
geni. Afata umwishywa akawumushyira mu mutwe ati: <Ndaku- 
rongoye ndi mwene Kanaka», akivuga. 

Abagore bavuza impundu, umusore agasubira mu bagabo, bakamu- 
ha intebe n'inzoga уе bwite. 


KWAKIRA UMWISHYWA : 
Iyo umusore amaze gucira imbazi no kwambika umwishywa; 
Mushiki we afata imbazi akazigumana. 


Umushyingira yambura umwishywa, akawizilikaho. 
Basuka imbazi nkeya mu nzoga. 


Ababyeyi b'umuhungu bakira umwishywa : 


Ababyeyi b'umuhungu balikubura bakajya ahiherergye kwakira 


umwishywa, barangiza bakagaruka mu bandi. Bamara kwakira umwi- 
shywa inkera igakomeza bugacya. Abakobwa baralilimbaga bagahoza 
umugeni bati: «Ihorere mukobwa ubaye nk'abandi>. 

KUVUGA IMISANGO : 


— Bukeye, abakwe barabyukilizwaga, bakavuga imisango (amagambo 
yo gusoza). 
— Bavuga ubutumwa bw'ababyeyi, bashingana umwana wabo: 
Muzadufatire umwana neza 
— Ananiranye muzamuhishire, Mumutwoherereze neza. 
Byarangira bagaherekezwa. 


2. Ababyeyi b'umugeni bakira umwishywa : 


Ababyeyi b'umugeni bakira umwishywa, ali uko abaherekeje umu- 
geni bageze aho. Kuba baba bagabanyije imbazi, igice kimwe gisiga- 
ra iwabo w'umuhungu. Umwishywa bawujyana wose. Umushyingira 
niwe ujyana: Imbazi, umwishywa n'inzoga y'umwishywa. Abijyana 
mu gaseke akabishyikiliza ababyeyi b'umugeni. 


Abakwe iyo bageze iwabo, bahereza inzoga y'umwishywa n'umwi- 
shywa. Iyo nzoga iba ilimo imbazi. Basomaho hanyuma bakajya kwa- 
kira umwishywa. 


Ibyo ngibyo nibyo byerekana ko umugeni yashyingiwe. 


Barangije, umukwe mukuru akavuga uko bagiye, uko bashohoje 
umugeni, uko bafashwe, uko bazimaniwe, uko baherekejwe. 


Hanyuma barabashima, bakabazimanira. 
3. Abageni bakira umwishywa : 

Iyo umugeni yabaga yavuye kure, bagenze urugendo rw'iminsi 
ibili cyangwa itatu, babaliraga ko ababyeyi b'umugeni barangije kwa- 
kira umwishywa, nabo bakakira umwishywa. Uwaturutse bugufi nawe 


n'uko. 


Mw'ijoro likulikira umunsi w'ubukwe, umuhungu n'umugeni niho 
babonanaga. 


F. GUCA HAGATI: 


Musaza w'umugeni yaherekezaga mushiki we akazaca hagati. Igihe 
cyateguwe mu lindi joro, bajyanaga umugeni n'umuhungu iwabo. 

Musaza we yajyanaga nabo. Iyo umugeni n'umusore bajyaga kubonana, 
musaza we yirambikaga hagati yabo. Umusore abwira muramu we ati: 
«Mbisa, undi akanga. Akagomba kumuhongera, akamubwira ati: <Tu- 
bise nguhaye inka», cyangwa akamuha isuka cyangwa igitare cyangwa 
ikindi kintu. Noneho muramu we akabava hagati, akisubilira mubandi. 


Gukirana : 


Umusore abaza umugeni, akanga, bagakirana kugeza igihe amuganji- 
lije, umugeni akemera. 


Kuki bakirana ? 
Umugeni yerekanaga ko ali isugi, atararuwe n'ibyo, atali icyomanzi. 
Gaca hagati : 


Byo byali ukwerekana mushiki we, bikaba intanga mugabo, kandi 
ko umugabo bamuhaye aliwe koko, babanye ubwa mbere. Iyo nkuru 
bayibwiraga ababyeyi b'umugeni. Iyo mihango yakorwaga mu Rwanda 
hose. Niko benshi bambwiye. 


G. Gutahira: Umukwe kwa Sebukwe : 


Aho guherekeza umugeni kwa Sebukwe, ahubwo baherekezaga 
umuhungu agasanga umugeni iwabo, akazarongorera kwa Sebukwe. 
Organisations Socio-Familles, Kagame No 30, No 31. 


Mu bakize, hamwe na hamwe baratahiraga, aliko byali ibya bake. 
Uko byagendaga : 


Umusore yaherekezwaga n'abasore bane cyangwa batanu. Bayobo- 
rwaga n'umukwe mukuru, niwe wasohozaga ubutumwa bwa se w'umu- 
hungu. Barakirwaga, barazimanirwaga, hanyuma umusore akarongora. 
Yaciraga imbazi, akambika umwishywa umugeni. 

Ababyeyi b'umugeni bakiraga umwishya, bwacya bagaherekeza abakwe. 
Umukwe we yasigaraga kwa Sebukwe. Bamaze kugera iwabo, ababyeyi 
b'umuhungu bakiraga umwishywa. 


No 32. 
Umusore yagumanaga n'umugore we iminsi munani (8 , nyuma 





68 


bakamuherekeza agataha iwabo. 

Yamara iminsi munani (8), ku munsi wa cyenda agasubira kwa 

Sebukwe. Muli ilyo joro, umusore yasangiraga numugeni. 

Umusore yahongeraga umugeni (yamuhaga inka cyangwa ikindi) 
— Amaze guhabwa ibyo bintu, niho yaganilizaga umugabo we. 


No 37. Org. Soc. Fam. 

— Umugabo n'umugeni bataha kwa Se w'umuhungu. Ababyeyi 
b'umusore basaba ab'umugeni, ngo bahereze abana mu rugo rwabo. 

— Baremera, bagaherekeza abageni, baherekezwaga n'abagabo n'umu- 
shyingira. 

— Baba bahanye abana, babifulije kubana neza. Babageza iwabo, 
bakubaka urwabo. 


Kuvuga imisango : 


Imisango n'ubutumwa bwatanzwe n'ababyeyi b'umuhungu. Ван: 
Kanaka yantumye ngo; nguwo umugeni w'ineza, uzamumenye, uza- 
mufate neza azubake ruhame. 


Iyo misango yavugwaga bukeye, abakwe bamaze kubyukurukili- 
zwa, bamaze kwerekanwa, bagahabwa imhamba, bagaherekezwa. 
Umushyingira yahabwaga intama. 


Iyo umusore yaraye arongoye, bataraherekeza abakwe, umukwe 
mukuru yasohozaga ubutumwa bw'umuryango w'umugeni. Yavugaga 
ko yatumwe na Se w'umugeni, yazanye umugeni basabye, ko yamuba- 
shohoreje, kandi ko bazamufata neza. 


Ati: <Kanaka yantumye, ngo nguwo umugeni w'ineza, nguwo 
umugeni utanzwe n'umuryango wacu, muzamufate neza, muzamushi- 
shire, nagira umutima, muzamufate neza, naba umupfu, muzamuhe- 
rekeze, muzamutuzanire.> 


Ibyo byerekana ko hambere, bafataga neza umugeni bashyingiwe. 
Ikindi Umukwe mukuru yavugaga: <Tubahaye umugeni, namwe muza- 
duha umugeni>. Imilyango yacu yombi ibaye inshuti, tuzashyingirana, 
tuzatabarana>. 


— Ibyo byali ukuli koko: Imilyango yashyingiranye yongeraga umu- 
bano, yashimangiraga ubucuti, yongeraga amaboko y'imilyango 
yombi. Ibyo si amagambo yo ku rulimi, abashyingiranye bahorana 
umubano nyawo. 

— Kwahukana, gusenya urugo, byaliho, aliko ntibyali nko kuli iki gi- 
he. Imilyango yaremyaga ingo, yashimwaga mu Rwanda hose. 


— Niyo umugeni yananiranaga, baramuhanaga, bamutezaga abakuru, 
abo bangana bubatse bamugiraga inama, yaba ananiranye, bakamu- 
herekeza, bakamusenda. 


— Impamvu n'uko imilyango yashyingiranye, yarubahanaga cyane. 
Umugabo n'umugore bateranya urugo, baragayika mu Rwanda 
hose. 

IK. KURONGORA. 
KINYAGA : 
GISUMA - NGOMA : 


Umusore yarongoraga mw'ijoro umukobwa yajemo, abakwe bata- 
shye, igihe inkoko zigiye kubika. Icyo gihe lero bashakaga umwishywa 
mamata mu nkongoro y'isugi, umusore akayacira mu maso y'umugeni 
akamwambika n'umwishywa mu mutwe ubwo abali aho bose bakavuza 
impundu. 


, Amata umusore yaciraga mu maso y'umugeni yabaga avanze n'i- 
mbazi. Twabajije n'impamvu barongozaga umwishywa gusa, badusubi- 
za ko: <Bashoboraga no gufata icyo babonye hafi>. Ntabwo lero 
umwishywa wali ngombwa muli ako karere mu muhango wo kurongora. 
Batubwiye kandi ko hali aho barongozaga igikangaga bitewe n'uko 
umugeni babaga bamwibye. lyo byagendaga bityo, bashaka kwiba 
umukobwa, umusore niwe witwaliraga ibyo ali buze kumurongoza. 
N'ukuvuga ibikangaga. 


BYUMBA : 
GITI : 


Umusore yarongoraga nijoro inkoko zibika: Dore uko byagendaga: 
Iyo umusore уајуара gukora umuhango wo Kurongora. Nyirasenge 
w'umukobwa yerekaga umukwe we umugeni, umusore agatapfuna 
imbazi agasoma mamata, akabicira ku mutwe w'umugeni, akamwambi- 
ka n'umwishywa, akavuga ati: МРАКОВОМСОҮЕ». Imbazi zali 
zigizwe n'ibi bikulikira : Ali imbuto z'ibiti by'imbazi, zasoromwe 
numukobwa w'isugi, akazisoromera mu mutemeli utagira amabara. 
Muľuwo muhango wo kurongora, bakoreshaga kandi umwishywa 
cyangwa igikangaga. Iyo wabaga ali umwishywa, bakoreshaga imigozi 
ibili y'imyishywa bakijije intalizi, naho igikangaga barakizizingaga 
kandi bakagikoresha uko kimeze. Iyo babaga bakoresheje umwishywa, 
babisiga bagirango berekane ko byanyuze mu nzira nziza, naho igi- 
kangaga bagikoreshaga igihe babaga bashaka kwiba umugeni. Umwi- 

shywa wacibwaga n'umwana wW isugi, akabitwara mu gaseke bashyira- 
ho umutemeli. Aliko uwashakaga kwiba umukobwa we yajyaga ku- 
byicira. 


RUHENGERI : 
GATONDE: 


Umusore yarongoraga mu museso. Iyo umusore yajyaga gukora 
uwo muhango, basohoraga abakobwa babaga bali mu mbere, umugeni 


KIGOMBE : 


Muli ako gace ka Ruhengeri umusore yarongoraga abakwe bakili 
aho. Отиѕоѓе yaciraga amata umugeni yarangiza akivuga ati 


Ndarongoye maze impundu zikavuga, 


Twabajije uko imbazi zali zimeze batubwira ko zali zigizwe 
n'ibyo batwaragamo umwishywa cyangwa igikangaga. Batubwiye 
kandi ko byali ibisanzwe, umwishywa bawukuraga mu kinani, naho 
urukangaga barukuraga mu gishanga. Аһо barongozaga igikangaga 
bagirango umukobwa azabyare benshi. Aho barongozaga umwishywa 
bagirango hatagira abangiza umugeni. Ibyo byo kurongoza lero ntabwo 
byatwarwaga n'umuntu ubonetse Wese, byagombaga kujyanwa n'umu- 
ntu bizeye, yabaga ali Nyirasenge cyangwa Nyina wabo. 








BWANAMUKALI ; 
MUGUSA ; 
Umusore yarongoraga mw'ijoro 


Dore uko byagendaga: Babanzaga gutsilika impyisi ngo idahuma 
Umusore atararongora, kuko iyo yahumaga umusore ntiyabaga akiro- 


аа 

ngoye. (Bafataga icumu bakalishinga imbere y'umulyango, bakubika- 
ho umutemeli w'icyansi cyangwa agaseke). 


— Ubwo umusore yabaga yateguye imbazi n'umwishywa, akajundi- 
ka imbazi akazicira mu maso y'umugeni, agafata numwishywa 
akawumuzungurutsa mu mutwe. Byarangira impundu zikavuga 
ngo umusore ararongoye. 


Imbazi zigizwe n'iki ? 


Imbazi byali ibyatsi byahirwaga ku gasozi, bikahirwa n'umwana 
w'umukobwa ufite Se na Nyina, kandi utaraiya mu mihango ya giko- 
bwa. Bafataga ibyo byatsi bakabisekura, bakavanga n'amata. 


Umwishywa bakoreshaga wali icyatsi cyakundaga kuranda- 
tanda ku rugo naho igikangaga cyali igisanzwe cyo mu gisha- 
nga. Muli ako karere barongozaga umwishywa bitewe n'uko UMUSOTE 
yabaga yaremerewe umugeni, akamusaba ku mugaragaro по kubwu- 
mvikane bw'imilyango yombi. Ahandi kandi barongozaga igikangaga. 
Byagendaga bityo iyo umusore yabonaga ko bazamwima umugeni 
cyangwa baramumwimye, maze akamusanga ku gasozi akamwambi- 
Ка igikangaga. Igikangaga aliko суо cyatwarwaga n'umusore ubwe, 
kuko byabaga mu ibanga. 


SHYANDA : 


Umusore yarongoraga mw’ijoro ly'umunsi wubukwe abakwe 
bamaze gutaha. Iyo umusore yajyaga kurongora, yambikaga umugeni 
umwishywa, akamucira amata y'inshyushyu n'imbazi yatapfunnye. 


Imbazi zali zigizwe n'imbuto z'imbazi, amata y'inka y'isugi cyangwa 
amarwa n'gikangaga cyangwa umwishywa. Babizingaga nk'ingata. 
Barongozaga umwishywa iyo babaga balitondeye ubwo bukwe bara- 
sabye umugeni, naho igikangaga ni iyo umuhungu yabaga yibye umu- 
geni. Byatwarwaga na Mushiki w'umuhungu warongoyé. 


SHYANDA - NDORA : 
Umusore yarongoraga nijoro ku munsi w'ubukwe, igihe balimo 


kunywa bagejeje hagati, batangiye gushimishwa n'inzoga babahaye 
Icyo gihe iyo cyabaga kigeze umusore yafataga umwishywa akawa- 

mbika umugeni mu mutwe ati : <ndakurongoye , ubundi bakavuza 
impundu. Mu gihe cyo kurongora twabonye ko bakoreshaga umwi- 
shywa aliko kandi bashoboraga no gukoresha igikangaga. Јуо kandi 
bajyaga kubikoresha byabaga bizinze. 


Kuki hamwe bakoreshaga umwishywa mu gihe cyo kurongora ahandi 
bagakoresha igikangaga ? 


Aho bakoreshaga umwishywa byaterwaga n'uko babaga barakoze 
imihango gushyingirwa kandi umwishywa niwo wali utegetswe. 
Abarongozaga igikangaga n'uko babaga bibye umugeni. 


Ni nde watwaraga ibyo byo kurongoza ? 


Akenshi byatwarwaga n'umugore ugiye gushyingira, byarangira 
akabishyira ababyeyi b'umukobwa, ngo bamenye ko yarongowe. 
Iyo byabaga ali ukwiba, umusore niwe wabyitwaliraga. 


GISAKA : , 


RUKIRA : 


Aho muli Rukira umusore yarongoraga nyuma mw ijoro umugeni 
yajemo 


Byagendaga bite ? 


= Umusore n'umukobwa barakiranaga bakamara amavuta, Umusore 
yarangiza akivuga. Aliko kandi mu mihango yo kurongora bako- 
resha imbazi numwishywa’ Imbazi zali zigizwe n'amata y'inshu- 
shyu, amasaka n'amarwa. Umwishywa wo ntabwo bawambikaga 
umukobwa nko mu tundi turere tw'u Rwanda. Ni akabibindi 
k'isugi kalimo inzoga bambikaga umwishywa, bakagatereka ku 
mulyango wurugo bashaka gusabamo umugeni. 


— lIcyatumaga barongoza umwishywa ni uko imilyango yombi yabaga 
ifitanye . ... Naho mu Gisaka ntabwo bigeze bakoresha igikanga- 
ga. Uwo mwishywa wo kurongora watwarwaga n'umusore ahereke- 
jwe na Se. 





74 


BIRENGA : 


Umusore yarongoraga nyuma abakwe batashye mw'ijoro rikuli- 
kira ubukwe. Nyirasenge wumukobwa amaze gutaha. Mw'irongora, 
umusore n'umukobwa barakiranaga bigashyira kera. Iyo umugeni 
yarushaga umusore ingufu hazaga abandi basore babonetse bose 
Aliko kandi mw'irongora bakoreshaga n'imbazi n'umwishywa. Imbazi 
zali zigizwe namata mu bakire, naho mu bakene bakoreshaga inzoga 
mu mwanya w'amata. Naho umwishywa, ni akabindi k'inzoga ba- 
mbikaga umwishywa, bakagenda bakagatereka iwabo wumukobwa 
bashaka gusaba, bakahashyira n'ikirago. Aho barongozaga umwishya 
n'uko babaga babengutswe umukobwa, bagakoresha umwishwa ngo 
bamutashye vuba. Umusore washakaga kurongora niwe watwaraga 
umwishywa. 


BWAKIRA : 
Umusore yarongoraga mu museke abakwe bagiye gutaha. 


Iyo umusore yajyaga gukora uwo muhango, yateraga umugeni 
umwishywa cyangwa agacira umugeni inzoga mu maso akavuga ati : 
«Ndakurongoye», ubwo umukobwa akalira, abakobwa baba bali 
aho bagahoza umugeni, ubundi impundu zikavuga. 


— Imbazi byali ibyatsi bavugutaga bagashyira mu gacuma kalimo 
inzoga n'umuheha wako. Umwishywa bakoreshaga wagombaga 
kuba ugitohagiye kandi ugifite imitwe mizima. 


— lyo rero barongozaga umwishywa bisobanura ko babaga baro- 
ngoye umukobwa baramusabye kandi barakoye inka. 


— Igikangaga cyakoreshwaga iyo babaga bibye umukobwa cyangwa 
batarakoye inka. 


— Umwishywa bajyanaga lero wagendaga utwawe n'umukwe mukuru 
cyangwa umushyingira. 


MABANZA : 


Umusore yarongoraga nijoro ali uko bamaze kuhagira umugeni 
no kumusiga amavuta akuze. Uwabaga yuhagiye umugeni akanamu- 
siga amavuta, yararangizaga akigendera. Ubwo umusore akaza ajundi- 

tse amata akayacira umugeni akavuga ati “Ndakurongoyes, ubwo 

bagatangira bagakirana kugeza igihe umugeni aganjilijwe. Imbazi zali 

zigizwe n'amata y'inka y'isugi (inka itarapfushije Abatayifite bako- 

reshaga ikigage. 

— Aho barongozaga umwishywa ni uko babaga bashaka kwihutisha 
ubukwe, Naho aho bakoreshaga igikangaga, ni uko babaga bafite 
ubwoba bakeka ko umugeni ashobora kubenga. 


Ibyo kurongoza byatwarwaga n'umusore cyangwa bigatwarwa 
n'umwana ugifite Se na Nyina. 


GASEKE : 


Umusore yarongoraga mbere yuko inkoko zibika. 

— Iyo umusore yajyaga gukora uwo muhango urangiza amasezerano, 
yapfunduraga umwishywa mw'josi Iy'umukobwa, akamucira 
inzoga cyangwa amata akivuga ngo ararongoye. 

— Imbazi zakoreshwaga zali zigizwe n'amata cyangwa inzoga. Iyo ba- 
koreshaga umwishywa wagombaga kuba ali ibibabi biliho umugozi, 
umusore n'umukobwa bakabyambara ' Barongozaga umwishywa 
kubera ko aliwo wali umuco muli ako karere, kandi ukaba ali wo 
wali ngombwa, Muli Gaseke bawushyiraga mu gaseke, kagatwarwa 
n'umukobwa wisugi, cyangwa umugeni akagenda awambaye, ya- 


+ 


wambitswe na Sẹ ' 


MUBUGA : 


Umusore yarongoraga abakwe bamaze kuruhuka, bamaze ku- 
nywa inzoga ya mbere. Umusore yarahagurukaga, agafata umwishywa 
akawutera mu mutwe w'umugeni, yarangiza agafata imbazi akavanga 
mamata y'inka y'isugi, akayamisha mu maso y'umugeni ati : <Ndaku- 
rongoye mwene Kanaka», ubwo impundu zikavuga 


— Imbazi zali igiti cy'umubazi bavugutiraga mu mata y'inka y'isugi, 
bakayashyira mu nkongoro y'isugi. 


— Naho umwishywa babaga bawutotoye neza, bawukijije intalizi, 
igikangaga cyo ni igisanzwe. 


Bakoreshaga umwishywa kuko ali wo mugenzo, kandi abakurambe- 
re bakaba aliwo Баһіѕето. 





76 


Abarongoza igikangaga ni uko alicyo babaga bashoboye kubona. 
Byaterwaga n'umugorée wacyuye. 


BUYENZI : 
NSHILI : 


Umusore yarongoraga umunsi w'ubukwe, abakwe bamaze kuru- 
huka, bamaze kunywa inzoga ya mbere, akazalyamana n'umugore 
we ku munsi wa kabili. 


Umusore yarahagurukaga agatera umwishywa mw'ijosi Iy'umugeni 
akamucira пітра2і yabaga ajunditse, ubundi akivuga ati : <Nda- 
kurongoye Gitare cya Naka». 


_ Imbazi rero zali zigizwe m'ibiti by'imibazi bavangaga n'amata 
cyangwa inzoga y'umubira. Ubwo kandi umwishywa wabaga 
ukokoye kandi ufite umutwe, naho igikangaga ni igisanzwe. 


Kuki hamwe barongozaga umwishywa ? 


Hamwe byabaga ali ukwiba, bugacya se wumuhungu azana inzoga. 
Ahandi kandi bakoreshaga igikangaga. Ku gikangaga byali bikomeye, 
kuko bavugaga ko igikangaga ali indacika, ni ukuvuga ko umusore iyo 
yabaga yubikiliye umukobwa akamutera igikangaga, yagombaga kujya 
iwumuhungu, wenda akazataha nyuma aliko yaharaye” Ibyo byo ku- 
rongoza byatwarwaga n'umusore uli bubitere umukobwa, nyuma bya- 
tahanaga umugore wacyuye akabishyikiliza ababyeyi b'umukobwa. 


KIVU : 


Umusore yarongoraga abakwe bamaze guhaga inzoga. Umunsi 
umugeni ataha umusore yamuciraga imbazi, akamutera n'umwishywa 
akavuga ngo ararongoye, nyamukobwa akalira, bagahoza. 


= Imbazi zali zigizwe n'ibibabi bisekuye by'igiti cyitwa <Umubazi>. 
Cyagombaga gusoromerwa mu mutemeli utagira amabara, uwo mu- 
bazi bakawusekura bakawuvanga n'amata y'inka y'isugi, bakawuva- 
ngira ти nkongoro y'isugi. Ibyo byose byakorwaga na Mushiki 
wumuhungu. 


— Umwishywa bakoreshaga wali umeze nk'icyatsi cy'akagozi, igika- 
ngaga пасуо bakakigira nk'akagozi. Barongozaga umwishywa kuko 

umusore yabaga amaze kubona yizeye ko azabona umukobwa aku- 
nda, mu gihe umwishywa wabaga umaze kugera iwabo. 


— Igituma barongozaga igikangaga n'uko bakitaga indacika, про uwa- 
baga yarongoje igikangaga byabaga birangiye, umukobwa ntiya- 
baga akibacitse. 


N.B. Ndetse hali naho bakoreshaga umwishywa ku mukobwa utaraba- 
nzwe, naho uwabanzwe bagakoresha igikangaga, kuko yabaga 
yarambitswe umwishywa mu mandwa. 


lyo bajyaga kurongora ni nde watwaraga ibizakoreshwa mu irongora ? 


Byatwarwaga n'abakwe b'iwabo w'umukobwa, naho iyo umusore ya- 
sangaga umukobwa iwabo, byatwarwaga n'umusore umuherekekje, ba- 
gera iwabo w'umukobwa, umusore urongora akabifata akabyambika 
umukobwa cyangwa igikingi cy'irembo cyangwa inkingi ya Kanangazi. 


KIRARO: 


Umusore yarongoraga ni joro, umugeni bamaze kumugeza mu nzu. 
Umusore yarazaga akamucira amata cyangwa imbazi, mushiki we 
yaramusoromeye akamwambika n'umwishywa, maze akivuga, bashiki 
be bakavuza impundu, nuko umugeni akalira, Sebukwe akaza kumuho- 
za. Imbazi zali imbuto z'imibazi bahondaga, bakavanga n'amata y'inka 
y'isugi. Ibyo bakoreshaga byabaga ali ibisanzwe aliko bizinze nk'uru- 
ziga. Babikoreshaga kuko aliwo muco w'abakurambere, kandi uwaro- 
rongozaga umwishywa yabaga azi ko batali bumwime umugeni. 
Ahandi bakoreshaga igikangaga kuko bali bazi ko bali bubime umugeni, 
bakarongoza igikangaga ali nko kumwiba, bikava ali nko guterura kuli 
iki gihe. Bamwe bavugaga ko uwabaga yararwaye ibinyoro aliwe baro- 
ngozaga igikangaga. Utarabirwaye nawe akarongozwa umwishywa. 
Ibyo rero byatwarwaga n'umusore, akaba ali nawe umutangampundu, 
utamufite akareba undi yizeye aliko ugifite Se na Nyina. 


KINYAMAKARA : 


Umusore yarongoraga ni joro abakwe bamaze kunywa inzoga ya 
mbere, kugirango impyisi idahuma atali yarongora. Umusore yambika- 
ga Umugeni umwishywa, akamucira n'imbazi cyangwa amata y'inka 
y'isugi, akivuga, abakobwa bakavuza impundu, umugeni nawe akalira 
bakamuhoza. Ntabwo bakoreshaga ibyo babonye byose. Bakoreshaga 

imibazi yabaga yasekuwe n'umukobwa wisugi, bakavanga n'amata 
y'inka y'isugi ali mu nkongoro y'sugi. Ibyo bakoreshaga ntabwo 
babicaga umutwe mu gihe cyo kubyahira, kandi umwishywa barawu- 
totoraga neza ubundi bakabizinga neza nk'uruziga, nta pfundo. Baron- 
gozaga umwishywa kugirango bakulikize umuco. Naho igikangaga ni 
uko babaga alicyo babonye hafi. Byatwarwaga numusore aherekejwe 
na mushiki we ngo aze kuvuza impundu 





79 


Х. KWAKIRA UMWISHYWA : ABABYEYI 


Iyo umusore yamaraga gukora umuhango wo kurongora; ni uku- 
vuga amaze kwambika umwishywa umugore we no kumucira imbazi 
zivanze n'amata, nk'uko twabibonye haruguru, habaga hasigaye umuha- 
ngo w'ababyeyi wo kwakira umwishywa. 


Uwo muhango ntawashobora guhamya ko wabaga igihe iki miki, 
kubera ko buli karere, kali gafite umuco wako, akandi uwako. Hali 
aho uwo muhango wagombaga gukorwa abana babo batali balyama, 
ngo barangize ubwabo umuhango w'abashakanye. Gusa icyo duhamya 
ni kimwe ni uko hose mu Rwanda wagombaga gukorwa. Naho ku 
gihe byaterwaga n'akarere, numuco wabaga uli muFako karere. Iyo 
lero ababyeyi bawukoraga byavuga ko wali umuhango wo kwakira 
ubugeni bw'abana babo. Ahandi naho bakavuga Ко cyali ikimenye- 
tso cyerekana ko umwana wabo yemerewe kuzahura n'umuhungu, 
n'umugabo we. 


Ibyo byaterwaga n'uko mu Rwanda rwo hambere nta mukobwa 
wakundaga kwegera abahungu. Umukobwa yagombaga kuba isugi. 
Ntabwo yagombaga kujya mu gisagara cy'abahungu. Abahungu ba- 
shoboraga kuvugana n'abo mu mulyango wabo. Abandi yagombaga 
kujya ababererekera. Ubundi iyo yakundaga kuganira n'abasore bamwi- 
taga inshinzi. Aliko kandi kudahura ntibivuga kutamenya umuhungu 
wabaga ushaka kumusaba. Twebwe ibyo tuzi n'uko abantu bo hambe- 
re bashyingiranwaga bataziranye. Aliko kandi aha navuga ko twibeshya 
kuko mu muco wo hambere, umulyango wagombaga kumenya umuntu, 
ushaka kuza mu тијуапро wabo, yaba umuhungu yaba umukobwa. 
Niyo mpavu bakoraga uko bashoboye kwose ngo bamumenye, 


Tugarutse kubyo twavugaga haruguru, uwo muhango wakorerwaga 
kugirango abana nabo bashobore kubonana. Mulibyo twagiye tubaza 
abantu bamwe na bamwe batubwira uko byagendaga hambere iyo 
ababyeyi babaga bagiye kwakira imwishywa. 


KINYAGA: 
GISUMA - NGOMA : 


Kwakira umwishywa ni igihe ababyeyi b'abashyingiwe, babanzaga 
gukora imihango yo kubonana, noneho bakemerera abana kulyamana. 





80 


Ababyeyi lero bakiraga umwishywa abakwe bamaze gutaha, aliko 
mbere y'abana babo. Ababyeyi b'umukobwa bo bakiraga nyuma, aba- 
herekeje umugeni bamaze kugera imuhira. 


BYUMBA : 
GITI: 


Kwakira umwishywa ni umuhango wakorwaga n'abashakanye uga- 
korwa n'ababyeyi bumuhungu n'ab'umukobwa. Ni ukuvuga Ко balya- 
managa, aliko ababyeyi bakalyamana mbere y'abana babo ngo bataba- 
kenya. 


Ababyeyi b'umuhungu bihutiraga kuwakira, abakwe bakili aho ngo 
ababyeyi b'umukobwa batabatanga. Ababyeyi b'umukobwa bo ba- 
wakiraga igihe abajyange umugeni bagarutse. 


GATONDE: 


Kwakira umwishywa ni ugukora umulimo w'abashakanye ku 
бшш (balyamanye). Umwishywa bawakiraga bamaze kumenya ko 
umuhungu wabo amaze kurongora. Ababyeyi b'umukobwa bakiraga 
umwishywa bamaze kumenya ko umukobwa wabo yarongowe. 


KIGOMBE : 


Kwakira umwishywa n'ukubonana kw'ababyeyi b'abana bashyi- 
ngiwe, ku munsi wubukwa (Gukora imihango y'abashakanye). Aba- 
byeyi b'umuhungu bakiraga umwishywa mbere yuko umuhungu 
abonana n'umugeni. Ababyeyi b'umukobwa bakiraga umwishywa, 
umukobwa aje kuramukanya. 


BWANAMUKALI : 
MUGUSA : 

Kwakira umwishywa n'ugukora imihango y'abashakanye. Aba- 
byeyi b'umuhungu bakiraga iyo umuhungu wabo amaze kwambika 


umwishywa. N'aho ababyeyi b'umukobwa bakiraga bukeye bw'umu- 
nsi umukobwa n'umuhungu babaga bakiliye. 

SHYANDA : 


Kwakira umwishywa ni ukulyamana kw'ababyeyi babana bashyi- 
ngiwe. Ababyeyi b'umuhungu bakiraga igihe abakwe bamaze gutaha, 
batanguranwa n'abana babo. Ababyeyi b'umukobwa bo bakiraga 
igihe abakwe baherekeje umugeni babaga bagarutse. 


SHYANDA - NDORA : 


Kwakira umwishywa ni ukubonana kw'ababyeyi b'abana bashyi- 
ngiwe. Ababyeyi b'umuhungu bakiraga umwishywa mbere y'uko 
abana babo babonana. Ababyeyi b'umukobwa bakiraga abakwe ba- 
jyanye umugeni bamaze guhaguruka mu rugo rwa Se. 


GISAKA : 
RUKIRA : 


Iyo umukobwa yamaraga kugera iw°umugabo, kandi akaba yara- 
rongojwe umwishywa, yoherezaga inzoga ya Nyirasenge mu gacuma 
kadahongotse. Ababyeyi b'umuhungu bakiraga umugeni amaze nk'uk- 
wezi. Kugirango umugeni azatinyuke Sebukwe bateguraga inzoga, 
bagatumira na Se wumukobwa, nuko umugeni akabonana na Se- 
bukwe bakanywa inzoga bakishima ntazongere kumutinya, Ab'umu- 
kobwa bakiraga umwishywa nyuma y'iyakirwa ly'umukobwa kwa 
Sebukwe. Iyo Se cyangwa Nyina wumukobwa bamukumburaga, 
babisabaga ba mwana wabo, umukobwa aherekejwe na Sebukwe 
numugabo we bakajya iwabo, bakaba babiteguye uko bashoboye; 
bakabakira, Sebukwe w'umukobwa agataha abandi bakarara. 


BIRENGA : 


Nyirasenge wumukobwa iyo yajyaga gutaha, Sebukwe w'umuko- 
bwa yamuhaga agacuma k'isugi, kalimo ubuki cyangwa urwagwa 
akabishyira ababyeyi b'umukobwa bakakira umwishywa. Ababyeyi 
b'umuhungu bakiraga umwishywa Nyirasenge w'umukobwa amaze 
gutaha. Naho ababyeyi b'umukobwa bakiraga umwishywa Nyirasenge 
wumukobwa atahutse. (Banakiliraga limwe n'ababyeyi b'umuhungu). 


BWAKIRA : 


Kwakira umwishywa ni ukulyamana kw'ababyeyi b'abana bashyi- 

ngiwe, bakimara gusoma ku mbazi zateguwe, про bakilire abana babo. 
Ababyeyi bumuhungu bakiraga umwishywa bakimara gutaha. Naho 
ababyeyi b'umukobwa bakiraga abakwe bashyingiye bamaze kugaruka 
bamaze no kwakira imbazi 


GASEKE: 


Kwakira umwishywa ni ukurongora, ku babyeyi ni ukurangiza 
ubugeni bw'abana babo -Ababyeyi bakiraga nyuma. Naho ab'umuko- 
bwa bakiraga umwishywa umukobwa amaze kurongorwa. Ababyeyi 
b'umuhungu bakiraga umwishywa umuhungu amaze kurongora. 


MUBUGA : 


Ababyeyi bumuhungu bakiraga umwishywa muli ilyo joro umu- 
geni yatashye ahongaho ngo abana babo batabatanga. Naho ababyeyi 
b'umukobwa bakiraga umwishywa abakwe bagarutse, bazanye uruhu 
rwemeza ko umukobwa wabo yaraye arongowe. 


BUYENZI : 
NSHILI : 


Kwakira umwishywa ni ukulyamana kw'ababyeyi babana bashyi- 
ngiwe. Ababyeyi b'umuhungu bakira muli ilyo joro, mbere y'uko 
abana babo baryamana, kugira ngo batabatanga. Ababyeyi bumuko- 
bwa bakiraga umwishywa abakwe bamaze kugaruka bazanye uruhu 
rwemeza ko umukobwa wabo yaraye arongowé. 


KIVU: 


Kwakira umwishywa ni ukulyamana kw'ababyeyi babana bashyi- 
ngiwe, hanyuma abana bakaboneraho. Ababyeyi b'umuhungu bakiraga 
umwishywa mbere yuko umusore abonana n'umugeni ngo batabatanga 
bagapfa. Ababyeyi b'umukobwa bakiraga abakwe bagarutse bavuye 


gushyingira. 


KIRARO : 





Kwakira umwishywa ni imizililizo bagiraga iyo bamaraga gushyi- 
ngira, bagakora imihango y'abashashakanye. Ababyeyi b'umuhungu 

batanguranwaga n'umuhungu bataramuha umukobwa. Naho ababyeyi 
b'umukobwa, kugirango bakire umwishywa bapimanyaga igihe abakwe 
bagiye bamaze kwakirwa, ubwo bakawakira. 


KINYAMAKARA : 


Kwakira umwishywa пі imihango y’ abashashakanye yakorwaga 
n'ababyeyi b'umuhungu n'ababyeyi b'umukobwa, kugirango abana 
babo bemererwa kubonana. Ababyeyi b'umuhungu batanguranwaga 
n'umuhungu, igihe yarongoye ngo hato atabatanga bagahwera. Aba- 
byeyi b'umukobwa bawakiraga abakwe bamaze kugaruka, bavuye 
gushyingira. 











KI. KWAKIRA UMWISHYWA KU BAGENI. 


Umuhango wo kurongora, ni ukuvuga umusore amaze kwakimbi- 
ka umwishywa no gucira imbazi umugeni, iyo wabaga umaze kurangira, 
n'uwo kwakira umwishywa ku babyeyi nawo urangiye, habaga hasiga- 
ye, umuhango w'ubugeni wo kwakira umwishywa. Umukobwa ntiya- 
рїара kwemerera umusore ko balyamana. Yabanzaga kwanga umusore 
nawe akishyiliraho ake. Yamwerekaga ko byanze bikunze agomba ku- 
mwemeraho umugabo. Umukobwa nawe agashaka kwerekana ko ali 
isugi, ubundi kandi akabiterwa n'isoni zo kuba ataligeze abonana 
n'umugabo nalimwe mubuto bwe. Yashakaga kumwereka ko atararu- 
we nibyo. Ibyo lero byatumaga umukobwa yihagararaho uko ashobo- 
ye aliko kubera intege nke akaza kuganzwa. 


Aliko kandi mbere y'uko abageni babonana, habaga hali umuhungu 
musaza n'uwo mukobwa, ugomba kuza guca hagati. Uwo muhungu 
yabaga ali intanga-mugabo yuko mushiki we yabonye umugabo, ha- 
nyuma akazabishyikiliza n'ababyeyi b'umukobwa. Uwo muhungu le- 
ro yagombaga kuhava aluko umusore warangoye amuhaye ikintu. 
iyo yabaga ali umutunzi, yamuhaga amatungo maremare, yaba ali 
ntacyo atunze akamuha ingurane. Twagiye tubaza abantu bamwe mu 
bakuze bagenda batubwira uko byagendaga, muli uwo muhango wa 
kwakira umwishywa mu bageni. 


KINYAGA : 
GISUMA - NGOMA : 


Gukirana ni umugenzo wakorwaga mbere y'imihango y'abashaka- 
nye. Umugeni babanzaga kumusiga amavuta menshi, kugirango umuso- 
re najya kumurwanya aze kumunanira, barabanzaga bakarwana byo 
gukina, hanyuma umukobwa akaza kuneshwa. Hagati aho aliko hali 
umuhungu wagombaga guca hagati. Uwo muhungu yagombaga kuba 
musaza w'umugeni. 


BYUMBA : 
GITI : 


Gukirana ku musore n'umukobwa we (umugeni) пі ukumvana 
imbaraga mbere уо kulyamana. Byali ngombwa kugirango umuko- 

bwa agaragaze ubusugi bwa. Muli uwo muhango wo kwakira umwi- 
shywa ku bageni habaga hali umuhungu ugomba guca hagati. Uwacaga 
hagati yagombaga kuba ali musaza w'uwo mugeni. Iyo yabaga atamu- 
fite bagombaga kureba musaza we wo kwa se wabo. Yalyamaga hagati 
y'abashyingiwe, akahava aluko bamuhaye umulinga cyangwa igitare, 
icumu likwiye, bashoboraga no gutanga ikimasa. 


RUHENGERI : 
GATONDE : 


Kutamenyana k'umuhungu n'umukobwa byatumaga mbere yo ku- 
lyamana, babanza kurwana ngo barushanye imbaraga, kugeza igihe 
umukobwa atsinzwe. Muli ako karere musaza w'umugeni niwe wacaga 
hagati, cyangwa akandi kana k'agakobwa. Yabalyamaga hagati, akaha- 
va aluko bamuhaye ikintu nk'umulinga cyangwa igitare. 


KIGOMBE : 


Gukirana ni ukurwana k'umugeni n'umusore, umugeni yanga ku- 
Іуата. Hagombaga по kuba umuhango мо guca hagati. Musaza 
w'umugeni niwe wagombaga guca hagati. 


BWANAMUKALI : 


MUGUSA : 


Gukirana ni umuhango wabagaho, umusore n'umugeni bakarwana, 
kugeza ubwo umugeni aneshejwe bakakira umwishywa. Umusore iyo 
yaneshwaga, yagombaga gukora uko ashoboye bakakira umwishywa. 
Mbere yuko bakira umwishywa hali umuhango wo guca hagati. Musaza 
w'umukobwa niwe wacaga hagati. Yalyamaga hagati yumusore n'umu- 
kobwa, akahava aľuko bagize icyo bamuha, ali itungo cyangwa umuli- 


nga. 


SHYANDA : 


Bavuga gukirana mu mihango y'abageni igihe umusore akiranye 
n'umugeni, kubera ko umugeni aba yanga ko balyamana. Hali aliko 
n'umuhango wo guca hagati. Uwo muhango wakorwaga na musaza 
w'umukobwa washyingiwe kandi utarashaka. 

SHYANDA - NDORA : 


Gukirana bwali ubulyo umusore n'umugeni bafatanaga mbere yuko 
balyamana. Musaza wumukobwa niwe wacaga hagati. 


GISAKA : 
RUKIRA : 


Gukirana n'ukurwana k'umugeni n'umusore, umugeni yanze ko ba- 
lyamana. Umusore yagombaga gukoresha imbaraga ze zose, kuko umu- 
geni Nyirasenge yabaga yamusize amavuta menshi. Mu muhango wo 
guca hagati ni musaza wumugeni wagombaga guca hagati. 


BIRENGA : 


Gukirana ni umuhango uba mbere yo kulyamana kw'abageni umu- 
kobwa yarwanaga ku busugi bwe. Yabaga yisize amavuta, umusore ya- 
mufata akanyerera, aliko agakoresha imbaraga ze kugeza igihe amuga- 
njilije. Насара hagati umwana w'umuhungu. Yabalyamaga hagati, 
kugirango abasulire kubyara, kandi yagombaga kuhava ali uko bamuha- 
ye umwenda cyangwa ikindi kintu bashoboraga kubona. 


BWAKIRA : 


Gukirana ni ukumva imbaraga ku musore n'umugeni we mbere 
y'imihango yabo kugirango umusore arebe niba amushoboye. Mbere 
yuko bakora imihango y'abashakanye, hali umuhango wakorwaga wo 
guca hagati. Uwo muhango wakorwaga, muli ako karere, na musaza 
w'umukobwa washyingiwe. 


MABANZA : 


Gukirana ni ukurwana k'umusore n'umugeni we, umusore ashaka 
ko babonana, umugeni akanga. Musaza w'umugeni niwe wacaga haga- 
ti, aliko mutoya kuli we. 


GASEKE : 
Gukirana byabaga igihe umukobwa yabaga yanze kubonana n'umu- 


gabo we. Icyo gihe barakiranaga kugeza igihe umugeni yemereye ku 
ngufu. Ibyo guca hagati, muli Gaseke ntibyabagaho. 

MUBUGA : 


Gukirana ni umugenzo umusore n'umugeni bakoraga bashaka ku- 
mvana ubusore. Bararwanaga mbere yo gukora imihango yabo, kandi 
umusore yabaga agirango yereke ababaga baje gutora ubusulira ko ali 
umugabo. Musaza wumukobwa niwe wacaga hagati. 


BUYENZI : 
NSHILI : 


Gukirana лі ukurwana k'umusore n'umugeni we mbere уо kulya- 
mana. Hali ubwo umusore yagombaga kumuhongera kugirango ye- 
mere, agahabwa intama, umulinga......... Umusore yashoboraga guse- 
zerana n'abandi basore, kugirango baze kumva ko afite imbaraga. 
Musaza w'umugeni niwe wacaga hagati. Yababuzaga kulyama, akaha- 
va aluko bamuhaye ikimushimishije (inka cyangwa intama). 


KIVU : 


Gukirana ni umuhango wabagaho umusore ashaka kubonana 
n'umukobwa, aliko umukobwa akanga, bakabanza kujya mu mitsi, 
ndetse bamwe inkingi z'inzu bakazivuna. Umukobwa ntiyemeraga 
kulyama badakiranye. Musaza wumukobwa niwe wacaga hagati : 
yarazaga akalyama hagati yumukobwa n'umusore, noneho bakamuha 
umulinga cyangwa se ikindi kibonetse akabona kubabisa. 


KIRARO : 


Gukirana ni ukutumvikana k'umusore n'umugeni, umupgeni yanga 
kulyama. Umusore yabona nta kundi yabigira bakajya mu mitsi. 
Hagombaga no kuba uca hagati, mbere yuko umusore n'umugeni 
bakora imihango y'abashakanye. Uwo wagombaga guca hagati ni 
Musaza w'umugeni. 


KINYAMAKARA : 


Gukirana ni ugufatana bagakirana mbere yuko balyamana, kuko 
umukobwa yabanzaga kwanga, kugirango umugabo we atamwita 
ihabara. Naho umuhango мо guca hagati wakorwaga па musaza м”и- 
mukobwa washyingiwe. Yabalyamaga hagati, akahava bamuhaye 
umulinga cyangwa ikindi. 

XII. GUSHYINGIRWA KW'ABATWA. 


Hose mu Rwanda, bashyingirwaga kimwe, batandukanaga ku 
tuntu tumwe. Gushyingira ni umwe mu mico abanyarwanda bahu- 
liyeho, impande zose. Aliko bamwe bafite ibyo barengeje abandi, 
cyangwa bihaliye. 


GUSABA UMUGENI MU BATWA : 


Iyo bajyaga gusaba umugeni bajyanaga : 
— lInzoga y'amarwa. 

Isuka ya Mbogo 

Bamwe, batunze inka, bajyanaga inka gukwa umugeni. Abata- 
zifite bajyanga amasuka atanu (5). 


GUTANGIRA UMUGENI UBUNTU : 


Nabo batangiraga umugeni ubuntu. Aliko batangaga : 
Inzoga yo gusaba umugeni. 
— Bajyanaga Isuka ya Mbogo. 


GUTEBUTSA : 


Boherezaga uwagiye gusaba. Yajyanaga inzoga imwe уо gute- 
butsa. 


GUSHYINGIRA : 


Umunsi wo gushyingira umugeni, iwabo w'umuhungu bajyanaga 
inzoga bita ikizeneko. Uwo munsi umugeni yagombaga gutaha bya- 
nze bikunze. Batoraga abakwe nk'abandi mu Rwanda, bagaherekeza 
umugeni. Bamujyanaga mu kirago. Abaherekeza umugeni ni : umu- 
kwe mukuru, Umushyingira, umuhungu wo guca hagati. Bajyana 
n'abandi bagabo, abakobwa n'abasore baherekeje umugeni. Haka- 
za kugera igihe cyo kurongora. Umuhungu yambika umwishywa 
umugeni, amucira imbazi, bashobora gukoresha igikangaga mu mya- 
nya w'umwishywa. Mu Batwa, inzoga y'amarwa niyo ivamo imbazi. 

KWAKIRA UMWISHYWA : 


Iyo umugeni amaze kurongorwa, bajyana umwishya n'imbazi 
kwa se w'umukobwa n'umuhungu. Ababyeyi bose bakira umwishywa 
mbere y'abageni, babonana mbere yuko abana baryamana. 


GUSURA UMUGENI : 


Hashira iminsi mike bakajya gusura umugeni. Hagenda, umukwe 
mukuru, umushyingira na musaza we, bajya gusura umugeni. Ba- 
jyana : Amarwa - Ikibindi; Urwagwa - Ikibindi. 

Amata - Icyansi ; Ifu y'amakoma ти gaseke. 


KOGOSHA AMASUNZU : 


Umugeni yogoshwa na Musaza we, yaba atabizi, amukozaho icyu- 
ma, hanyuma umugabo we akamwogosha. Bahambira amasunzu 
akajya kwa ве, bakajyana n'uruhu yatahanye, ibyo bigenda mu Gase- 
ke. Bitwarwa n'umushyingira, akabishyikiriza Nyina wumukobwa 
ati: «Ngayo amasunzu y'umukobwa wawe, yabaye umugore». Ama- 
sunzu n'uruhu byarabikwaga, kugeza igihe umukobwa abyaliye. Uru- 
hu rwambarwaga na Murumuna we, cyangwa se Nyina akarwisasira 
ku bulili kugeza igihe rusaziye. 


GUTWIKURURA : 


Bajyana: 
— Inzoga eshatu (3) z'inzagwa 
- Inzoga eshanu (5sz'amarwa 
— Amata abili (2) 
- Inkangara ilimo amata n'urwanga mu gicuma. 
— Вајуапа amafu (4) y'amakoma уо kuvuga umutsima. Mumafu 
bashingagamo utubabi tw'imiko. 
— Igitoke cy'inyamunyo, gifite umwanana. 


GUKOZA КО MASHYIGA : 


Bashyira inkono ku ziko, bakamuha inkwi, agateka bati: <Ntuhu- 
mana ubaye umugore, ujye utekera umugabo». 

GUSUBYA AMAGURU : 

Umugeni ajya iwabo. Вајуапа inzoga esheshatu (6) amarwa ane 
(4), inzagwa ebyili Р), amata abili (2). Inkangara igendamo amata 
n'igicuma cy'urwagwa. 


UMUGENI AVUYE IWABO GUSUBYA AMAGURU : 


Bamuzimanira isuka yo guhinga, aliko ikagurwa intama yo kurya, 
kuko abatwa batahingaga, bamuhaga inzoga ebyili, amarwa n'urwagwa. 


UMUBYEYI AMAZE KUBYARA : 
Iwabo wumukobwa bohereza inzoga y'amarwa n'urwagwa n'ama- 


ta. Ibyo babyita: «Мроге». Byajyanwaga na Nyina cyane umugore 
wa musaza we. 


СОНЕМВА : 
Bajyana inzoga munani (8), inzagwa eshatu (3), amarwa atanu 
(5), inkangara ebyili, ilimo urwagwa n'inkangara y'amata cyangwa 


igiseke, amafu atatu cyangwa ane, amata atatu n'igitoki cy'inyamu- 
nyo gifite umwanana. 


KUJYANA ICYALI : 
Umukobwa ajya kwerekana umwana. Bajyana inzoga esheshatu 


(6), eshatu (3) z'urwagwa, eshatu (3) z'amarwa, amata atatu (3), amafu 
atandatu (6) y'amakoma. 


KUZIMANIRA ОМОВҮЕҮІ : 
Bamuzimaniraga intama, bakamuha inzoga ebyili (2) urwagwa 


n'amarwa. Aherekezwa n'abavandimwe be, musaza we na murumu- 
na we. 


KURONGORANYA : 


Mu batwa ngo ntibyabagaho. 

UMUNANI : 


Ababyeyi bamuha inzu уе, yubatse.  Imilima, isambu, imyaka, 
inka iyo bazifite. Igitebo cy'amasaka, umugende w'ibijumba, igitebo 
cy'ibishyimbo. Amuha ihene ebyili cyangwa intama iyo batunze. 
Amuha ubutware iyo ashimwa n'ababyeyi be. Bamuha inkangara, 
imbehe, ikibo. Umutware ahabwa intebe, icumu, umuhoro, inkota, 


winkono y'itabi. 

GUKORANURA : 

Basubiza inkwano iyo bakoye, aliko batabyaye mul'uwo mulyango. 
Informateurs: — MUNYURANGABO lumutwa) 


— DUSENYI (Imyaka 70) 
Commune Masango (Gitarama) 


NTURO 
- BIBOGERI? Nzuki 
“BUGINGO 

XIII. MU NDORWA. 
1. UKO BASABAGA : 


Se wumuhungu yasabiraga umuhungu we umugeni, aliko umu- 
hungu atabizi. Yasabaga ahantu afite ubwumvikane, kandi bareshya 
mu bukungu. Aliko cyane cyane azi ko azajya ahabona inzoga, ku bu- 
lyo umuntu yatangaga inzoga kugirango bakunde bamusabire umuko- 
bwa. Muli icyo gihe yagirango yereke bamwna we ubukungu afite 
n'ukuntu azajya amusura akamuzanira inzoga nyinshi. 


Umuhungu yabaga atazi uwo bamusabira, numukobwa atazi 
umuhungu umusaba. N'ubwo babaga baziranye, bagombaga gukora 
uko bashoboye ntibarebane mu maso. Umukobwa yarabukwaga umu- 
hungu umusaba akamwihisha. Umuhungu yagezaga iigihe cyo kuro- 
ngora batarabonana na limwe, bataravugana. Abali bashinzwe ubukwe 
kuva butangira kugeza igihe burangiliye : N'umuranga na Se w'umuhu- 
ngu n'uwumukobwa 


2. UKO ВАКМАСА : 


Bakwaga amatungo, ihene. Bashakaga umuntu ufite ikiganza gifi- 
te intoki ndende, bakazana ihene nini kandi zonsa, buli hene numwa- 
na wayo. Bakagenda bashyira ibinono byazo mu kiganza kugeza 
igihe umufungo w'ibiganza bibili wuzuliye, aliko abana bazo ntiba- 
babare n'ubwo nabo babatwaraga bose. Kandi mu kiganza bashyira- 
gamo ibinono bya buli hene. Bagerekagaho amasuka cumi (10) Inzo- 
ga munani z'ikigage kilyoshye cyo mu Ndorwa. 

N.B. : Umukene udafite inkwano yashoboraga kuba yatenda. 


UKO BATENDAGA: 


Umusore yazanaga inzoga kugeza igihe arongoreye. Byageza 
igihe cyo kumushyingira, kwa Sebukwe bakamutumaho, agashaka 
abahinzi (10) cyangwa (20) bakarangiza umulima. Aliko bakazamu- 
shyingira aciye ibigega bitatu (3). Mu byerekeye gutenda byakorwaga 
n'umuhungu uvuka mu bakene. Se ntiyabijyagamo. Byanakorwaga 
n'udashoboye guhakirwa inka. 

3. UKO BASHYINGIRAGA : 


A. Uko barongozaga umwishywa : 

Bambikaga umwishywa mu rugara rw’ikibindi kilimo inzoga y'iki- 
gage bagaterekaho bakanywa’ Aliko iyo nzoga yanyobwaga na 
Nyina w'umuhungu na Se gusa. — Umuhungu yashoboraga ku- 
rongora umukobwa atabishaka akore sheje ubulyo bwo kurongoza 
umwishywa. Uko umuhungu yabigenzaga : Yamuvunderezaga 
amata, inzoga y'ikigage cyangwa icyanga cy'amakoma (amasaka), 
akamwambika n'umwishywa, waba utabonetse akamwambika 
injishi y'inka. Ibi byakorwaga n'ushaka gufata umukobwa ku ngu- 
fu, akoresheje ubwo bulyo. 


В. Umuhungu araye ali burongore : 
Murumuna we yajyaga iwabo w'umukobwa usabwa, akajya kuro- 
gora. Musaza w'umukobwa usabwa yafataga uwo muhungu uku- 
boko akamumugezaho, yamaraga gukora umukobwa mu gituza, aki- 
vuga. Uwo muhungu, abakobwa babaga bicaye iruhande rw'uli bu- 
shyingirwa baramukubitaga, yasubira inyuma atamukozeho baka- 
vuga ko bashyingiye umukobwa wabo mu bantu batali intwali. 


Hali ibyo bitaga kujyana umukobwa kwituma : Babaga bagiye ku- 
muhana ngo nakirana n'umugabo, akabona amurushije imbaraga, 
ntazatere umugeli kuko kizira. 


4. IMIHANGO BAKORAGA : 


Umugeni yagendaga mu gitondo, aliko bamaze kuzana inzoga уа 
nyina w'umwana wintama, bakanaterekera. 


Hali n'abazanaga intama yo guterekera umukobwa yarageze iwabo 
w'umugabo we, byaterwaga n'uko babaraguliye. 


— Icyo gihe umukobwa yabanzaga kubandwa mbere y'uko arongorwa 
cyangwa se amaze kurongorwa akazabandirwa iwumugabo, akaba- 
ndwa hamwe n'umugabo we, ibyo byaterwaga n'uko uragura 
yabaraguliye. 


— Intama yazaga iherekejwe n'inzoga ya nyina wumwana yanyobwa- 
ga na nyina n'abandi babyeyi b'abagore batuye kuli uwo musozi па 
Se gusa. Abandi b'abagabo ntabwo bayisomagaho, banga ko 
bazica urubyaro rw'umukobwa n'umugabo. 

Uwabajije ibyo : — Habamenshi Callixte (ENI Save) 


Abo nabajije :— Kambugu :82 ans (Runaba). 


Kumwami :68 ans (Ndorwa]). 
— Kumwami : 75 ans 
— Gasimba : 81 ans 
Kalyambera: 90 ans. 


KANAGE. 


1. 


INKWANO : 


Mu Kanage abenshi bashyingiliraga ubuntu. Abakwaga mkwano 


bayitangaga baramaze gushyingirwa, ndetse abenshi barabyaye. Ink- 
wano yatangwaga ku buryo bubili : 


a) 


b) 


Uwishoboye (umugabo nyamugabo) yakwaga ikimasa, byatinda 
ababishoboye bagatanga ikindi kimasa, noneho bikitwa ko yakoye 
inyana' 

Abatunze amatungo magufi bakwaga ihene | nziza. Kubabishoboye 
ihene 5 zabaga zihwanye п'1Кипа5а. 


KWAKIRA UMUGENI : 


Iyo umugeni yageraga mu marembo, yinjiraga mu rugo ali uko 
Sebukwe amaze kumuha : ihene, urutoki, umulima, byaterwaga 
n'icyo afite. 

Umugeni yajyaga mu nzu kwa Sebukwe, agasanga Nyirabukwe mu 
mbere, akamwicara ku bibero. Umugeni yicaraga hasi aluko 
Nyirabukwe abanje kumuha umulinga (cyangwa myinshi uko 
yifite). (Igihe cyo kulisha umugeni; umugeni yemeraga kulya 
Nyirabukwe abanje kumuha umulinga cyangwa ibili, baramuka- 
zi be baje kumulisha nabo umwe wese akamuha umulinga). 


UMWISHYWA : 


Ku bantu babaga barakulikije umuco, bagasaba, bakabashyingira, 
nta mwishywa wabagaho. 

Uwabaga yibye umukobwa niwe wambikaga umwishywa, kuko 
iwabo w'umukobwa batinyaga ngo baramutse batamutanze ntiya- 
zabyara. (Umwishywa n'igikangaga barawutinyaga cyane, kuko 
bavugaga ngo iyo uhonze (guhonga), bataramutanga aba ataki- 
Ьуауе.) 

4. IMBAZI: 


Bashyiraga inzoga mu gacuma noneho umusore, umugeni, Sebukwe 
na Nyirabukwe bose bakayisomaho. Isigaye mu gacuma, umukwe mu- 
kuru akayijyana iwabo w'umukobwa, ababyeyi be bakayinywa. (Ako 
gacuma kashoboraga gukoreshwa, aliko kakabikwa neza ahiherereye 
ngo katameneka, kuko karamutse kamenetse umukobwa wabo ata- 
byara.) 


5. KUZIMANIRA UMUSHYINGIRA : 
Bamuhaga isuka cyangwa ihene. 


Ibyo nabibwiwe n'umusaza NIKOMEDI MUSHI, atuye muli Segiteri Vumbi, 
Komine Kayove, Paruwasi Biruyi, Prefegitura Gisenyi. Yavutse muli 1900. Yavu- 
kiye ahitwa Gatoki muli Paruwasi Murunda Komine Rutsiro. 


— Abbé Thaddée GATORE, Diocèse de Nyundo. 


6. GUSURA UMUGENI : 


Umushyingira numukwe mukuru, bazaga gusura umugeni. Baza- 
naga inzoga, amata, ifu. Balika amazi, maze bakavuga umutsima. 
Bashyiraga ku ziko ali bane : umuhungu, umugeni, umushyingira 
n'umukwe mukuru. 


— Bose bashyiraga inkono ku ziko icya limwe bafatanyije. Bafata- 
ga agaseke kalimo ifu y'amakoma, bagasuka iyo fu mu nkono ili- 
mo amazi yamaze kubira. 


— Bafataga umwuko bose uko ali bane, bakavanga ya mazi na ya fu. 
Ngo amazi aza kwalika yavomwaga n'umuhungu na muramu we. 
Umuhungu yajyanaga ikibindi, muramu we akaza kukizamukana 
kw'iliba. 


— Umutsima iyo wabaga umaze gushya, uko ali bane, bahaguruki- 
raga icya limwe nanone, bafashe umwuko bose. Bagashyira umu- 
tsima mu kibo, maze bakawusangira bose. 


KWOGOSHA AMASUNZU : 


Musaza we niwe wamwogoshaga. lyo yabaga atabizi, yakoraga umu- 
hango wo gukozaho icyuma, ababizi bakamwogosha. 

— Guherubwo rero, bakaba babonye uburenganzira bwo gutaha mu 
rugo rwabo. lyo bamaraga kumwogosha, ayo masunzu, umusatsi 
wayo bawushyiraga muli ka gaseke kajemo ifu, bagashyiramo igi- 
tare cyangwa isuka, maze musaza w'umukobwa washyingiwe aka- 
bijyana iwabo. Akabihereza nyina ati: <Dore amasunzu y'umwana 
wawe koko yabaye umugore>. 


— Umusore warongoye yagombaga gutanga isuka cyangwa igitare cyo 
guhongera umugore ngo yemere ko bamuvanaho amasunzu. Iyo 
adafite ababyeyi, batwika umusatsi imbere y'abantu baje kumusura. 


7. GUTWIKURURA : 


Igihe cyaregeraga, ababyeyi b'umukobwa bakajya gutwikurura umwana 
wobo. 


— Boherezaga imitwaro Што amafu y'amamera gusa. 
— Boherezaga amata menshi (ku bayafite). 
Boherezaga inzoga z'amarwarwa n'inzagwa. 


Amafu bayashingagamo ibibabi by'imiko, ibyo bikajyanwa mumu- 
shyingira, hamwe n'umukwe mukuru, na musaza w'umugeni. Bikajya- 
nwa kandi n'abavandimwe n'inshuti zabo. 


Iyo ibyo bintu byageraga iyo bijya, bashiki bumuhungu bambu- 
raga imwe mu nzoga z'amarwa, bakayitwara bavuga ngo n'ingurane 
y'imhundu bavugilije musaza wabo yarongoye. 

Bagisohoka iwabo bamenaga ifu, kugirango bagereyo amahoro. 
Iyo fu bayitaga «NYABWARURE». 


Amata yose bayabuganilizaga mu gisabo bose uko ali batanu: Umu- 
shyingira, umukwe mukuru, umugeni, umugabo we, musaza wumugeni. 
Noneho bamara kuyabuganiza bose hamwe, umugeni akagira ayo abu- 
ganiza wenyine. 


Byagera aho bagafatira inzindaro limwe, bagapfundikira bose ha- 
mwe igisabo. Мопеһо bagatera bagacunda bose hamwe bavuga Бай: 
«Limwe, kabili, gatatu, kane, gatanu, gatandatu, kalindwi, umunani, 
icyenda.... kyenda inka n'abana.” Noneho bakarekura igisabo, maze 
umugeni agacunda wenyine. Akagenda yakirwa n'abandi umwu umwe 
kugeza igihe amata aza kuretera. 

KWAVURA : 


Kwavura bivuga kuvana amavuta mu mata yacunzwe, iyo amaze 
kureta. Abavuraga : Umugabo, umugore na musaza we. Uko ali bata- 
tu, bafataga indosho maze bakavura, bamara gukiranura, bagahereza 
umugeni indosho, maze akavura amavuta. 


Igihe bavuraga bavugaga bati : <limwe, kabili, gatatu, kane, gatanu, 
gatandatu, kalindwi, umunani, icyenda.... cyenda inka n'abanas. 

XIV. GUSHYINGIRWA BINYURANIJE NUMUCO WEMEWE HOSE 


MU RWANDA 


Umubano unyuranyije, udahuye n'umuco wemewe mu Rwanda. 


Uwo mubano utemewe na bose uteye Шуа: 


1. 


Kwiba umugeni: Kubikira umukobwa bashaka kurongora. Bamu- 
tera umwishywa mu mutwe, cyangwa bakamwambika igikangaga. 
Bamara kubikora, bagahunga. Umugeni agahabwa uwamurongoye 
bakabana iminsi cyangwa bagatandukana. Ibyo ntibihuje n'umuco, 
kuko nta gusaba umugeni, nta bucuti, nta mugabo, nta muryango 
wemeye, nta bwumvikane buli hagati y'umu ungu n'umukobwa. 
N'ubusambo koko, nicyo gituma babyita kwiba umugeni. 


Кміпјіга : Bashingiye ku bwumvikane bwa Rwihishwa, buli hagati 
y'umugore wayuye mu nzu cyangwa wapfakaye, ufite inzu уе. 
Icyo gihe, umugabo ufite umugore we, cyangwa utamufite, abana 
n'uwo mugore. Ма nkwano, nta miryango yabyemeye, nta bagabo’ 
Uwo mubano, nta gaciro ufite mu muco wi Rwanda. 


Guhungura: Gucyura umugore wapfakaye Yacyurwaga n'umu- 
gabo wabo, murumuna cyangwa mukuru w'umugabo wamushatese 
mbere. 

Byaterwaga n'uko umugore apfakaye ali muto, nta kintu bamugaya- 
gho, ku mutima no ku milimo. 

Byaterwa kandi n'umuco wahuzaga imiryango yombi yashyingira- 
nye. lkindi, iyo umugore yabyaye aho, banga ko abana batakara 
bupfubyi kwa Sebukwe, cyangwa ko uwo mugore azinjirwa n'aba- 
ndi bagabo. 

Umugabo wahunguye, yiyemezaga kurera abana b'umurvanon 
wabo, kugeza igihe bakuriye. 

Guhalika: Habaho abagabo bashakira ku bagore babo, bambere 
undi mugore. 

Bamwe babiterwa n'uko uwambere akuze 

Abandi babiterwa n'ubusambo, no gushaka imbehe ya kabili. 
Bamwe bashaka undi mugore, kuko batabyaye. 

Abandi bahalika umugore wabyaye igitsina kimwe (abakobwa 
gusa). 

— Umubano muke, agasuzuguro k'abashakanye, ingeso mbi, byatuma- 
ga bahalika uwa mbere, kugirango babone ubuhungiro, babone 
amahoro ahandi. 

— Abandi babiterwaga n'ibintu byinshi, ubukire, imisozi batwaraga, 
amasambu menshi, [суо gihe n'ugushaka amaboko. Nta rukundo 
nyarwo, ruhuje ababili, ngo babane, batanye urugo: Kenshi bya- 
tumaga bamwe bahinduka intabwa, abandi byatumaga bangana, 
byatumaga bangana, byateranyaga umugabo n'abagore be “Abana 
nabo, kenshi ntibumvikana, kenshi barazirana. Iminani yabo, 
iteranya abagore n'abana babyaye. 

9. Kweza umugore wapfakaye : 

Kwirabura : Iyo umugore yapfakaraga, bamushakiraga umugabo wo 
kumweza. Yashoboraga kuva mu muryango, cyangwa аКауа mu yi- 
ndi miryango. 

Iyo umubyeyi yapfaga, yaba umugabo cyangwa umugore, abe bose 
baliraburaga, bahamaga mu kababaro.. Abubatse batandukanaga 
na bagenzi babo Bose bariyogosheshaga, bakabamaraho umusa- 
tsi wose, Birabuliraga abagabo mu gihe cy'amezi abili. Birabulira- 
ga umubyeyi wumugore ukwezi kumwe. Icyo gihe cyimaze gushi- 
ra, biteguraga umuhango wo kwera. Kwera n'ugukora imihango yo 
kuva mu bubabare bw'umubyeyi wapfuye. Umugabo ufite abagore 
benshi, iyo apfuye, abagore bose balirabura. Umuhango wo kwera 
ugeze, bose barera, bezwa n'umugabo umwe bose. 

Umugabo upfushije umwe mu bagore be, yirabulira uwapfuye. 
Ntararana n'abandi kugeza igihe cyo kwera. Abandi birabura, 
n'abana b'abahungu bose, n'abakobwa bose bato, 


Umuhango Kwera : 


Kwera : Amezi ashize yo kwirabura batumira abantu bo mu murya- 
ngo wabo. Batumira inshuti zabo, abana bali kure, abakobwa bas- 
hyingiwe, bose barogoshwe. Babatega ibihara njongo, abato bose. 
Umugore cyangwa umugabo, barogoshwa nabo. 

Mu museke : Umugore yezwa n'umugabo watorewe uwo mulimo. 
Bakunda gutora abase. Abana bose bubatse nabo barera, baryama- 
na n'abagore babo. Bose babatera icyuhagiro. 

Hal'indi mihango myinshi, izavugwa mu mihango y'abanyarwa- 
nda, kandi yanditswe na Musenyeli BIGIRUMWAMI 

Uwo mugabo, yashobora kugenderera uwo yejeje, bikavamo umu- 
bano utemewe, bikabyara kwinjira. 

6. 1п$һогеКе: 
kera mu Batware, no mu bandi bakize, bali bafite aho batwara, 

henshi. Bamwe rero bashakaga abakobwa cyangwa abaja, bakajya- 
na nabo mu rugendo. Babatungaga nk'abagore babo. Nta gaciro 
k'uwo mugore, ntagira iwe, ntashyingirwa, ntasurwa, umuco ntacyo 
umulteganyiriza. Uwo mugore nta rugo afite, nta muryango wamu- 
tanze ku mugaragaro. 


Ibyo byose tumaze kuvuga, n'ubwo byaliho, usanga bitanogeye 
umuco w'akurambere. Bapfa kubyemera, aliko ntibiboneye. 

ХУ. UBUKWE BW АВАМТО BALI ВАКОМЕҮЕ MU RWANDA 
GUSHYINGIRA | BWAMI. 


Iyo bashakaga gushyingira umwami, cyangwa umuhungu we, baba- 
zaga abantu bafite abakobwa beza, bavuka mu bantu bakomeye, cyane 
mu batware. Batumiraga abo bakobwa beza i Bwami, bagashingwa 
Umugabekazi, Nyina w Umwami, bakabamenyereza imico y'i Bwami. 
Bakabitegereza, bakareba imyifatire yabo, umutima wabo, ubwiza bwa- 
bo. Bamaze kumenyera, Umugabekazi n'abandi bajyanama be, bagaha- 
magara umukobwa, bakamuhagarika, bakamwitegereza hose, bakare- 
ba ikimero n'igikundiro bye. Bamaze kumushima, bahamagaraga undi, 
bityo, bamara kugera kuwo batoranije, bakabasezerera, bagasubira iwa- 
bo, Umugeni bashimye, bagatuma ku Babyeyi be, bati umukobwa wa- 
we, azashyingirwa i Bwami, Bakitegura 


Bakazabatumaho ngo babacyulire umugeni. Igihe cyigeze, bakamu- 
hekesha akajya i Bwami. Yaherekezwaga n'umukwe mukuru wo mu 
muryango, akamusohoza, akavuga imisango, yarangiza agataha. None- 
ho igihe cyateganyijwe cyo kujya ku gisasiro, bakajyana umugeni, 
Umwami akamusanga, akamurongorą Icyo gihe, ingoma zaravugaga. 


Aho bitandukaniye n'ahandi mu bukwe; 


Nta nkwano, nta mwishywa, nta mbazi' Ibyo byose ntibyabagaho 
і Bwami. Umwami yashoboraga gukiza Sebukwe, iyo yabaga adakize, 
adakomeye : Bamuremeraga inka, bamuhaga umusozi cyangwa intara. 
Imihango yo kujya gusura umugeni, kumutwikurura, kumurongoranye 
ibyo byose ntibyabagaho. 


UBUKWE BWO MU BATWARE N'AHANDI BALI BAKOMEYE. 


Iyo bashakaga gusabira umuhungu wo mu Batware, bagenzuraga 
umugeni bashaka gusaba. Iyo babaga bazi umukobwa kwa Kanaka i 
Bunaka, kenshi boherezaga umuntu bizeye cyane итиһипеп winga- 
ragu, akajya guhakwa kwa se wumugeni bashaka gusaba, Akagenda 
agakeza, akaba umwana mu rugo, bigatinda, akahamara iminsi ndetse 
n'amezi. Uwo muntu yitegerezaga imico, imyifatire, isuku, ubwitonzi, 

ikinyabupfura, uburere bwunugeni. 

Iyo yabaga amaze kumumenya rwose, yaramushimye, yarasezeraga. 
ati : ngiye gusura iwacu. Akajya gusohoza ubutumwa kubamutumye, 
aho kujya iwabo. Noneho, bakohereza intumwa yo kuvuga ko bazaza 
kubasaba umugeni. 


inkwano : 


Bajyanaga inkwano y'inka, imwe cyangwa ebyili, bajyanaga indi nka 
yo gutebutse, bakazabashyingira igihe bavuganye. 
Iyo bajyaga gushyingira umugeni, bajyana Indongoranyo uwo munsi, 
bikaba birangiye. Mu batware ntibatwikururaga, ibyo bashoboraga 
gukora n'uguhemba umubyeyi. Umubyeyi waje kwerekana umwana, 
yazimanirwaga inka ' 

Umugeni yatahanaga ibintu byinshi Jgisabo, ubutega ibihumbi 
nibindi bintu byinshi. Bamuhaga umuja wo kuzamufasha. Bamuhaga 
n'abagaragu be. 

1. UMUGEREKA 


XVI. AGACIRO N 'ICYUBAHIRO BY 'UMUBEYI MU RWANDA. 


UMUGENI YITWA UMUBYEYI IYO AMAZE KUBYARA UMWANA. 


Iyo umugeni amaze gusama inda, urugo yashyingiwemo, rurishima 
rurasusuruka, ababyeyi n'umugabo, bita kuFuwo mwana, bamufata 
neza, bamulinda imilimo imuvuna, yilinda nawe, ibyatuma avanamo 
inda byose. Ndetse yilinda no kurya, ibiryo bimwe bishobora guhi- 
ndura ubuzima, bishobora guhuganya umwana uli mu nda. Umugore 
utwite, bamushakira imiti ngo amererwe neza, bamuha inkuri n'indi 
miti izatuma umwana avuka neza. 


Uwo ni umuco wacu i Rwanda, werekeye abagore batwite: Nta miti 
nigeze numva inyobwa ngo ivanemo inda, kirazira rwose mu Rwanda. 


— Umubyeyi amaze kuruhuka. 


— Umuco w'i Rwanda wemewe hose mu Rwanda. 


Umubyeyi asurwa n'iwabo : Bamuzanira «Мроге». Inzoga n'ibi- 
ndi bintu byo kumwondora. Umubyeyi ahama ku kilili iminsi munani. 
Hashize iminsi munani, umubyeyi arasohoka. Bakora umunsi mukuru 
wo kwerekana umubyeyi n'umwana yabyaye. 


— Umubyeyi arahembwa : 


Imiryango yombi, aho avuka, aho yashatse, bose bahemba umubye- 
yi : Guhemba n'ugushima Umubyeyi ko yagize akamaro, ko yunguye 
umuryango, yawubyaliye, umutabazi cyangwa umugeni, ko yongereye 
amaboko aho yashatse, kandi ahabwa icyubahiro mu muryango yasha- 
tsemo, ntawashobora kumwirukana, aho yabyaye. 

Umubyeyi niyo bamutaye, afite uburenganzira bwo kurera abana 
abyaye, aba afite uruhare mu munani wumugabo wamushatse. Asho- 
bora guhama mu rugo rwe, niyo bamutaye, kuko abana bamuzirika aho 
yababyaliye, bamuhesha icyubahiro, iyo atananiranye ubwe. Umuco 
wacu wiRwanda uramurengera, umuhesha agaciro, cyane iyo arengana. 


— Umubyeyi arasurwa n'iwabo : 


Umubyeyi arasurwa n'ababyeyi n'abavandimwe be. Iyo agiye iwa- 
bo, ajyanye icyali : kwerekana umwana, ahabwa izimano. 


Umubyeyi wakowe : 


Ahabwa Indongoranyo : Inkwano yatanze, imaze kubyara, limwe 
cyangwa kabili, umubyeyi ajya gusaba indongoranyo: Indongoranyo 
yabaye ngombwa mu muco kugeza igihe tugezemo, iyo umukobwa ya- 
kowe, cyane inka. 


8. GUHEMBA UMUBYEYI :. 


Umubyeyi iyo amaze kubyara arashimwa cyane. Umubyeyi ashi- 
mishije aho yashatse n'aho yavutse. Iyo bamaze kwumva iyo nkuru 
nziza bavuza impundu. 


Iwabo bohereza Nyina n'inzoga zo kureba uwo mwana yabyaye. 
Iyo nzoga bayita : «МРОКЕ, КОМЕКА». Basigara bitegura kumuhe- 
mba, bitwerereza mu nshuti, mu baturanyi. 


Ibihembo by'umubyeyi bigizwe n'ibintu byinshi : 


— Haba halimo inzoga nyinshi zamarwa n'inzagwa (ahandi bamus- 
hyira inzagwa gusa.) 


Amata menshi bakulikije uko batunze. 


Inkwi zo gucanira umubyeyi zabaga ali umuba umwe by'ibura. 

— Вајуалара na Se wumukobwa, iyo yabaga akiliho kandi iyo yaba 
yabyaye umuhungu. 

—- Iyo yabaga yabyaye umukobwa, hagendaga nyina cyangwa iyo ya- 
baga yabujijwe n'imhamvu ikomeye cyane, ubundi se wabo yarabi- 
shoboraga cyangwa umuhungu we. Aliko kandi bashoboraga no 

kujyana. Kurubu bamushyira n'urugoli rwo gutega, na peteroli yo 

gucana. 

Umubyeyi agira igihe cyo kujyana umwana iwabo (kumwerekana). 
Akajyana inzoga, ntagenda imbokoboko.  lIwabo baramuzimanira. 
Bashobora kumuha isuka imwe, intama, inka iyo ali abantu bazitunze. 


9. KWEREKANA UMWANA : 


Kur'ubu bamuha amafranga angana n'umubare bashoboye kubona, 
bitewe n'ubukire bafite. 

2. UMUGEREKA 


XVII. INDONGORANYO. 





INDONGORANYO N'IKI ? 


Indongoranyo n'ikimenyetso cy'uko umuntu yakoye, akwiye kuga- 
rulirwa mu byo yatanze. Bikaba umuco w'abatunganya ibyo bahanye 
mu bushyingirane, kandi isano yabo ikaba yujujwe niyo nkwano 
n'indongoranyo, abana babo bagakunda ntibitwe nkuri, bakabarwa mu 
mulyango wo kwa se. Se yakora icyaha, kikalyozwa abo bana kuko 
bemewe mu mulyango wa kavukire, 


ABAKOYE AMASUKA BARONGORANYWA IKI ? 


Ntacyo barongoranywa, kuko babaga bizeye ko bazabona inka. 
Umunani w'amasuka ntiwemewe bihagije, bakomezaga kwizera icyo 
bazawukulikiza cyitwa inka. 


HOSE BAKWAGA AMASUKA ANGAHE ? 


Bakwaga amasuka munani, aliko umugeni yamara gutwikururwa, 
yajya iwabo ajyanye n'umugabo na Sebukwe, ajyanye n'inzoga, baga- 
kora muli ya masuka mw'ane, bakayamuhamo izimano., Yazamara 
kubyara, yajya kwerekana urugoli, bakamuhamo andi nk'atatu ? 

Niko iby'amasuka byagendaga, nicyo gituma batilingiraga ko ali 
inkwano ihagije. Umukobwa yaruhukaga aluko ayamazeyo, kuko uko 
yajyagayo kose aliko bayamuzimaniragamo. 


3. UMUGEREKA 


UBUKWE BWO HAMBERE N'UBWUBU. 


HAMBERE. 


Ababyeyi nibo bashakiraga umwana nibo bamutoranyilizaga. Umu- 
lyango wose n'inshuti barabihagurukiraga, kugirango umwana wabo 
azubake nihame. Bilindaga guhubuka по gufata uwo babonye, uwo 
bahuye. 

Urugero : 
— Iminsi mikuru yo gusaba no gusabwa, itwara ibintu byinshi cyane. 
UBU RERO. 


Umuhungu n'umukobwa barumvikana ubwabo, bakazamenyesha- 
ababyeyi igitekerezo cyabo nyuma. lyo ababyeyi babimenye rero, 
bajya kubasabira umugeni bitoreye kandi bumviaknye 


Ubwo rero tugasanga ababenshi bahubuka, batareba neza, badatekere- 
za ingaruka nyinshi zo mu rugo. ibyo lero byerekana ubwigenge, ka- 
ndi kuli bombi, umukobwa n'umuhungu, kuko urugo rwubakwa na 
babili. Ibyo ni byiza. 


Icyiza cyo hambere, n'uko kera ingo zasenyukaga zali nkeya kuru- 
sha iz'ubu. Ahanini byaturukaga ku babyeyi, kuko basabaga umugeni 
aho bazi. 


Umuranga, akenshi yavukaga mu mulyango w'abasaba n'abasabwa. 
Ibyo byatumaga bitegereza neza, badahubuka, kuko kwubaka urugo 
byali iby'umulyango. Mu Rwanda bashyingiraga umulyango, ntibash- 
yingiraga umuntu.. 


Ikindi kiza cyo hambere, muko ababyeyi n'inshuti n'umulyango 
wabo, bifuzaga ko umwana azubaka neza, akaremya urugo kuko kwa- 
hukana, kutaremya urugo, byabagamo umugayo mu mulyango. 


Ingo zo hambere zarakomeraga kurusha ubungubu, bitewe kandi 
n'ubwitonzi bakoreshaga batarasaba umugeni. 


URUGO RWUBAKWA NA BABILI : 


Abasore ntibagomba guhubuka ngo banyurwe n'ibintu cyangwa 
ubwiza, numwanya w'abasaba cyangwa abasabwa. 


Muli iki gihe abasore n'inkumi barumvikana, batabanje kwitegere- 
za bihagije, gushishoza, kureba imico, uburere, umutima, umulyango. 
Ibyo byose rero, iyo batabyitayeho, bitera ingaruka mbi yo gutandu- 
kana bidatinze. 

IKINDI TWABWIRA ABASORE : 


Abasore bagomba kwifata mu byerekeye gusaba. Abasore base- 
sagura umutungo wabo mw'isaba no mw'isabwa, badatekereza uko 
urugo ruzamera ejo, barusenya batararwubaka. 


Inkwano, bali bakwiye kwumvikana bagatanga bike : Amafranga ali- 
nganiye, ashobora kugura inka ku batayifite. 

— Inzoga mu turere tumwe, amadini, bikwiye kwumvikana, ku bulyo 
bwo kugabanya izo nzoga nyinshi. 


Aliko cyane cyane abasore n'inkumi, bakwiye kwumvikana kugi- 
ra ngo bategure, bazigame ibizabatunga mu rugo rwabo rw'ejo, baki- 
linda gusesagura. Izo nama zikulikijwe, zitaweho, byazagilira urugo 
rwabo akamaro. 


UMUCO WO HAMBERE WALI UFITE BYINSHI BYIZA : 


Kwitonda no kwitegereza mw'isaba. 
— Kumenya ітісо, uburere bw'abasaba n'abasabwa. 

Kwubaka n'umulimo ukomeye, kuko uwubaka, yubakira ubuzima, 
yubaka atekereza uzaremya urugo, kuzasazana na mugenzi we. Niyo 
mpamvu twasaba abato bose kudahubuka, kwitonda igihe cyo gusaba. 


INKWANO ZO HAMBERE N'IZUBU. 
Inkwano mu Rwanda bayikomeyeho. 


HAMBERE : 
Kera bakwaga inka bagatanga inzoga nkeya, bagatanga isuka ya 
MBOGO. Abadatunze inka batangaga amasuka munani, ibyo 
byali bihagije. 


UBU RERO. 
Inka baracyayikomeyeho, inzoga baracyazitanga. Mu turere tu- 
mwe, inkwano irushya umulyango usaba, batanga byinshi cyane. 
Batanga inka, abazifite batanga ebyili, ibyo birashoboka rwose, 
inzoga mirongo ine, mirongo itanu n'izirenga. 


INKWANO Y'AMAFARANGA. 


Ubu basigaye bacira umukobwa, bakulikije umutungo w'umusore 





| 
| 
| 





109 


niwabo. Inkwano y'amafaranga itangiliye ku bihumbi cumi na bitanu, 
makumyabili, mirongo itatu, ndetse na mirongo inani. Ayo mafaranga 
aherekezwa n'inzoga nyinshi cyane mu turere tumwe. 


Ibyo bisenyera ababyeyi b'umuhungu, bikenesha umuhungu usaba, 
bigatuma bamwe bajya guhaha imyaka myinshi: Izo nkwano nyinshi, 
zituma abakobwa n'abahungu bishyingira. Icyo rero n'icyorezo cyateye 
mu turere twinshi tw'u Rwanda. Ibyo bigomba gushakirwa umuti 
n'ubutegetsi bwacu bwo mu Rwanda. 


Undi muti ugomba guturuka Ки babyeyi ubwabo' Bagomba kwu- 
mvisha neza abana ko, bashobora kwubaka bitababereye umuzigo. 
Bakoroshya ingorane zose zituma bishyingira ” Tuzi ko ababyeyi mu 
Rwanda bakomeye ku nkwano, aliko tuzi kandi ko ababyeyi bifuza 
kwubakira abana babo bitavuyemo ingorane. 


Mfatanyije n'abandi, ndasaba ko, ababyeyi bakwakira inkwano zi- 
dasenyera umulyango usaba. 


Turasaba kandi Ко, ababyeyi bamenya umulimo wabo wingengi, 
aliwo; kwubakira abana babo bidateye ingorane, bitabasize mu butindi 
n'ubukene bukabije. Bagomba kumva ko, abasore n'inkumi bishyi- 
ngira, limwe na limwe biterwa n'inkwano ziremereye umusore. 


Iyo bamaze gushyingirwa, kubera ibintu byinshi byatanzwe, bituma 
abagabo bohcha, bajya guhaha kugira ngo bishyure imyenda yasizwe 
n'ubukwe bwabo. Icyo gihe umugore asigare mu rugo wenyine, umuga- 
bo yatinda umugore agasubira iwabo, cyangwa akajya gushaka undi mu- 
gabo ukize. 


Ikindi abantu batanze byinshi mu nkwano, bibwira ko umugore ya- 
guzwe nk'igitungwa. Bakamufata uko bashatse, ugasanga umugore ada- 
fite ubwigenge bw'ikiremwa muntu. 


INAMA : 


ICYO TWABASABA : 
ABASORE : 


N'ukudahubuka mu byerekeye gusaba no gusabwa. Bakwiye kubyi- 
tondera, bakagisha inama ndetse bagasaba Imana, kugirango iba- 
mulikire batoranye neza. 

ABABYEYI: 


Bakwiye gufasha abana babo gushyingirwa, kubafasha mu ngorane 
тозе zibanziliza kubaka urugo rwabo. 


ABATEGETSI : 


Bagomba gutekereza, gushakashaka, kumva inama z'abantu ku bye- 
rekeye amategeko azagenga urugo mu Rwanda. 


N.B. : Nizeye ko aka gatabo kazabafasha, kagafasha benshi kumenya 
umuco w'abanyarwanda, n'ibyifuzo bihuje п'їрїһе tugezemo. 
Uwagira icyo abitekerezaho, yanyongerera ibitekerezo, kandi aka- 
nkosora mu byo ntavuze uko bikwiye, n'uko byagenda, n'uko 
bimeze ubu mu Rwanda. 

4. UMUGEREKA 
AMATEGEKO AGENGA URUGO MU RWANDA 


ABABYEYI: 


14. 


Ababyeyi bagomba kubakira abana. 

Gukwerera abahungu no gushyingira abakobwa. 

Ababyeyi bategekwa guha umunani abana bubatse. 

Ababyeyi iyo bagiye gupfa, bagomba gusiga umurage mu bana. 
Umurage ababyeyi bawushyira ahagaragara, usigirwa abakuru 
mu mulyango n'inshuti z'umulyango, ngo bazawusobanure, aba- 
byeyi bamaze gupfa. 

Umurage ukulikizwa, wubahilizwa ababyeyi bakiliho cyangwa 
bamaze gutabara. 


Umubyeyi agomba guhambwa n'abana be, kandi bose bahali iyo 
bishobotse. 

Ababyeyi basiga umutware mu bana, uzategeka abandi ababyeyi 
bamaze gupfa. 

Uwahawe ubutware, niwe wishingira abasigaye bose, ingaligali, 
impfubyi, indushyi, imanza zisizwe n'ababyeyi. 

Umubyeyi ahitamo mu bana be uzamuhamba, kandi asiga avuze 
icyo azahabwa mubyo yaratunze, cyo gushimira uwo mwana, kita- 
barwa mu murage wagenewe abana. 


. Umurage nturenganya abana kandi ntubasumbanya. 
. Abahungu bahabwaga umurage mu bintu, abakobwa b'indushyi 


basubira iwabo, umutware abafata nk'abandi bana mu rugo, baha- 
bwa umunani. 


. Umubyeyi asiga avuze ibintu asize, umutungo uli mu rugo n'umu- 


tungo ubitse, cyangwa uragije abantu b'inshuti. 


‚ Asiga avuze ubugwate, imyenda igomba kwishyurwa, abana baza- 


shyingirwa, abazarongoranywa, imilimo izakorwa yerekeye abana 
n'umutungo asize. 
Asiga avuze uzamusimbura aho yarahatswe. 

22. 


23. 


24. 


25. 


26. 
27: 

Asiga yerekanye imbibi z'imilima, umubare w'amatungo ye, abana 
yabyaye ahandi, uruhare bafite mu bintu asize. 

Umubyeyi asiga avuze aho azahambwa. 

Ababyeyi bagombaga kwirabulirwa : Ukwezi ku тироге. 

A mezi abili ku mugabo. 

Ababyeyi bagombaga kwererwa bakulikije imihango y'abakurambe- 
re babo. 

Ababyeyi baraga abana amahoro, ubwumvikane, ituze mu bana. 
Ababyeyi basiga bavuze abahawe umunani, abasigaye batawuhawe 
bagomba kuwuhabwa. 

Ababyeyi basigaga bavuze inshuti, abanywanyi babo, ngo bazuba- 
hwe, bazitabweho mu rugo rwabo' 

Umugabo ufite abagore benshi, asiga yerekanye umutungo wa бої 
mugore n'abana be. 

Ababyeyi bilinda gusiga umuvumo mu bana, batanga imbabazi 
mu bana bose. 

Umugore mukuru ahorana icyubahiro mubo basangiye umugabo. 
Ahabwa umwihariko we bwite. 

Umugore kenshi yegukana ibintu, umutongo yihahiye mu rugo rwe. 
Amatungo ali hagati, asangirwa na bose, iyo bumvikana, badasho- 
botse umugabo asiga abigabanyije abagore, kandi abana be, bakuri- 
kira uwo murage. 


UMUGABO MU RUGO : 


Umugabo niwe mutegetsi mu гиро rwe. 

Umugabo niwe utegeka mu rugo, niwe ugaragara imbere y'abantu 
n'Ubutegetsi mu Rwanda. 

Umugabo niwe utegeka ibintu, imilima, amatungo n'ibindi bigene- 
we guhahwa mu rugo n'umugabo. 

Inkulikizi zo mu rugo zikulikira umugabo, mu buzima bwe. 
Inkulikizi zisigaranwa n'Umutware wasizwe n'ababyeyi, ubwishyu, 
imyenda, ubuhake, n'ibindi. 

Umugabo niwe utanga umurage, niwe utora mu bana umutware. 
Umugabo niwe utanga iminani y'abana. 

Umugabo niwe wubakira, kandi ushyingira abana. 

Umugabo niwe ushobobora kwakira imyenda, ugwatiliza, utanga 
uhahira urugo, ujya hagati y'abantu n'ubutegetse. 

Отирабо niwe uhagararira umuryango mu yindi miryango, akili 
ho. 

Umugabo niwe wita izina umwana uvutse. 

Umugabo niwe wambika umugore n'abana. 

Umugabo niwe utegeka abana n'umugore mu rugo. 

Umugabo yilinda kwivanga mu bintu byo munzu, kuko umugore 
niwe nyil urugo. 


UMUGORE MU RUGO. 


с ш юу 


Umugore ategetswe gutunga umugabo n'abana mu rugo. 

Umugore niwe ugenewe, gutegeka ibyo munzu. 

Umugore niwe uteganya ibilibwa by'umugabo n'abana mu rugo 
Isuku mu nzu no murugo, bigenewe umugore. 

Umugore ауа mu гиро, аһаме uburenganzira numugabo. 

Umugore agomba gufata neza ibintu byo murugo, agateganya 
ibibuze. 

Umugore arubahwa mu rugo, ntahezwa, ndetse aramutsa abagabo, 
bangana n'umugabo we. 

Umugore yubaha abakuru, cyane abamubyaliye umugabo (araba- 
tsinda ). 

Umubyeyi wabyaye, ahabwa ibihembo n'aho yashatse n'aho avuka. 
Umugore agishwa inama mu bintu byose, bikomeye, kandi ijambo 
1ye ligomba kwitabwaho muby'umuco umuteganyiliza (ubukwe 
bw'abana). 

Umugore mu Rwanda, afite imilimo imugenewe, itareba umugabo. 
Umugabo ategetswe kwilinda gusimbura umugore mu milimo ye 
bwite. 


Umugore yashobora gutunga ibintu bwite. 
Indushyi 2'абакобма n'abagore zihabwa umunani. 

UMWANA MU RUGO. | 


1. Umwana uli munda, ntarenganywa, mu Rwanda bifuza ko aza- 
vuka. 
2, Umwana uvutse yitabwa ho n'ababyeyi, yitwa izina na se 
3. Ababyeyi bagomba kurera bombi abana. 
4. Umwana wese aragabulirwa, ndetse n'ikirema ntigitabwa, kuko 
<Ibyaye ikibi, irakirigata>. | 
5. Abana bagimbutse, barambikwa. | 
6. Abana bakuze, barashakirwa, barubakirwa, barashyingirwa. | 
7. Abana bahabwa umunani bakwiye, uhuje n'umutungo w'ababyeyi. 
8. Abana bose, bubaha ababyeyi n'abantu bakuru bose. 
9. Abana bose, bakoze nabi, bahanwa n'ababyeyi cyangwa abandi 
babaruta. 
10. Cyaraziraga, kurega umwana mu butegetsi, udaciye ku babyeyi be. 
11. Umwana wese ukili mu rugo, vishingirwa n'ababyeyi be. 
12. Umwana wubatse aba ahawe uburenganzira bwo kubazwa ibyo mu 
rugo rwe imbere y'ubutegetsi n'abaturanyi. 
13. Umwana wubatse ntarengerwa n'ababyeyi mu byo murugo тме. 
14. Uwahawe umunani yigendaho, ntarengera urugo rw'ababyeyi. 
15. Abana bafite ibintu basangiye mu munani, babitegekwamo n'umu- 
tware wasizwe n'ababyeyi. 
16. Abana bava mu bugaragu, bamaze kubakirwa no gushyingirwa. 
17. Abana bubatse, bagomba gufasha ababyeyi bakuze. 
18. Ibintu bisigaye mu rugo rw'ababyeyi byitwa ingarigari. 
19. Abana bakuru, barera barumuna babo, iyo ababyeyi bashaje. 

UMUSOZO. 


Iki Gitabo gihiniye mo Ingingo z'ingenzi, zigenga Ubukwe bw'Abanyarwanda' 
Izo ngingo, zahimbwe п- bakurambere bacu b'Abanyarwanda. Hose mu Gihugu 
cyacu, barazikulikiza hose, mbese usanga zimeze nk'itegeko Nshinga ry'Abanya- 
rwanda. 


— Аһо duhuriye n'abandi bo mu mahanga, basanze aliko bikorwa, barabyubaha, 
barabishyigikira. 


— Аһо tumenyeye imigenzereze y'abandi, dusimbuza ingingo zimwe, andi matwa- 
ra yo mu gihe cyacu 


Ingingo yahindutse : 


Ababyeyi nibo ubwabo, basabiraga abana ngo bubake. Babikoranaga Ubwi- 
tonzi, barahaguruka bakabaza, bakagisha inama, inshuti, abakuru. Gusabira Umwa- 
na, cyangwa kumushyingira, byali umulimo w'Umuryango wose, byahamagaraga 
inshuti, byahuruzaga abaturanyi. Nta Mubyeyi wihariraga wenyine Ubukwe. Aba- 
nyarwanda, bali bakomeye kul'uwo muco cyane. 


Kuranga umugeni : 


Iyo ababyeyi babonaga abana bakuze, bajyaga inama bombi, bati: dukwiye 
gushyingira umukobwa wacu. Inama bakayuzuza. Tubimenyeshe abakuru n'abaku- 
rambere bacu. Uwo mulimo s'uwacu twenyine, gushyingira no gushyingiza, n'umu- 
limo w'Umuryango. Bamaze kwemeza inama, bagatumira ababo, bagatumira 
inshuti zabo, bakabamenyesha igitekerezo cyabo. Ndetse, bamwe babibwirwaga 
n'abandi, bati; abana barakuze, nimubashakire, nimubashyingire. 


Uwo mulimo wo kuranga ugatangira. 


Babazaga aho umugeni yaturuka, aho umukwe azaboneka. Kenshi bayoborwa- 
ga n'inshuti zabo, nibo babatungira urutoki, bati: haliya bakunda kugira aba- 
geni beza, bafite umutima; bati: uliya muryango ukunda kuramya ingo, ntuse- 
nya, ntibahukana. Nabo bakitegereza, bakabaza, bakabaliriza cyane. Bamaze 
gushima bagahaguruka bajya kubaza. Izo nketi zakorwaga n'abantu benshi, bajiju- 
tse, bazi kureba no kwitegereza. Ibyo abagabo badashobora kumenya, bikamenywa 
n'abasore n'abakobwa. ітісо yabo, imyifatire yabo, imiterere yabo, imilimo 

n'umutima byabo, byagenzurwaga n'abashobora kwegerana n'abageni, babazi neza. 
Bamaze gukora anketi, bashimye, bagasohoza ubutumwa. Bagaya umugeni cya- 
ngwa umusore, bakabivuga. Ibyo rero bilimo ubwitonzi. Nta muntu washoboraga 
gusaba umugeni, aho atayobowe n'abandi, aho atagejejwe n'inshuti y'amagara, 
ibyo bitegerezaga, byanditse mul'iki gitabo. 


Ibyahindutse : 


Abasore bombi, nibo bibalizanya, bigira inama, bandikirana bashimana, baka- 
bimenyesha ababyeyi. 


Umwana apfa mw'iterura : 


Abasore bamwe, babanza kwitegereza, bakabaza. Abandi, bakunda guhubuka 
vuba, banyurwa amanuma. Ababyeyi n'inshuti, bakazabimenya, byararangiye. 
Aho kenshi niho bipfira, nibo mwumva ngo rwasenyutse, rutamaze kabili. Ikindi : 
Abato benshi mu Rwanda, barerwaga neza n'ababyeyi babo, wal'umulimo ababyeyi 
bibandagaho cyane. Bizirikagaho abana babo, bakabatoza gukora ibyiza, bakaba- 
cyaha bakoze nabi. Uwo mulimo, abakuru bose, bali bawusangiye, kuko umwana 
n'uwo mu Muryango. Yigishwaga n'abakuru bose, yahanwaga n'abakuru, yu- 
mviraga abakuru, yaratumwaga n'abakuru bose. Kurera abana byalimo umugenzo 
mwiza, ababyeyi bakomeyeho cyane. Bati: «Uburere buruta ubuvuke»; ibyo 
ni koko. 


Gusaba Umugeni : 

Uwo muhango n'umwe hose mu Rwanda. Umugeni ashyingirwa mu Muryango, 
ntashyingirwa umuntu. Umubyeyi niwe ujya gusaba umugeni, cyangwa Se wabo 
w'umuhungu iyo Se yapfuye, cyangwa arwaye. Bashobora no gutora inshuti mu 
bantu bakuru, wiringiwe, usimbura ababyeyi b'umwana. Uwo mugenzo ni mukuru 
mu Rwanda. 


Inkwano : 


Inkwano ni ibintu byatangwaga, kandi bigitangwa no mu gihe cyacu. Nabajije 
benshi, nsanga bagikomeye ku nkwano. Nabajije ibi bibazo , 


1. Abakobwa bifuza ko inkwano уауаһо- 


Bati: Inkwano ni ngombwa, iduhesha icyubahiro kandi twitwa abakobwa. 
Aliko igashyirwa mu gaciro, hose inkwano ikaba iteye kimwe. 

2. Abahungu : 


Bati; іпкимапо апда icyubahiro ku mugabo. Aliko dusanga ubu yarabaye 
igiciro. tkwiye kureshyeshwa kandi ikubahilizwa. Inkwano ntikwiye gusiga mu 
butindi abahungu. 


3. Ababyeyi b'abana : 


Ababyeyi bakomeye ku nkwano hose. Bamwe bati: Hamwe na hamwe inkwa- 
по irasenya. Ababyeyi dukwiye gukosha bike, ntidusenyere abana bacu. 


Mu Кападе : 


Ababyeyi benshi bayivanyeho. Bati: Tugomba kwubakira abana Баси. Umu- 
hungu ntacyo tumukosha. Umukobwa nawe ntidukwiye kumuhahira ho ngo 
abone gushyingirwa. Byavuye kubwumvikane; urwo rugero rukwiye gukulikizwa. 
Kera mu Rwanda kandi henshi batangaga: Inka : Abatunze 

Amasuka 6 cyangwa 8. 
Amatungo 6. 


Ubuntu: 


Umugeni w'ubuntu yarasanzwe mu Rwanda. Bakazitonda bagahaha, bakaza- 
bona gukwa, inkwano ibonetse. Itabonetse bagakomeza kubaka. Ndetse umuko- 
bwa yashoboraga gukwa Nyina. Twasanze Inkwano iitalimo umururumba, italimo 
inyungu cyane. Inzoga zatangwaga nazo zali пкеуа hose. Ubu, Inkwano ziragenda 
zisumbana, zigasiga zisenyeye abana n'ababyeyi babo. lyo ngingo ikwiye gusuzu- 
mwa, no gufatirwa itegeko rikomeye. 


Indongoranyo : 


Indongoranyo yahozeho kuva kera. Abakoye inka, ikabyara, ikororoka, ba- 
tangaga indongoranyo yo gufasha abana bubatse. Umukobwa niwe wayihabwaga, 
ntiyahabwaga umugabo we. Yalimo uburyo bwo kugoboka abana. lyo inka 
yakowe yapfaga, badatunze izindi, barekeragaho. 


Gutandukana by'abashakanye : 


lyo abashakanye, bananiranywe, baratandukanaga. Umukobwa agasubira iwa- 
bo, cyanga agashaka, agasumbakazwa. Aliko gutana byalimo ishyano mu miryango 
yose yo mu Rwanda. Babanzaga kubunga, bagatumira inshuti, byananirana, baga- 
herekeza umugore , akajya wabo. Uwananiranye, akamenywa. Uwabyaye, kenshi 

bamurekeraga mu bana be, ahubwo bakamwubakira urugo rwe, bakamuha imilima 
n'amatungo bizarera abana b'Umuryango. Nta ru kiko, byarangirizwaga mu mirya- 
ngo ya bombi. Nguwo umurage twasanganye Abakurambere bacu mul wanda. 


Iki Gitabo ngituye Ababyeyi bacu bo mu Rwanda. Imana ibahe amahoro mu 
bihe byose. 


Sylvestre Ndekezi. 


ISHA KIRO 


————— 

GUSHYINGIRWA KO HAMBERE MU RWANDA 


ABAGIYE BABAZA N'ABABAJIJWE. 


A. PREFEGITURA CYANGUGU. 


Uwabajije Imyaka Komine 
Ndayisenga СІ. 20 Gisuma 
Mukagahima Valérie 20 Gisuma 
Mukarwego Im, 18 Gisuma 
Mukamusoni Frangise 19 Gisuma 


B. PREFEGITURA KIBUNGO. 


M. ntagwabira M. 19 Rukira 
Udahemuka Louis 24 Birenga 
M. habiyaremye Mad. 19 Birenga 
Sindikubwabo A. 23 Birenga 


С. PREFEGIFURA KIBUYE. 


Mukantaganda 18 Bwakira 


Abo yabajije Imya- Komine 

ka 
Mundanikure 81 Gisuma 
Ngilinshuti Ans, 67 Gisuma 
Habyalimana 60 Gisuma 
Mpabangaya Kaim 74 Bugarama 
N. такотай Eu h. 74 Bugarama 
Rukoba Athanase 62 Суітборо 
N. gitete Marthe 81 Cyimbogo 
Ruberanziza Claver 78 Gishoma 
Ruvugundi Gatalina 76 Gisuma 
Kantama Isabelle 54 Gisuma 
Munyeshuli Narcisse 53 Gisuma 
Nyirakwandi 56 Gisuma 
Gashayija 72 Birenga 
N. mpubuka 69 Birenga 
Mwunguzi 16 Rukira 
Rwanyakabuba 80 Rukira 
Birekereha 64 Rukira 
Rwamahene Edmond 71 Birenga 
Bucali М. Goretti 68 Birenga 
Kamagaju 72 Birenga 
Huna Sylivestre 72 Bireng 
Rwango Mathieu 66 Birenga 
Bwiza Marthe 55 Birenga 
Nemeye Léonidas 76 Bwakira 
N. mihigo Catherine 79 Bwakira 











Mukamakuza 


17 


Mabanza 


D. PREFEGITURA GISENYI. 


Mujawamungu 


18 


Gaseke 


E. PREFEGITURA GIKONGORO. 


Mukabatsinda А. 


18 


Mukagahima josephine 18 


Ntawubizera Agnes 


Kampirwa Béatrice 


17 


20 


Mubuga 


Nshili 


Mubuga 


Karama 

Nyirazireze Patricie 72 


Nyirangamije 80 
Kamashara Léocadie 67 
Rufuku 76 
Nyirabukara 18 
Kalyoko 97 
Nyirabahire 72 
Nyirangare 61 
Nyirambanza 64 
Kwigize 16 
Sefara 82 
Nyirangirumwami 82 
Nyirampabuka 63 
Ngayirabaseka 64 


Sebazungu-Rwasi- 64 
mitana 

Nyirangamije 72 
Mushi 83 


Padri Gatore 

Nyirahabimana 65 
Kedeko Tharcisse 69 
NyiramayombaC. 73 
Ndayisanze Joseph 89 
Sehakwa 67 
Nibakure Cécile 92 


N. bashikazi 69 
Nyiramukera 76 
Kayonga Gabriel 68 
Uwiragiye Tharcisse 53 


Nyiranturo 80 
Sebaganji 80 
Nyiramugarura 69 
Mukampam akazi 86 
Ntilisesa 82 
Nyirarubibi 79 
Gasaza 87 
Senkomo 89 
Karuhwijima 72 
Ngwije Désiré 67 


Bigiliamana Raphaël 68 


Bwakira 
Bwakira 
Bwakira 
Bwakira 


Mabanza 
Mabanza 
Mabanza 
Mabanza 
Mabanza 
Gitesi 


Giciye 
Gaseke 
Gaseke 
Giciye 
Giciye 


Gaseke 
Rutsiro 


Mubuga 
Mubuga 
Mubuga 
Mubuga 
Mubuga 
Mubuga 


Nshili 
Nshili 
Nshili 
Nshili 
Nshili 
Nshili 


Kivu 
Mubuga 
Mubuga 
Mubuga 
Rwamiko 
Nshili 


Karama 
Karama 
Karama 


Nyirashishi (yavutse ти nzara уа Rwa 
gasaga, mw'iyimikwa lya Musinga) 

Ndamage Mathieu 63 Karama 

Nyirandizihiwe 96 Karama 

Mukundiyubwo Viol. 20 Kinyamakara Nyiratunga 74 Kinyamakara 
Nubuhoro Esther 77 kinyamakara 
Semubuga Siméon 83 Kinyamakara 
Rupali Сиегіѕато 78 Кіпу атакага 
Nyirabatunzi Еу. 75 Кіпу атакага 
Nkuyehabi Elie 94 Кикопас 

С. РКЕҒЕСІТОКА ВҮОМВА. 

Mukamurenzi 22 сї Kanyundo 65 Giti 
Semana 77 Giti 
Gasamunyiga 80 Giti 
Gasamunyiga 70 Giti 
Nyiramushi 77 Сш 
Gatsirombo 77 Giti 

Н. PREFEGITURA RUHENGERI. 

Uwamukiza Odile 20 " Gatonde Kabaye Thérèse 60 Gatonde 
Nyirangoboka Rég. 65 Gatonde 
Ntawizerakundi ЕІ. 45 Gatonde 
Gahire 70 Gatonde 
Nyirak inanira 70 Gatonde 
Sebuduname Antoine 55 Gatonde 

Nyirasafali 18 kigombe Nyiramageza 60 Kigo mbe 
Semivu mbi 73 Kigombe 
Sekabumba 72 Kigombe 
Nyiramana 60 Kigombe 
Nikuze 70 Kigombe 
Rushingabahizi 66 Kigombe 

1. PREFEGITURA BUTARE. 

Ntamwera Denise 18 Gisuma Rukimirana An. 72 Ngoma 
Ntibishira 82 Ngoma 
Mukacyibibi 66 Ngoma 
Haburuvugo Jean 75 Ngoma 
Birasinuma 82 Butare 
Nyirangoga 75 Ngoma 

Nilingiyimana Mad. 19 Shyanda Mukambwa Astérie 72 Shyanda 
Mukangare Cécile 85 Shyanda 
Zibukira Jean 82 Shyanda 
Semutwa Pierre 76 Shyanda 


Nyirambonera Anast. 72 


Shyanda 

Kabega Thérèse 17 Shyanda Niyitegeka Alph. 45 Butare 
Nyamugaruka Pierre 72 Shyanda 
Nyirakabwa Vér. 69 Shyanda 
Nyirambeba Mad. 77 Shyanda 
Nyirabazungu Pasc. 61 Shyanda 
Bisetsa Marie-Goretti 82 Shyanda 


Mukamudenge Alph. 18 Shyanda Nyirahirwa Therese 64 Ndora 
Sebakiga Célestin 70 Ndora 
Kankindi Thérèse 66 Ndora 
Nyirabayoboke El. 82 Ndora 


Misago Andre 72 Ndora 
J. PREFEGITURA GITARAMA. 

Candali 75 Masango 

Muhaya François Runda 

Bidashoboka 70 Taba 

Muhutu Masango 


Karengera Louis 65 
Terebuka Froduald 75 Musambira 


Nturo Petero Masango 
Bibogeli Masango 
Bugingo Masango 
Kankindi Andilla Masango 
Sebudandi Deogratias Masango 
Kayijamahe Petero Masango 
Kanyabugoyi Masango 
Nyiracyondi Christine Taba 
К. PREFEGITURA KIGALI Rwanda МІУ аи ел8 
Rwashangi Nyarugenge 
Muhiza Nyarugenge 

